
BUDSKAB  FRA  DET  ØVERSTE  PRÆSIDENTSKAB 


GIV  DIG  SELV 

TIL  HERRENS 

TJENESTE 


Præsident  Gordon  B.  Hinckley 

Førsterådgiver  i  Det  øverste  Præsidentskab 


Selv  om  det  nu  er  mere 
end  tre  år  siden,  at 
templet  i  Guatemala 
City  i  Guatemala  i  Sydame- 
rika blev  indviet,  så  husker 
jeg  levende  den  store  be- 
vægende oplevelse  det  var 
at  deltage  i  disse  hellige 
møder. 

Tusindvis  af  vidunderlige 
mennesker  samlede  sig  ved 
ti  indvielsesmøder  for  at 
give  denne  hellige  bygning 
til  Gud  vor  evige  Fader  og 
hans  elskede  Søn,  Jesus 
Kristus.  De,  som  var  kendt 
med  medlemmerne,  anslog 
at  mere  end  75  %  af  deltag- 
erne var  efterkommere  af 
fader  Lehi. 

Hvilken  inspiration  var 
det  ikke  at  se  deres  ansigter 
-  smukke  mænd  og  kvinder 
med  dejlige  børn.  Jeg  følte, 
at  jeg  kunne  se  generatio- 
ner af  deres  forfædre  næ- 
sten som  i  et  syn  -  de  strå- 
lende dage,  hvor  de  med 

styrke  og  godhed  kendte  og  tilbad  Kristus,  og  derpå 
de  tragiske  og  ulykkelige  år  gennem  mange  genera- 
tioner, hvor  deres  blod  flød  fra  stridens  sår  og  hvor  de 
levede  i  smerte,  urenhed,  fattigdom  og  undertrykkel- 
se, fordi  de  havde  forkastet  ham. 
Der  var  hundredvis  af  dem,  som  kom  til  indvielses- 


møderne,  der  levede  i  Gua- 
temalas bjerge  og  jungler 
og  i  andre  områder  af  Cen- 
tralamerika. De  kom,  fordi 
deres  liv  var  blevet  påvir- 
ket af  trofaste  missionærer, 
som  havde  vandret  fra  det 
ene  ydmyge  hjem  til  det 
andet  og  fortalt  disse  men- 
nesker om  deres  forfædre 
og  læst  for  dem  fra  deres 
eget  glemte  vidne  om 
Kristus  i  Mormons  Bog.  De 
var  blevet  påvirket  af  Hel- 
ligåndens magt.  Mørkets 
skæl  var  langsomt  men  sik- 
kert faldet  fra  deres  øjne. 
Nu  var  der  blandt  dem 
stærke  mænd,  som  tjente 
som  stavspræsidenter,  mis- 
sionspræsidenter,  biskop- 
per og  patriarker  for  deres 
folk.  Der  var  ligeledes 
stærke  og  smukke  kvinder 
blandt  dem  -  de  præsidere- 
de over  hjælpeforeningen, 
Unge  Piger  og  primary  og 
med  oprigtighed  under- 
viste de  i  kirkens  organisationer.  Hos  hvert  eneste  af 
disse  mennesker  er  der  en  stor  kærlighed  til  Herren  og 
et  vidnesbyrd,  som  er  bevægende  at  lytte  til.  Det  er  et 
mirakel  i  de  sidste  dage,  en  vidunderlig  ting  at  skue. 
Hvordan  er  det  sket?  Hvordan  er  det  altsammen 
blevet  til? 


Mesterens  sande  ånd 


Man  behøver  ikke  at  se  længere  end  til  de  mange 
missionærer,  som  har  arbejdet  i  denne  del  af  verden, 
og  som  med  lydighed  over  for  Herren  accepterede  et 
kald  fra  hans  profet  om  at  udføre  en  mission.  Dette 
blev  også  sagt  af  apostlen  Peter,  at  Jesus  gik  omkring 
og  gjorde  godt.  Missionærerne  er  som  hans  udsendin- 
ge i  vor  generation  gået  ud,  og  fortsætter  med  at  gå  ud 
overalt  i  verden,  idet  de  i  Mesterens  ånd  gør  det  gode. 
Lad  mig  beskrive  en  af  dem.  Han  er  typisk  for  så  man- 
ge andre,  som  oprigtigt  ønsker  at  tjene  Herren. 

Han  kom  fra  Californien  og  var  opvokset  på  helt 
normal  vis  som  ikke-medlem  af  kirken.  Han  lærte  en 
pige  at  kende,  som  var  medlem  af  kirken.  Han  var  så 
betaget  af  hende,  og  da  han  fandt  ud  af  at  hun  var 
medlem  af  kirken,  ønskede  han  at  få  mere  at  vide. 
Han  blev  undervist  i  evangeliet  af  nogle  studenter  på 
universitet,  og  de  var  medlemmer  af  kirken,  samtidig 
med  at  han  fuldførte  et  vanskeligt  skolastisk  program 
på  universitetet.  Han  blev  døbt.  Derpå  opsparede  han 
tilstrækkeligt  med  penge  ved  natarbejde  og  arbejde  i 
sommerferien  til  at  kunne  klare  en  mission  på  18  må- 
neder, hvis  han  var  sparsommelig.  Han  blev  kaldet  til 
Guatemala. 

Han  var  en  smuk  og  fremragende  ung  mand  med  en 
glimrende  uddannelse  på  et  højteknologisk  område. 
Jeg  mødte  ham  i  templet  i  Guatemala  City.  Han 
greb  varmt  min  hånd,  og  jeg  spurgte:  „Er  du  lykke- 

lig?'; 

„Åh  ja,  meget  lykkelig"  svarede  han.  Jeg  spurgte 
hvor  han  arbejdede  som  missionær.  Han  sagde:  „Ude 
blandt  lamaniterne,  Guatemalas  indfødte  folk.  Det  er 
et  meget  lille  sted,  hvor  der  findes  stor  modgang,  men 
menneskene  er  vidunderlige,  og  jeg  elsker  dem." 


Herrens  forjættelser 


Mens  jeg  har  tænkt  på  denne  høje  og  smukke  unge 
mand,  der  både  var  begavet  og  uddannet,  og  som 
arbejdede  blandt  Guatemalas  indianere  i  en  landsby 
i  junglen,  huskede  jeg  lamaniten  Samuels  ord: 

„Ja,  jeg  siger  jer,  at  er  blevet  udstrakt  til  vore  brødre, 
lamaniterne,  i  de  sidste  dage;  og  til  trods  for  de  mange 
lidelser,  de  skulle  gennemgå,  og  til  trods  for,  at  de 
skulle  drives  hid  og  did  på  jorden  og  blive  jaget,  slået 
og  spredt  og  ikke  have  noget  tilflugtssted,  vil  Herren 
dog  være  barmhjertig  mod  dem. 

Og  det  er  i  overensstemmelse  med  profetien,  at  de 
skulle  bringes  til  kundskab  om  sandheden,  som  er 
kundskaben  om  deres  Forløser  og  deres  store  og  san- 
de hyrde,  og  regnes  blandt  hans  får"  (Helaman 
15:12-13). 

Denne  unge  missionær  bragte  sammen  med  sine 
kammerater  „sandheden,  som  er  kundskaben  om 
deres  Forløser  og  deres  store  og  sande  hyrde"  til  de 


mennesker,  som  han  vandrede  blandt,  så  de  kunne 
regnes  blandt  hans  får. 

Denne  unge  mand  fik  ingen  breve,  penge  eller 
opmuntring  fra  sine  forældre.  Han  have  tilstrækkeligt 
med  penge,  som  han  havde  sparet  op,  så  han  kunne 
klare  sig  i  18  måneder.  Eftersom  hans  mission  var  ved 
at  slutte,  da  vi  udvidede  missionens  længde  fra  18  til 
24  måneder,  havde  han  valget  at  kunne  forblive  der 
yderligere  6  måneder.  Han  spurgte  bevæget  sin  mis- 
sionspræsident: 

„Er  der  en  måde,  hvorpå  jeg  kan  få  hjælp  til  at 
forblive  yderligere  6  måneder  for  at  arbejde  mellem 
disse  mennesker,  som  jeg  er  kommet  til  at  elske  så 
meget?" 

Et  menneske  blev  fundet  til  at  hjælpe  med  til  at  beta- 
le for  hans  udgifter,  og  denne  missionær  var  i  stand  til 
at  tjene  i  alle  24  måneder. 

Der  er  andre  som  han,  ja  tusindvis,  som  i  dag  arbej- 
der i  mange  lande,  og  som  i  Herrens  ånd,  går  omkring 
og  gør  meget  godt. 

Tempelpræsidenten 

Lad  mig  fortælle  jer  om  en  anden  person,  som  jeg 
mødte  i  Guatemala.  Det  er  John  O'Donnal,  som  er 
præsident  for  templet  i  Guatemala  City.  Han  stod  for- 
an en  forsamling  af  kirkens  medlemmer  og  fortalte  sin 
historie  med  bevæget  stemme. 

Han  havde  som  ung  mand  taget  en  landbrugseksa- 
men fra  Arizonas  universitet  og  var  blevet  ansat  i  det 
amerikanske  landbrugsministerium  og  sendt  til  Guate- 
mala for  at  arbejde  på  et  projekt,  der  skulle  fremme 
væksten  på  de  gummitræerne  for  at  imødekomme  et 
kritisk  behov  under  2.  verdenskrig. 

Jeg  husker,  at  han  sagde:  „Jeg  var  24  år  gammel  og 
ugift,  da  jeg  kom  til  Guatemala  for  43  år  siden.  Jeg  var 
blevet  opdraget  med  kærlighed  til  Frelseren  og  hans 
lærdomme.  Mens  jeg  arbejdede  her,  færdedes  jeg 
dagligt  blandt  dette  lands  indfødte  befolkning  i  disse 
bjerge  og  jungler.  Jeg  lærte  dem  at  kende  og  kom  til  at 
elske  dem,  og  den  fattigdom  og  det  mørke,  som  de 
levede  i,  gjorde  at  jeg  græd  for  dem.  De  var  det 
reneste  folk,  jeg  nogensinde  havde  kendt,  men  de 
havde  ikke  evangeliets  lys.  Jeg  råbte  til  Herren  for 
dem. 

Jeg  vidste,  at  deres  eneste  sikre  håb  lå  i  at  modtage 
kundskab  om  og  opnå  kærlighed  til  Jesus  Kristus  og  i 
at  modtage  deres  forfædres  optegnelse,  som  vidner 
om  ham. 

Som  tiden  gik  blev  jeg  forelsket  i  en  smuk  pige,  som 
have  engelsk  og  tysk  blod  i  sig  og  også  blod  af  Lehi, 
Laman  og  Samuel.  Vi  blev  gift  og  tilbragte  vores 
hvedebrødsdage  i  et  lille  hus  blandt  de  indfødte 
mennesker  i  bjergene.  Jeg  fortalte  hende,  at  disse 
mennesker  måtte  høre  evangeliet  og  at  de  ville  rejse 
sig  i  styrke  og  skønhed. 


'er  er  ingen, 
som  med  rette 
kan  sige,  at 
livet  er  mit 
eget.  Vores  liv 
er  en  gave  fra 
Gud. 


Landet  blev  indviet 


Jeg  rejste  til  Salt  Lake  City  i  1946  og  igen  i  1947  og 
bønfaldt  kirkens  præsident  om  at  sende  missionærer. 
Endelig  i  december  1947  kom  missionspræsidenten  og 
hans  rådgivere  til  vores  hus  med  fire  ældster.  Den 
næste  dag  kørte  vi  op  på  et  bjerg,  hvor  vi  sammen  nød 
nadveren,  og  missionspræsidenten  indviede  landet  til 
forkyndelsen  af  det  gengivne  evangelium. 

Min  hustru  var  den  første  indfødte  fra  Guatemala, 
som  blev  døbt  i  Jesu  Kristi  Kirke  af  Sidste  Dages  Hel- 


w-TA 


JMMStå 


lige.  Hun  står  i  dag  ved  min  side  som  tempelværtinde 
for  dette  smukke  tempel." 

Han  fortsatte:  „I  1956  var  jeg  ude  for  en  alvorlig 
ulykke  og  blev  kørt  på  hospitalet  for  at  gennemgå  en 
stor  operation.  Jeg  var  nær  ved  at  miste  livet,  og  det 
var  under  disse  forhold,  jeg  fik  en  bemærkelsesværdig 
oplevelse.  Herren  viste  mig,  at  der  ville  blive  bygget  et 
tempel  i  dette  land.  Og  jeg  blev  også  fortalt  af  en 
magt,  som  ligger  udover  menneskets  magt,  at  jeg  ikke 
ville  dø,  men  at  mit  liv  ikke  ville  være  mit  eget." 

Og  hans  liv  har  ikke  været  hans  eget.  Han  oprettede 
og  drev  som  videnskabsmand  og  administrator  en  stor 
gummiplantage,  og  byggede  og  drev  en  fabrik  for  bil- 
dæk, for  et  at  de  store  gummifirmaer  i  USA.  Men  han 
gjorde  noget  langt  mere  vigtigt  end  dette.  Han  gik  om- 
kring og  gjorde  godt  i  Mesterens  ånd.  Han  arbejdede 
med  at  fortælle  de  indfødte  folk  i  Guatemala  om  evan- 
geliet. Han  boede  sammen  med  dem  i  mere  end  40  år, 
talte  deres  sprog  og  led  sammen  med  dem  i  deres  sor- 
ger, han  underviste  dem  i  det  evige  evangelium  og  var 
en  stille,  beskeden,  men  eminent  pioner  i  udviklingen 
af  Herrens  værk  i  dette  land. 

Da  han  gik  langs  stierne  i  junglen,  var  han  det  ene- 
ste medlem  af  kirken  i  hele  dette  land.  I  dag  er  der  me- 
re end  44000  medlemmer.  Han  nærede  den  første  lille 
gren.  I  dag  er  der  8  Zions  stave  i  Guatemala  og  mange 
flere  i  de  omkringliggende  nationer  i  Centralamerika. 
Der  var  engang,  hvor  nogle  få  medlemmer  mødtes  i 
hans  hjem;  nu  ses  smukke  SDH-kirker  overalt  i  land- 
et, og  på  en  høj  oppe  over  Guatemala  City  ligger  et 
storslået  tempel,  på  hvis  højeste  spir  skulpturen 
af  Moroni  står. 


I  >  Ni  r. 


Det  var  denne  Moroni,  som  skrev  denne  formaning 
til  os  i  sine  sidste  ord: 

„Vågn  op  og  rejs  dig  af  støvet,  o  Jerusalem;  ja,  tag 
dit  højtidsskrud  på,  o  Zions  datter;  forstærk  dine  stave 
og  udvid  dine  grænser  til  evig  tid,  så  at  du  ikke  mere 
beskæmmes,  men  at  den  evige  Faders  pagter,  som 
han  har  gjort  med  dig,  o  Israels  hus,  må  blive  opfyldt. 

Ja,  kom  til  Kristus  og  bliv  fuldkommen  i  ham  og  for- 
nægt jer  selv  alt,  hvad  der  er  ugudeligt"  (Moroni 
10:31-32). 

Giv  dig  selv 

John  O'Donnal  fik  at  vide,  da  han  var  døden  nær,  at 
hans  liv  ville  blive  skånet,  men  at  hans  liv  ikke  ville 
være  hans  eget.  Hvor  sandt  er  det  ikke  for  hver  eneste 
af  os.  Der  er  ingen,  som  med  rette  kan  sige,  at  livet  er 
mit  eget.  Vores  liv  er  en  gave  fra  Gud.  Vi  kom  ikke  til 
verden  gennem  vores  egen  vilje.  Vi  forlader  den  heller 
ikke  efter  vores  eget  ønske.  Det  er  sandt,  at  vores  dage 
er  talte,  men  ikke  af  os  selv,  men  i  overensstemmelse 
med  Guds  vilje. 

Vi,  af  alle  mennesker,  må  forstå,  at  der  ikke  kan 
finde  nogen  sand  tilbedelse  af  Kristus  sted  uden  at 
give  af  os  selv.  Hvorfor  er  missionærerne  lykkelige? 
Fordi  de  fortaber  sig  selv  i  andres  tjeneste. 

Hvorfor  er  de,  som  arbejder  i  templerne,  lykkelige? 
Fordi  deres  kærlighedsarbejde,  i  gerning,  er  i  harmoni 
med  Frelserens  store  stedfortrædende  arbejde  for 
menneskeheden.  De  hverken  beder  om,  eller  forven- 
ter tak  for  det,  som  de  gør.  For  størstedelens  vedkom- 
mende ved  de  ikke  mere  end  navnet  på  det  menne- 
ske, på  hvis  vegne  de  arbejder. 

Der  er  desværre  mange  af  os,  som  bruger  vores  liv 
som  var  det  vores  eget.  Det  er  sandt,  at  vi  har  valget  at 
kunne  forspilde  vores  liv,  hvis  vi  ønsker  det.  Men  det 
er  at  forråde  en  stor  og  hellig  tillid.  Mesteren  gjorde 
det  til  overflod  klart,  at  „den,  som  vil  frelse  sit  liv,  skal 
miste  det;  men  den,  som  mister  sit  liv  for  min  skyld  og 
evangeliets  skyld,  han  skal  frelse  det"  (Mark.  8:35). 


Lad  os  nu  i 
vores  tid,  hver 
især,  mere 
gavmildt 
strække  vores 
arme  ud  i  Kristi 
ånd  for  at  elske 
de  mennesker, 
som  findes 
omkring  os. 


Det  andet  komme  af  Harry  Anderson 


De  mirakuløse  tre  år,  hvor  Herren  udførte  sin  offent- 
lige tjenestegerning,  bragte  mange  sådanne  storslåede 
sandhedsprincipper  frem.  De  blev  hver  især  givet  gen- 
nem forskrift  og  eksempel  og  sammen  udgør  de  lær- 
domme, som  har  beriget  menneskeheden  gennem  alle 
de  år,  som  er  fulgt  siden.  Af  alle  mennesker  har  vi  i 
disse  sidste  dage  et  fast  vidnesbyrd  om,  at  når  mænd 
og  kvinder  har  anerkendt  ham  og  fulgt  hans  lærdom- 
me, har  de  oplevet  fred  og  fremgang.  Når  de  har  for- 
nægtet ham  og  forsaget  hans  råd,  har  de  lidt  under 
konflikter,  sorger,  smerte  og  mørke. 

Lad  os  nu  i  vores  tid,  hver  især,  mere  gavmildt 
strække  vores  arme  ud  i  Kristi  ånd  for  at  elske  de  men- 
nesker, som  findes  omkring  os.  Det  er  endda  ikke  nok 
at  give  almisser  til  de  trængende.  For  lige  så  vigtigt 
som  det  er,  så  har  en  gave  uden  giver  ingen  betyd- 
ning. Det  menneske,  som  giver  sig  selv  med  det,  som 
han  eller  hun  har  at  tilbyde,  bespiser  tre  -  „sig  selv, 
sin  sultne  næste  og  mig  (Herren)"  (James  Russell 
Lowell,  „The  Vision  of  Sir  Launfal",  del  2,  8.  strofe). 

Må  den  virkelige  betydning  af  evangeliet  påvirke  os, 
så  vi  forstår,  at  vores  liv,  som  er  givet  os  af  Gud  vor 
Fader,  skal  bruges  i  andres  tjeneste. 

Hvis  vi  giver  en  sådan  tjeneste,  så  vil  vores  dage 
blive  fyldt  med  glæde.  De  vil,  hvad  der  er  mere 
vigtigt,  blive  indviet  til  Herren  og  Frelseren,  Jesus 
Kristus,  og  til  velsignelse  for  alle,  hvis  liv  vi  berører.  □ 


IDEER  TIL  HJEMMELÆRERNE 

Punkter,  som  kunne  fremhæves:  Hvis  du  synes,  kan  du 
fremlægge  nogle  af  de  følgende  punkter  under  samta- 
lerne ved  dine  hjemmelærerbesøg: 

1.  Vort  liv  skal  bruges  i  andres  tjeneste. 

2.  Der  kan  ikke  finde  nogen  sand  tilbedelse  af 
Herren  sted,  uden  at  vi  giver  os  selv  til  at  tjene. 

3.  Det  menneske,  som  fortaber  sig  i  Herrens  arbejde, 
får  glæde,  lykke  og  fred  i  sindet. 


Hjælp  til  samtale 

1.  Fortæl  hvad  du  personligt  mener  om  vigtigheden 
af  Herrens  lærdomme  om  tjeneste  over  for  andre. 

2.  Er  der  skriftsteder  eller  citater  i  denne  artikel,  som 
familien  kunne  læse  højt  og  tale  om? 

3.  Ville  denne  samtale  blive  bedre,  hvis  du  taler  med 
husets  overhoved  før  besøget?  Har  du  et  budskab  fra 
kvorumslederen  eller  biskoppen? 


BESØGSLÆRERINDERNES  BUDSKAB 

STYRING  AF  ØKONOMIEN 
OG  RESSOURCERNE 


ET  GRUNDLÆGGENDE  KRAV 
FOR  ET  VELLYKKET  LIV 


Formål: 

At  forstå  vores  ansvar  for  at  styre 

vores  ressourcer  klogt. 

Økonomisk  sikkerhed  og 
fred  i  sindet  under  alle 
økonomiske  forhold."  Det- 
te er  ifølge  den  nu  afdøde  præsi- 
dent N.  Eldon  Tanner  målene  for 
den  økonomiske  styring.  Han  har 
introduceret  fem  retningslinier  for 
at  hjælpe  os  til  at  opnå  disse  mål: 

(1)  Betal  en  ærlig  tiende,  (2)  brug 
mindre,  end  I  tjener,  (3)  lær  at 
skelne  mellem  behov  og  ønsker, 
(4)  uarbejd  og  lev  i  henhold  til  et 
budget  og  (5)  vær  ærlig  i  alle  øko- 
nomiske forhold.  (Den  danske 
Stjerne,  maj  1980,  s.  126-132). 

Hvordan  vi  styrer  vores  økono- 
miske anliggender  har  en  varig 
virkning  på  vores  liv  og  på  vores 
evne  til  at  tjene  og  vokse  åndeligt. 
Mens  gæld  kan  gøre  os  til  slaver, 
kan  omhyggelig  planlægning  og 
budgettering  gøre  os  frie  til  at  mø- 
de vores  forpligtelser  og  nyde  den 
fred  og  åndelige  vækst,  som  kom- 
mer ved  at  efterleve  disse  fem  prin- 
cipper for  en  god  styring  af  ens 
økonomi. 

Styring  af  økonomien  er  noget, 
som  vedrører  os  hver  dag.  Vi  må 
betale  vore  regninger.  Vore  børn 
skal  have  mad  at  spise.  Om  vi  har 
fået  5  talenter,  2  talenter  eller  1  ta- 
lent i  dette  liv  betyder  ikke  noget 


for  Herren.  Vi  har  ansvar  for  at  be- 
nytte de  ressourcer,  muligheder  og 
talenter,  som  Herren  har  velsignet 
os  med,  på  en  klog  måde. 

En  søster  med  mange  børn  satte 
sig  det  mål  at  gøre  bedre  brug  af 
sin  ægtemands  indkomst  ved  at 
bruge  sin  fantasi  og  sine  talenter. 
En  måde,  som  hun  sparede  penge 
på,  var  at  sy  sine  små  børns  tøj  af 
de  tøjrester,  som  hun  fik  gratis  fra 
stof  forretninger.  Høsten  betød 
masser  af  gratis  produkter  for  hen- 
des familie,  når  de  fik  lov  til  at  ind- 
samle den  nedfaldne  frugt  fra  de 
lokale  frugtplantager  og  konserve- 
rede den  til  deres  hjemmeforråd. 

En  anden  søster  vendte  tilbage  til 
arbejdsmarkedet  efter  mange  års 
fravær,  da  hendes  yngste  søn  rej- 
ste på  mission.  I  de  år,  hvor  både 
hun  og  hendes  mand  arbejdede, 
læste  og  studerede  de  måder, 
hvorpå  de  kunne  styre  deres  pen- 
ge klogt  samtidig  med  at  de  spare- 
de det  op,  som  de  kunne.  Hun 
købte  ind  på  tilbud  for  at  oprethol- 
de deres  madforråd,  og  de  lagde 
omhyggeligt  budget  over  deres 
penge.  Da  ægtemanden  døde,  fort- 
satte denne  søster  med  sine  ud- 
mærkede vaner,  at  styre  pengene 
på.  Hun  underviste  også  sine  bør- 
nebørn i  principperne  for,  hvordan 
de  kan  styre  deres  opsparing  og 
planlægge  pensionering.  Hun  hav- 
de gennem  sin  villighed  til  at  lære 


og  hendes  ivrige  anvendelse  af  dis- 
se fem  principper  for  økonomisk 
styring,  opsparet  et  væsentligt  be- 
løb, og  hun  bruger  nu  sine  ressour- 
cer til  at  nyde  livet  og  velsigne  sin 
familie. 

Når  vi  anvender  disse  fem  prin- 
cipper for  økonomisk  styring  i 
vores  liv,  samtidig  med  at  vi  beder 
om  Andens  vejledning,  så  vil  vi 
blive  meget  kloge  i  brugen  af  vores 
ressourcer  og  blive  velsignet  med 
åndelig  vækst  og  økonomisk  fred  i 
sindet.  □ 


FORSLAG  TIL 
BESØGSLÆRERINDER 

1.  Drøft  de  fem  principper  for 
økonomisk  styring,  som  er  skitse- 
ret af  præsident  Tanner.  Hvordan 
velsigner  hvert  enkelt  princip  os 
både  økonomisk  og  åndeligt? 

2.  „Søg  først  Guds  rige". 
Hvordan  beskytter  dette  os  fra  de 
negative  konsekvenser  ved  at  elske 
ting? 

(Se  Familieaften,  Ide-  og  Håndbog, 
„Økonomi"  s.  264-265  for  yder- 
ligere materialer). 


Nederst  til  højre:  Familieportræt  fra  1980:  Ældste  Perry  og 
hans  hustru  Barbara  (i  midten)  er  omgivet  af  (til  venstre) 
Barbara  Perry  Haws,  dennes  ægtemand  Terry 
og  deres  børn  Terry  II  og  Esther;  (i  midten 
bagved)  Linda  Gay  Perry  Nelson  og  dennes  i 
ægtemand  Michael;  og  (til  højre)  Lee  Tom     I 
Perry  og  dennes  hustru  Carolyn.  Mod- 
stående side:  Leslie  Thomas  og  Nora 
Sonne  Peery  har  undervist  deres  børn  (her- 
under Tom,  som  står  bagerst  til  venstre),  at 
det  er  et  privilegium  og  en  velsignelse  at  tjene. 


é 


Ældste  L  Tom  Perry 


Tjen  med  begejstring 


Ældste  Loren  C.  Dunn 

De  halvfjerds'  første  Kvorum 


Roberta  Jensen  sad  i  flyet  og  forsøgte  at  give  sit 
nyfødte  barn  mad  og  berolige  sine  tre  andre 
børn  -  alle  under  4  år.  Hun  var  udmattet,  for- 
legen og  alene. 

Passageren  overfor  på  den  anden  side  af  gangen  var 
en  høj  glad  mand  i  et  mørk  sæt  tøj,  som  så  bekendt 
ud.  Da  hun  talte  til  ham,  præsenterede  han  sig  som 
ældste  L.  Tom  Perry.  „Ah,"  tænkte  hun,  „en  apostel 
lige  ved  siden  af  mig!  Jeg  gad  vide,  om  han  kan  for- 
nemme det  oprør  jeg  er  i  og  om  han  kan  læse  mine 
følelser  i  hjertet." 

Da  flyet  lettede,  begyndte  alle  fire  børn  at  græde. 
Robertas  forlegenhed  blev  til  panik.  Pludselig  lagde 
ældste  Perry  sin  dokumentmappe  væk  og  spurgte  ven- 
ligt: „Må  jeg  holde  den  lille?"  På  resten  af  turen  sørge- 
de han  for  spædbarnet,  gav  ham  mad  og  vuggede  ham 
i  søvn,  mens  den  taknemmelige  mor  blev  roligere  og 
gav  de  tre  andre  børn  mad. 

Da  middagen  blev  serveret,  rakte  hun  ud  efter  sit  lil- 
le barn,  men  ældste  Perry,  som  stadig  smilede,  sagde, 
at  barnet  sov  fredeligt,  og  at  der  ingen  grund  var  til  at 
forstyrre  ham. 

„Jeg  overlevede  turen",  sagde  hun,  „og  bevarede  et 
kært  minde,  som  altid  vil  være  en  del  af  vores  familie. 
Ældste  Perry  så,  at  der  var  nogen,  som  havde  brug  for 
hjælp,  og  han  satte  sine  egne  behov  til  side  for  at  give 
denne  hjælp." 

Denne  betænksomme  handling  er  karakteristisk  for 
ældste  L.  Tom  Perry  fra  De  tolvs  Kvorum.  Og  det  er 
ikke  overraskende,  at  han  har  dette  syn  på  livet, 
når  man  tager  hans  baggrund  og  oplæring  i  betragt- 
ning. 

Det  er  en  velsignelse  at  tjene 

Lowell  Tom  Perry  blev  født  den  5.  august  1922  i 
Logan  i  Utah  som  barn  af  Thomas  Perry  og  Nora 
Sonne  Perry.  Hans  far  tjente  som  biskop  i  de  første 
18  år  af  unge  Toms  liv,  og  derpå  som  rådgiver  til 
stavspræsidenten  og  som  stavspræsident  i  de  næste 
tyve  år.  Hans  mor  var  rådgiver  i  hjælpeforeningens 
præsidentskab  i  wardet  i  hele  den  tid,  Tom  boede 
hjemme. 


Forældrene  underviste  gennem  deres  gerninger  de 
seks  børn  i,  at  det  var  et  privilegium  og  en  velsignelse 
at  tjene.  Deres  hemmelighed  var  at  involvere  børnene  i 
deres  kaldelser. 

L.  Tom  Perry  siger:  „Mor  var  vældig  god  til  barm- 
hjertighedstjeneste.  Hun  gik  hele  tiden  omkring  og 
hjalp  mennesker,  som  havde  det  svært,  og  hun  kunne 
godt  lide  at  tage  os  med.  Hun  satte  os  til  at  arbejde, 
vaske  vinduer,  støve  af,  banke  måtter  og  til  at  gøre 
det,  som  børn  kan  gøre  uden  at  skabe  nogen  proble- 
mer." 

Hans  far  satte  også  børnene  til  at  arbejde  i  sin  kaldel- 
se. „  Wardets  kirkebygning  var  vores  andet  hjem  -  så 
ofte  var  vi  der.  Jeg  slog  græsplænerne  ved  kirken, 
vaskede  væggene  af  og  skovlede  kul  ind  i  det  gamle 


fyr  for  at  varme  bygningen  op."  Og  Tom  og  hans  mor 
hjalp  også  til  med  wardets  finansielle  rapporter. 

Arbejdet  i  hjemmet  var  også  et  familieprojekt.  Selv 
om  deres  far  var  sagfører  og  opholdt  sig  på  sit  kontor 
det  meste  af  dagen,  så  havde  de  alligevel  en  stor  have, 
en  køkkenhave  og  en  ko.  Den  ældste  dreng,  Tom,  fik 
en  stor  del  af  ansvaret  for  hjælpe  med  i  de  daglige 
sysler  udover  at  han  også  skulle  dele  aviser  ud  i 
nabolaget. 


Familien  var  sammen 

Når  det  blev  lørdag  eftermiddag, 
„så  var  det  ikke  tid  til  at  arbejde 
-  det  var  tid  til  at  lege!"  Familien 
tog  i  sommertiden  op  til  de  nær- 
liggende floddale  for  at  fiske, 
tage  på  telttur,  lege  og  spise. 
„Lørdag  eftermiddag  var  altid 
vores  som  en  samlet  familie.  Det 
kunne  vi  regne  med." 

Ældste  Perry  husker  den  ånde- 
lige oplæring,  som  hans  forældre 
gav  ham  som  dreng.  „Jeg  går 
ud  fra,  at  det  første  jeg  kan 
huske  er,  at  sige  min  bønner  på 
mors  knæ,  før  vi  gik  i  seng.  Hun 
var  en  kvinde  med  stor  tro.  Hun 
var  lærer  af  uddannelse,  en  virke- 
lig dygtig  lærer.  (Hun  havde  taget 
eksamen  fra  Utah  State  Agricultu- 
ral  College  i  1910).  Mens  hun 
strøg  tøjet,  hjalp  hun  os  med  at 
lære  Trosartiklerne  eller  gangeta- 
bellerne." 

En  gang  om  dagen,  når  de 
skulle  spise,  vendte  hun  stolene  om,  så  familien  kunne 
knæle  ned  i  bøn  ved  bordet  før  de  spiste.  Ældste  Perry 
siger:  „Når  vi  knælede  i  familiebøn  og  lyttede  til  vores 
far,  som  bar  præstedømmet,  og  han  udgød  sin  sjæl  til 
Herren  for  sin  families  beskyttelse  mod  den  Ondes 
gloende  pile,  blev  der  lagt  et  yderligere  lag  på  vores 
tros  skjold." 

Ældste  Perry  husker  ikke  at  have  været  uden  et 
vidnesbyrd  nogen  sinde.  „Når  man  voksede  op  i  mit 
hjem,  var  det  svært  ikke  at  få  et  vidnesbyrd.  Det  blev 
vævet  ind  i  vores  liv  af  vores  forældre." 

Kaldet  på  mission 

Da  han  var  færdig  med  skolen,  gik  han  et  år  på  univ- 
ersitetet og  blev  derpå  kaldet  til  missionen  i  de  nordli- 
ge stater  i  USA  i  1942.  Selv  om  han  havde  læst  Mor- 
mons Bog  i  seminar,  så  var  det  først  på  sin  mission  at 
han  fik  en  stor  kærlighed  til  den.  „Jeg  begyndte  at  stå 
over  for  den  udfordring,  at  mennesker  begyndte  at 
stille  mig  spørgsmål,  og  jeg  måtte  forsvare  den.  Da 
vidste  jeg,  at  jeg  måtte  kende  den,  og  jeg  begyndte 
derfor  at  studere  den.  Jeg  lærte  at  forstå,  at  den  var 

Tom  Perry  fortsatte  som  marinesoldat  med 
at  missionere  blandt  sine  soldater- 
kammerater, og  han  betjente  ligeledes  det 
japanske  folk. 


endnu  et  vidne  om  Kristus", 
sagde  han,  „det  andet  forsvar 
for  Frelseren  og  hans  mission." 
Kun  seks  uger  efter  sin  missi- 
on, blev  han  indkaldt  til  militæ- 
ret. Han  søgte  frivilligt  ind  for  at 
aftjene  sin  værnepligt  i  det  ame- 
rikanske marineinfanteri  og  han 
besluttede  sig  med  sin  karakteri- 
stiske begejstring  at  blive  den 
bedste  marineinfanterist  no- 
gensinde. „Jeg  hadede  at  blive 
nummer  to,  så  når  vi  var  på  lan- 
ge marcher,  ville  jeg  slæbe  mig 
op  foran  og  blive  der." 

Han  var  blandt  de  første  be- 
sættelsestropper, som  kom  til  Ja- 
pan efter  atombombespræng- 
ningen. Selv  om  han  var  blevet 
skolet  som  en  hårdfør  marinein- 
fanterist, så  gik  hans  hjerte  alli- 
gevel til  japanerne,  da  han  blev  vidne  til  deres  ødelag- 
te land.  Og  han  besluttede  at  gøre,  hvad  han  kunne 
for  at  hjælpe  til.  Sammen  med  nogle  af  sine  kammera- 
ter i  marineinfanteriet  byggede  han  en  lille  kirke  på 
øen  Saipan.  Da  han  senere  var  i  Nagasaki,  samlede 
han  en  gruppe  soldater  sammen  for  at  hjælpe  med  til 
at  genopbygge  en  protestantisk  kirke. 

Da  hans  enhed  senere  blev  forflyttet,  stod  næs- 
ten 200  medlemmer  af  menigheden  sammen  med 
deres  præst  langs  med  jernbanesporene  for  at  røre 
ved  deres  hænder,  mens  toget  kørte  forbi  -  et  min- 
deværdigt udtryk  for  gensidig  kærlighed  og  værdsæt- 
telse. 

Hans  militærtjeneste  i  Stillehavsområdet  blev  på 
en  måde  en  udvidelse  af  hans  mission.  „Jeg  var  en 
bedre  missionær  i  militæret,  fordi  jeg  allerede  havde 
haft  to  års  erfaring  i  missionsmarken",  siger  han. 

„I  løbet  af  de  næste  to  og  et  halvt  år  døbte  jeg 
det  dobbelte  antal  mennesker  i  marineinfanteriet,  end 
jeg  havde  gjort  i  missionsmarken.  Vi  havde  en  stor 
gruppe  soldater,  som  blev  sidste  dages  hellige. 
Evangeliets  styrke  gjorde  livet  i  militæret  meget  beha- 
geligt." 


Universitetsuddannelse  og  ægteskab 

Efter  Tom  Perry  blev  hjemsendt  fra  militæret,  afslut- 
tede han  sin  uddannelse  ved  Utahs  statsuniversitet  og 
tog  en  erhversøkonomisk  eksamen  i  1949. 1  løbet  af 
denne  tid  kom  han  sammen  med  Virginia  Lee.  De  blev 
gift  i  Logan  templet  den  18.  juli  1947. 

Han  fik  efter  sin  eksamen  arbejde  hos  et  firma  i  Ida- 
ho. Og  samtidig  med  at  han  forsøgte  at  lære  sig  sit  nye 
arbejde  og  få  familien  til  at  falde  til,  blev  han  kaldet 
som  andenrådgiver  i  biskoprådet.  Hans  første  reaktion 
var  at  afslå  -  og  han  følte  sig  retfærdiggjort  heri.  Men 
hans  forudgående  oplæring  viste  sig  at  være  stærkere 
end  nogen  undskyldning,  som  han  kunne  tænke  på, 
og  han  sagde  ja  til  at  tjene. 

Denne  beslutning  viste  sig  at  være  meget  vigtig  for 
hans  åndelige  vækst.  Den  virkede  også  fremmende  på 
hans  verdslige  uddannelse,  for  den  belærte  ham  om 
organisering  og  ledelse,  ting  som  også  kunne  anven- 
des i  opgaver  i  forretningslivet.  Hans  vellykkede  karri- 
ere inden  for  detailsalg  førte  familien  Perry  til  staterne 
Idaho,  Washington,  Californien,  New  York  og  Massa- 
chusetts. Hver  gang  forretningsmulighederne  kræve- 
de en  flytning,  reagerede  han  villigt  over  for  nye  kal- 
delser i  kirken.  Hen  ad  vejen  underviste  han  i  tidlig- 
morgen seminar  og  tjente  i  to  biskopråd,  i  et  et  højråd 
og  i  to  stavspræsidentskaber.  Han  var  stavspræsident  i 
Boston,  Massachusetts  på  det  tidspunkt,  hvor  han  blev 
kaldet  som  generalautoritet. 

Tom  Perry  lærte  tidligt  at  planlægge  sin  tid,  så  han 
kunne  være  sammen  med  familien.  Da  de  flyttede  til 
de  østlige  stater  i  USA,  besluttede  de  at  købe  et  hjem 
tættere  ved  arbejdet  snarere  end  det  „drømmehus", 
som  de  havde  fundet  tidligere,  eftersom  hans  rejsetid 
til  og  fra  arbejde  ville  have  været  usædvanlig  stor.  Han 
sagde  senere  nej  til  et  attraktivt  arbejdstilbud,  fordi 
firmaet  ikke  kunne  garantere  ham  lørdagen  fri  -  den 
dag  i  ugen,  som  han  havde  helliget  sin  familie. 

Familien  vokser 

Tom  og  Virginia  Perry  fødte  tre  børn:  Barbara,  som 
giftede  sig  med  Terry  Haws;  Lee,  som  giftede  sig  med 
Carolyn  Bench;  og  Linda  Gay,  som  giftede  sig  med 
Michael  G.  Nelson.  Lige  som  sin  far  før  ham,  involve- 
rede ældste  Perry  sin  familie  i  sine  kirkeaktiviteter,  når 
som  helst  det  var  muligt.  De  maskinskrev  og  gennem- 
læste taler,  fandt  citater  og  historier,  som  han  kunne 
bruge,  og  de  har  endda  taget  tid  på  hans  taler  for  at 


sikre  sig,  at  de  ikke  var  for  lange.  Af  og  til  inviterede 
han  dem  med  og  lod  dem  tale  ved  stavskonferencer. 

Han  involverede  dem  også  i  sine  forretningsaktivite- 
ter.  Mens  hans  børn  var  unge,  sørgede  han  for  at  de 
havde  travlt  på  hans  kontor,  mens  deres  mor  købte 
ind.  Da  de  blev  ældre,  hjalp  de  med  ved  lagertællinger 
og  arbejdede  på  de  finansielle  optegnelser.  „Jeg  tror, 
alle  forældre  bør  sørge  for  at  involvere  deres  børn  og 
ikke  holde  dem  væk  fra  det,  som  far  eller  mor  gør.  Ved 
at  gøre  dette  vil  de  føle  sig  tættere  knyttet,  og  de  vil 
føle  behovet  for  at  bidrage." 

Mens  L.  Tom  Perry  var  stavspræsident,  havde  han 
det  privilegium  at  indsætte  sin  søn  som  missionær. 
„Min  far  viser  ikke  mange  følelser",  siger  Lee,  „men 
han  græd  under  velsignelsen.  Og  han  skrev  et  brev  og 
lagde  det  i  min  kuffert  uden  min  viden.  Da  jeg  kom  til 
missionshj emmet  og  åbnede  min  kuffert,  lå  brevet  der. 
I  brevet  fortalte  han  mig,  at  han  var  stolt  over  at  være 
min  far.  Eftersom  jeg  altid  havde  beundret  ham,  så 
havde  dette  stor  betydning.  Jeg  bevarede  brevet  hos 
mig  gennem  hele  min  mission  som  en  kilde  til  styrke 
og  trøst." 

Sorg  og  modgang 

Ældste  Perry  er  et  menneske,  som  er  kendt  med 
sorg  og  modgang.  I  december  1974  døde  Virginia,  og  i 
marts  1983  døde  deres  datter  Barbara.  Han  har  også 
mistet  to  børnebørn,  som  er  døde.  Hans  tro  på  Herren 
Jesus  Kristus  har  i  disse  mørke  stunder  giver  ham  håb. 
I  dag  opfordrer  han  andre,  som  lider,  til  at  sætte  deres 
lid  til  Herren:  „Herren  er  meget  venlig.  Selv  om  nogle 
erfaringer  er  hårde,  så  lader  han  dit  sind  flyde  over 
med  minder  og  giver  dig  andre  muligheder.  Livet  hol- 
der ikke  op,  bare  fordi  du  oplever  en  tragedie  -  der  er 
et  nyt  bjerg,  som  man  kan  bestige.  Brug  ikke  meget  tid 
til  at  være  sur  over  det  som  du  har  mistet.  Fortsæt  med 
at  bestige  det  næste  bjerg." 

I  januar  1976  blev  han  præsenteret  for  Barbara  Day- 
ton af  en  hendes  familiemedlemmer.  De  blev  gift  i 
april  i  Salt  Lake  templet.  Søster  Perry  voksede  op  på 
en  gård  nær  Cokeville  i  Wyoming  og  havde  taget 
eksamen  fra  Utahs  universitet  inden  for  sygeplejen. 
Hun  havde  arbejdet  i  15  år  på  SDH-hospitalet  i  Salt 
Lake  City  og  havde  arbejdet  i  forskellige  kapaciteter 
herunder  som  oversygeplejerske  og  assisterende  leder 
for  sygeplejen.  Efter  at  hun  havde  afsluttet  sin  ma- 
gistergrad inden  for  sundhedsundervisningen  ved 
Brigham  Young  universitet  i  Provo  i  Utah,  underviste 

hun  på  BYU's  sygeplejeskole  i  4  år. 

Ældste  og  søster  Perry  „holder  af  at  gøre  næsten  alt 
sammen",  siger  søster  Perry.  Ældste  Perry  kører  til  si- 
ne opgaver  ved  stavskonferencer  i  stedet  for  at  flyve, 
så  han  kan  tage  Barbara  med  sig. 

Stor  kærlighed  til  Herren 

Han  opmuntrer  ægtepar  til  „at  gøre  lidt  specielt  for 
deres  ægtefælle  -  overraskelser  -  at  vise  hinanden  høf- 
lighed og  venlighed."  Og  i  henhold  til  søster  Perry,  så 
„praktiserer  han  det,  som  han  belærer  om.  Han  gør 
meget  dejligt  for  mig.  Han  er  altid  en  gentleman.  Jeg 
har  sagt:  ,Er  det  ikke  besværligt  altid  at  komme  rundt 
og  åbne  bildøren  for  mig?'  Men  han  betragter  det  al- 
drig som  et  besvær.  Han  besidder  en  meget  blid  be- 
tænksomhed og  omsorg,  som  jeg  altid  er  taknemmelig 
for.  Og  så  hjælper  han  til  i  hjemmet." 

Ældste  Perry  siger:  „Søster  Perry  er  hengiven  over 
for  Herren.  Når  jeg  har  mulighed  for  at  knæle  hver  af- 
ten og  morgen  sammen  med  min  hustru  i  bøn,  er  jeg 
fyldt  med  taknemmelighed  for  den  velsignelse  og  det 
privilegium  det  er  at  have  Barbara  som  hustru." 

Hans  dybe  kærlighed  til  Herren,  hans  begejstring  og 
hans  villighed  til  at  arbejde  hårdt,  har  tjent  ham  godt 
som  generalautoritet.  Den  6.  oktober  1972  blev  han  op- 
retholdt som  assistent  til  De  Tolv.  Den  11.  april  1974 
blev  han  medlem  af  De  tolvs  Kvorum.  Han  er  kendt 
overalt  i  kirken  for  sin  tro  og  opmuntring.  Og  han  er 
velsignet  med  et  ægte  smil  og  en  prægtig  og  klar  stem- 
me, som  har  en  klang  af  sandhed  -  især  når  den  opløf- 
tes for  at  bære  vidne  om  det  store  værk  i  de  sidste 
dage. 

I  en  verden,  som  er  fyldt  med  pessimisme,  forkyn- 

der  han  en  lære  fuld  af  håb  og  opmuntring:  „Vi  vil  få 
flere  prøver.  Men  selv  i  modgang  er  der  stor  mulighed 
for  at  vokse  og  udrette  noget.  Jeg  møder  ikke  modgang 
med  mindre  begejsting  end  jeg  gør  ved  at  køre  ned  ad 
en  bakke  på  rulleskøjter.  Det  er  dejligt  at  stå  op  hver 
dag,  fordi  det  er  en  ny  udfordring  og  en  ny  mulig- 
hed." 

Et  magtfuldt  vidnesbyrd  om  Frelseren 

Som  en  apostle  for  Herren  Jesus  Kristus  bærer  han 
et  magtfuldt  vidnesbyrd  om  Frelseren:  „Jeg  forundres 
over,  at  Faderen  elskede  os  nok  til  at  ofre  sin  Søn,  og 
at  vi  har  en  opmuntrende  forsikring  om  at  livet  fort- 
sætter evindeligt  -  at  døden  ikke  er  enden.  Hvis  vi 
efterlever  evangeliets  plan,  så  er  der  store  velsignelser 
for  os.  Herrens  system  er  at  velsigne  os  i  vores  liv  både 
her  og  i  evighederne  herefter.  Det  er  den  eneste 
opmuntrende  forsikring  man  kan  finde  på  jorden.  Og 
når  du  har  den,  er  det  den  største  velsignelse,  som  du 
nogen  sinde  kan  få." 

Da  unge  Tom  Perry  blev  kaldet  til  biskoprådet  i  Le- 
wiston  i  Idaho,  blev  han  ordineret  til  højpræst  af  æld- 
ste Harold  B.  Lee  fra  De  tolvs  Kvorum.  I  velsignelsen 
sagde  ældste  Lee  med  profetisk  indsigt,  at  denne  unge 
mand  en  dag  ville  komme  til  at  sidde  i  kirkens  ledende 
råd.  Da  den  netop  ordinerede  højpræst  ikke  vidste 
hvad  dette  betød,  så  holdt  han  det  for  sig  selv. 

Ar  senere  blev  ældste  L.  Tom  Perry  kaldet  til  De 
tolvs  Kvorum  for  at  udfylde  den  ledige  plads,  som 
kom,  da  præsident  Lee  døde.  Før  dette  havde  en  gud- 
dommelig hånd  vist  sig  i  ældste  Perrys  liv,  og  formet 
og  forberedt  ham  til  det  værk,  som  han  nu  udfører 
som  en  Herren  tjener.  □ 


SPØRGSMÅL  OG  SVAR 


Spørgsmål  af  almindelig  interesse  besvaret  som  vejledning 
og  ikke  som  en  officiel  tilkendegivelse  af  kirkens  politik. 


Hvad  er  en  passende  måde  at 
reagere  på  overfor  uvenlige 
spørgsmål  om  kirken? 


Svar: 

Steve  F.  Gilliland, 

biskop  og 

■      ^> 

institutleder 

^-***jÉL''""" 

i  kirken  i 

Long  Beach  i 

I: Js^BL ^Kj**--**. 

Californien 

Det  er  et  stort  ansvar  at  re- 
præsentere kirken  over  for 
andre  mennesker.  Hvad 
hvis  man  nu  siger  det  forkerte? 
Hvad  hvis  jeg  nu  fornærmer 
dem?  Og  der  er  altid  mulighed 
for,  at  de  kan  gøre  dig  forlegen 
eller  fornærme  dig. 

Som  institutlærer  og  biskop  er 
jeg  ofte  blevet  indbudt  til  at  be- 
svare spørgsmål  om  kirken  i  uni- 
versitetsklasser  og  i  andre  kirker. 
Min  præsentation  fremhæver  de 
positive  aspekter  ved  kirken.  Det 
er  let  at  tale  om  frugterne  ved  Je- 
sus Kristi  evangelium,  og  alt  hvad 
vi  prøver  at  gøre  for  at  følge  hans 


H 


elligånden  har  magt  til  at 
nå  videre  end  vores  somme  tider 
kluntede  forsøg  på  at  hjælpe  de 
mennesker,  som  oprigtigt  søger 
sandheden. 


lærdomme  i  denne  udfordrende 
verden. 

Men  jeg  bekymrer  mig  altid  for 
de  spørgsmål,  som  kan  opstå. 
Hvad  er  årsagen  til  spørgsmålet? 
Hvad  hvis  spørgeren  er  fjendtligt 
indstillet?  Skrifterne  har  heldigvis 
givet  os  en  indsigt,  som  kan  hjæl- 
pe os  i  disse  situationer.  I  mit  stu- 
dium af  skrifterne  (især  Alma  30), 
har  jeg  opdaget  nogle  værdifulde 
principper,  som  igen  og  igen  har 
vejledt  mig,  når  jeg  stod  over  for 
spørgere,  som  var  venligt  eller 
fjendtligt  indstillet. 

1.  Lyt  til  og  tydeliggør  spøgsmålet. 
Det  er  svært  at  høre  klart,  hvad 
der  siges,  når  man  bliver  angre- 
bet. Jeg  er  blevet  involveret  i 
unødvendige  meningsudveksling- 


er, fordi  jeg  var  alt  for  følsom  og 
misforstod,  hvad  der  blev  sagt  til 
mig.  Vi  har  til  tider  været  helt  eni- 
ge i  spørgsmålet,  men  jeg  troede, 
at  han  sagde  noget,  som  han  ikke 
sagde. 

Sørg  for  at  du  ved,  hvad  spørg- 
eren siger.  Stil  tydelige  spørgsmål 
eller  gentag  hans  spørgsmål,  som 
du  forstår  det,  efterfulgt  af:  „Er 
dette  hvad  du  spørger  om?"  Lad 
personen  vide,  at  du  forstår  ved- 
kommendes stilling,  og  giv  spør- 
geren en  mulighed  for  at 
tydeliggøre  den,  hvis  det  er 
nødvendigt. 

Hvis  et  menneske  „giver  dig  et 
slag  på  den  (ene)  kind",  så  for- 
venter vedkommende  måske  at  få 
det  samme  igen  -  og  det  kan  må- 
ske afvæbne  dette  menneske,  hvis 
du  vender  den  anden  kind  til  og 
lytter,  og  dette  menneske  vil 


sandsynligvis  lytte  til  det,  du 
siger,  hvis  du  har  lyttet  til  ham 
først.  (Se  Matt.  5:39). 

2.  Foreslå  at  rette  misforståelser. 
Det  kan  være  fristende  at  anklage 
eller  angribe  en  modstander,  at 
forsøge  at  gøre  vedkommende 
forlegen  eller  latterliggøre  ham 
eller  hende,  især  hvis  du  føler,  at 
vedkommende  med  vilje  fordrejer 
kendsgerningerne.  Din  udfor- 
dring er  at  elske  dette  menneske 
og  undgå  at  få  vedkommende  til 
at  føle  sig  angrebet. 

Forklar  kendsgerningerne  tyde- 
ligt, således  som  Alma  gjorde 
over  for  Korihor  (se  Alma 
30:32-33),  idet  du  taler  så  roligt 
og  fast  som  muligt.  Hvis  vedkom- 
mende person  forsøger  at  kritisere 
ved  at  citere  bøger,  som  ikke  er 
accepteret  som  kirkens  officielle 
lære,  så  fortæl  at  de  sidste  dages 
hellige  altid  har  haft  frihed  til  at 
overveje  tingene,  men  at  den  en- 
keltes overvejelser  ikke  er  kirkens 
officielle  stilling.  Jeg  ville  på  dette 
tidspunkt  sige:  „Hvis  du  er  inte- 
resseret i  hvad  kirken  lærer,  så  vil 
jeg  med  glæde  forklare  det  for 
dig.  Jeg  føler  mig  ikke  ansvarlig 
for  tidligere  teorier.  Desuden 
kan  hverken  du  eller  jeg  fuldt  ud 
forstå  hvad  vedkommende  har 
ment,  når  han  ikke  er  til  stede  til 
selv  at  forklare.  Vil  du  gerne  vide, 
hvad  kirken  lærer?" 


H 


vis  et  menneske  ikke  er 
modtagelig  for  Ånden,  så  er  der 
ingen  argumenter  i  verden  som 
vil  røre  ham  eller  hende. 


De  fleste  gange  gentager  per- 
sonen helt  uskyldigt  misinforma- 
tion. Et  mildt  svar  for  at  gøre 
kendsgerningerne  klare  kan  være 
med  til  at  undgå  at  han  føler  sig 
angrebet.  „Mildt  svar  stiller 
vrede,  sårende  ord  vækker  nag" 
(Ordsp.  15:1).  Det  øverste  Præsi- 
dentskab har  rådet  os  til  at  „møde 
kritik  og  angreb  på  kirken  uden 
vrede  og  uden  nag"  (Brev  dateret 
1.  december  1983). 

3.  Fokusér  på  det  grundlæggende 
i  evangeliet.  At  kaste  et  menneske 
ud  på  dybt  vand  hjælper  ikke 
vedkommende  med  at  lære  at 
svømme,  ja,  det  gør  måske  ved- 
kommende bange  for  nogen  sinde 
at  nærme  sig  vandet.  Et  menne- 
ske er  på  lignende  måde  ikke  rede 
for  de  dybere  lærdomme  uden  et 
rigtigt  grundlag  i  evangeliets 
grundlæggende  sandheder.  Det 
er  årsagen  til,  at  Herren  råder  os 
til  at  give  mennesker  mælken  før 
kødet  (se  L&P  19:22;  1.  Kor.  3:2). 

Nogle  mennesker,  som  går 
imod  kirken  fokuserer  på  halve 
sandheder,  fordrejer  i  deres  for- 
søg på  at  vende  mennesker  bort 
fra  kirken  nogle  af  vores  rigeste 
og  mest  dyrebare  lærdomme, 


som  mennesker  ikke  er  rede  til  at 
forstå.  Det  er  vigtigt,  at  vi  vender 
tilbage  til  samtalen  om  de  grund- 
læggende -  ja  de  enkle,  men 
alligevel  smukke  sandheder  i 
evangeliet. 

Alma  demonstrerede  dette  prin- 
cip godt.  Han  havde  kontrol  over 
sig  selv  og  situationen  og  han  flyt- 
tede diskussionen  med  Korihor  til 
den  grundlæggende  tro  på  Gud. 
„Tror  du,  at  der  er  en  Gud?" 
spurgte  han  (Alma  30:37). 

En  anden  grundlæggende  lær- 
dom i  evangeliet  er  vores  tro  på 
nutidig  åbenbaring  og  levende 
profeter.  Næsten  ethvert  spørgs- 
mål kan  drejes  tilbage  til  dette 
punkt:  „Det  virkelige  spørsmål  er 

ikke ,  men  hvorvidt  der 

findes  nutidig  åbenbaring  i  kirken 
i  dag.  Skrifterne  underviser  tyde- 
ligt i  princippet  om  levende  profe- 
ter (se  Amos  3:7;  Ef .  2:20).  Jeg  bæ- 
rer vidnesbyrd  om,  at  Herren  le- 
der kirken  i  dag  gennem  levende 
profeter,  og  at  du  også  kan  kom- 
me til  at  vide  dette.  Vil  du  gerne 
vide,  hvordan  du  kan  komme  til 
at  vide  dette?"  En  anden  frem- 
gangsmåde er  denne:  „Der  er  ik- 
ke tilstrækkelig  tid  til  at  besvare 
dette  spørgsmål,  men  der  findes 
et  mere  grundlæggende  spørgs- 
mål, som  knytter  sig  hertil: 


4.  Bær  dit  vidnesbyrd.  Der  er  ikke 
noget  som  er  mere  grundlæggen- 
de for  evangeliet  end  vores  per- 
sonlige vidnesbyrd.  Alma  bar  et 
enkelt  og  ligefremt  vidnesbyrd  for 
Korihor:  „Jeg  ved,  at  der  er  en 
Gud,  og  jeg  ved  også,  at  Kristus 
skal  komme"  (Alma  30:39).  Hvis 
et  menneske  er  modtagelig  over- 
for sandheden,  så  er  Helligånden 
i  stand  til  at  bære  vidnesbyrd  for 
dette  menneske.  Andens  vidnes- 
byrd vil  være  den  mest  magtfulde 
indflydelse  i  dette  menneskes  om- 
vendelse. Men  hvis  et  menneske 
ikke  er  modtagelig  for  Ånden,  så 
er  der  ingen  argumenter  i  verden 
som  vil  røre  ham  eller  hende. 

Mange  mennesker  er  ikke  rede 
til  at  blive  omvendt,  men  er  nys- 
gerrige efter  at  vide,  hvad  kirken  i 
virkeligheden  underviser  i.  De 
fortjener  at  høre  evangeliets 
grundlæggende  sandheder  og  at 
få  deres  misforståelser  rettet,  men 
de  kan  under  denne  proces  ud- 
fordre dig  til  at  komme  med  nogle 
fysiske  eller  logiske  beviser  på 
evangeliet.  Selv  om  evangeliet 
kan  forklares  logisk,  så  er  det  ikke 
vores  ansvar  at  forsøge  at  bevise 
det  eller  at  overbevise  et  andet 
menneske  om  det.  Det  eneste  vir- 
kelige  bevis  er  Andens  vidnes- 
byrd. 

5.  Forklar,  at  du  ikke  er  interesseret 
i  at  diskutere  eller  skændes  -  men  i  at 
dele  dit  synspunkt  og  i  at  lytte  til 
hans.  Alma  lod  sig  ikke  lokke  i 
den  fælde,  som  det  er  at  forsøge 


at  bevise  evangeliet.  Han  gjorde 
faktisk  lige  det  modsatte  over  for 
Korihor.  „Og  hvad  bevis  har  du 
nu  for,  at  der  ingen  Gud  er  .  .  .? 
Du  har  ikke  noget  uden  dine  ord 
alene"  (Alma  30:40).  Hvis  et  men- 
neske ønsker  at  diskutere,  så  er 
det  i  orden  at  spørge:  „Vil  du  bare 
diskutere  eller  ønsker  du  at  forstå 
det,  som  jeg  tror  på?" 

6.  Tilskynd  personen  til  handling. 
Da  Korihor  blev  ved  med  at  for- 
lange bevis,  lagde  Alma  bevisbyr- 
den der,  hvor  den  hørte  til  -  på 
Korihors  skuldre.  Hvis  han  virke- 
lig ønskede  at  vide,  så  havde  han 
„alle  disse  dine  brødres  og  alle  de 
hellige  profeters  vidnesbyrd.  Du 
har  skrifterne  for  dig"  (Alma 
30:44).  Vores  løfte  til  verden  er 
det,  som  Jesus  gav:  „Hvis  nogen 
vil  gøre  hans  vilje,  skal  han  erfa- 
re, om  læren  er  fra  Gud  .  . . 

Hvis  I  bliver  i  mit  ord  .  .  .  skal  I 
forstå  sandheden"  (Joh.  7:17; 
8:31-32).  Hvis  et  menneske  vil  ef- 
terleve evangeliet  -  adlyde  befalin- 
gerne, studere  skrifterne  og  bede 
-  så  vil  dette  menneske  få  åndeli- 
ge oplevelser,  som  vil  bekræfte 
sandheden  af  vores  budskab.  Det- 
te menneske  vil  ikke  have  behov 
for  at  bede  om  bevis. 

Hvad  nu,  hvis  du  ikke  kan  be- 
vare et  stillet  spørgsmål?  Her  viste 
Alma  igen  den  rette  handlemåde: 
„Disse  hemmeligheder  er  endnu 


ikke  blevet  fuldstændig  kundgjort 
for  mig;  derfor  vil  jeg  ikke  sige 
mere  derom"  (Alma  37:11).  Sig: 
„Det  ved  jeg  ikke?"  De  fleste  vil 
respektere  dig  for  din  ærlighed. 
Når  jeg  mener,  at  der  findes  et 
svar,  så  fortæller  jeg  dem  nor- 
malt, at  jeg  vil  forsøge  at  finde  det 
frem. 

Hvad  nu,  hvis  du  forvirrer  eller 
fornærmer  dem?  Husk,  at  Hellig- 
ånden har  magt  til  at  nå  videre 
end  vores  somme  tider  kluntede 
forsøg  på  at  hjælpe  de  menne- 
sker, som  oprigtigt  søger  sand- 
heden. 

Vi  er  blevet  lovet,  når  vi  stude- 
rer skrifterne  med  en  bøn  i  hjer- 
tet, at  den  inspiration,  som  vi  har 
behov  for  „skal  gives  (os)  i  samme 
stund"  (L&P  84:85). 

Jeg  finder  trøst  i  at  læse  Det 
øverste  Præsidentskabs  udtalelse 
om  dette  punkt: 

„Vi  minder  jer  om,  at  Hellig- 
åndens gave,  som  overdrages 
hvert  menneske  ved  bekræftel- 
sen, er  en  del  af  velsignelserne 
ved  medlemskab  af  kirken.  Denne 
gave  vil  ledsage  medlemmer  såvel 
som  ledere,  som  trofast  efterlever 
principperne  i  Jesu  Kristi  evan- 
gelium. 

Vi  nærer  tillid  til,  at  I  vil  reagere 
med  bøn  og  med  en  ydmyg  ånd, 
for  så  vil  inspirationen  ledsage 
jer"  (brev  dateret  1.  december 
1983).  □ 

MASAO  WATABE 
UDFØRER  EN  LIVSLANG 

MISSION 


Joseph  Jung 


*fck 


Øverst  til  højre:  Broder  Watabe  tjener 
sammen  med  sin  hustru,  Hisako,  i  Tapei 
templet.  Nederst  til  højre:  Broder  og 
søster  Watabe  sammen  med  deres  børn. 


Turisterne  som  kravlede  op 
ad  den  lange  trappe  til  den 
højeste  kuppel  på  Sankt 
Peterskirken  i  Rom  standsede 
halvvejs  oppe  for  at  hvile  sig  - 
alle  undtagen  en  slank  japaner. 
Selv  om  han  så  ældre  ud  end 
nogle  af  de  andre,  så  kravlede 
han  energisk  op  uden  at  stoppe. 
Der  var  adskillige  i  gruppen,  som 
spurgte  manden,  hvorfor  han 
havde  så  megen  energi.  „Fordi 
jeg  er  mormon",  svarede  broder 
Masao  Watabe  med  en  kluklatter. 
En  nysgerrig  amerikaner  spurg- 
te ham,  hvordan  den  katolske  ka- 
tedral var  at  sammenligne  med  et 
sidste  dages  helligt  tempel.  Bro- 
der Watabe  tog  roligt,  som  om 
han  havde  ventet  på  netop  et  så- 
dant spørgsmål,  nogle  kort  frem 
fra  sin  lomme  og  delte  dem  rundt 
til  de  andre  i  gruppen.  På  forsi- 
den var  et  fotografi  af  Hawaii 
templet,  hvor  bror  Watabe  tjente 
som  tempelmissionær.  Broder 
Watabe  pegede  på  trosartiklerne 
på  bagsiden. 

Broder  Watabe  kiggede  sandsyn- 
ligvis efter  netop  en  sådan  mulig- 
hed for  at  fortælle  om  sin  tro.  Bro- 
der Watabe,  der  nu  var  andenråd- 
giver i  templet  i  Taipei  på  Taiwan 
har  fortalt  om  evangeliet  til  men- 
nesker i  bus  og  tog,  til  officerer  og 
arbejdsgivere. 

Han  føler  måske  begejstring  for 
missionering,  fordi  evangeliet  har 
ændret  hans  eget  liv  så  meget. 
Masao  Watabe  blev  født  af  japan- 
ske forældre  i  provinsen  An-Tung 
i  Kina,  og  han  tilhørte  en  sekt  ind- 
en for  shintoismen.  Han  var  en 
intelligent  ung  mand  med  interes- 
se for  sprog.  Han  giftede  sig  efter 
at  have  taget  eksamen  fra  univer- 
sitetet og  blev  sendt  til  Peking  af 
det  japanske  udenrigsministerium 
for  at  studere  mandarinsproget. 
Han  arbejde  i  den  japanske  am- 
bassade i  Peking  og  i  det  japanske 
udenrigsministerium  i  Tokyo. 


En  fortvivlet  tid 


Masao  Watabe  havde  som  en 
ung  idealistisk  mand  haft  en  livs- 
lang drøm  om  at  forene  verdens 
nationer.  Så  begyndte  2.  ver- 
denskrig, som  bragte  død,  øde- 
læggelse og  nederlag.  Et  år  før 
krigen  holdt  op,  blev  den  unge 
Masao  indkaldt  til  den  japanske 
hær.  Denne  oplevelse  med  krig 
kastede  ham  ind  i  en  tid  med  for- 
tvivlelse. „Livet  var  som  at  vand- 
re i  mørke  uden  håb  eller  formål", 
husker  han. 

Efter  krigen  blev  Masao  over- 
flyttet til  byen  Sendai  i  Japan.  Der 
mødte  han  en  katolsk  præst,  som 
præsenterede  ham  for  kristen- 
dommen. Broder  Watabe  mindes: 
„Mens  jeg  talte  med  ham  om  Jesu 
Kristi  religion,  havde  jeg  en  dejlig 
fornemmelse  i  mit  hjerte.  Jeg  stil- 
lede mange  spørgsmål  om  kri- 
stendommen. Mens  jeg  lyttede  til 
hans  svar,  oplystes  mit  hjerte, 
som  havde  kæmpet  i  mørke,  og 
det  syntes  som  om  Herrens  stem- 
me begyndte  at  hviske  til  mit  hjer- 
te." 

Masao  blev  efter  en  kort  tid  des- 
illusioneret over  katolicismen. 
Han  fandt  frem  til  en  bibelklasse 
på  et  lokalt  universitet,  hvor  han 
gik  i  et  år.  Hans  lærer,  som  var 
hustru  til  en  metodistpræst,  tog 
ham  med  i  kirke.  Sammen  med 
sin  mand  opmuntrede  hun  ham 
til  at  blive  døbt  ind  i  metodist- 
kirken. Men  da  han  havde  ube- 
svarede spørgsmål  om  denne  tro, 
tøvede  han. 

Mens  han  stadig  overvejede  at 
blive  metodist,  fortalte  en  af  hans 
elever  ham,  at  to  amerikanske 
missionærer  for  nylig  var  flyttet 
ind  i  hans  hus.  Masao  var  ivrig 
efter  at  møde  dem,  og  næste  dag 
bragte  eleven  dem  med  til  skole. 
Broder  Watabe  siger:  „Da  jeg 
trykkede  dem  i  hånden,  fik  jeg  en 
meget  dejlig  følelse",  og  da  han 

overværede  søndagsskolen  sam- 
men med  dem,  blev  han  impone- 
ret over  mødets  enkelthed  og 
medlemmernes  oprigtighed. 

Håbet  tændes  påny 

Missionærtraktaten  Joseph  Smith 
fortæller  sin  historie  fascinerede 
ham  så  meget,  at  han  læste  den 
igen  og  igen  hele  natten.  Men  det 
var  Mormons  Bog,  som  atter 
tændte  det  håb,  han  havde  mistet 
under  krigen.  Da  han  første  gang 
læste  den  profeti,  som  er  inde- 
holdt i  1  Nephi  kapitel  10  om 
Israels  adspredelse  og  indsam- 
ling, blev  hans  hjerte  fyldt  med 
glæde.  Han  havde  hele  sit  liv 
længtes  efter  at  bringe  enighed 
ind  i  verden.  Han  blev  også  begej- 
stret over  at  lære,  at  hans  døde 
efterkommere  kunne  modtage 
dåb  og  andre  frelsende  or- 
dinanser. 

Lige  siden  den  kolde  dag  i  no- 
vember 1949,  hvor  broder  Watabe 
blev  døbt  i  floden  Hirose,  har  han 
indviet  sig  selv  til  at  fortælle  om 
den  glæde,  han  har  fundet  i  evan- 
geliet. Han  var  i  stand  til  at  døbe 
sin  hustru,  søster  Hisako  Watabe  i 
juli  måned  det  efterfølgende  år. 
Deres  ældste  søn,  den  niårige 
Masahisa,  blev  døbt  samme  dag. 
Og  han  døbte  deres  to  yngste  søn- 
ner, Masaji  og  Masakazu  og  deres 
to  døtre,  Seiko  og  Yasuko  da  de 
fyldte  8  år. 

En  daglig  mission 


Da  broder  Watabe  lærte,  at 
hvert  medlem  af  kirken  skulle  væ- 
re en  missionær,  forpligtede  han 
sig  til  at  gå  ud  og  fortælle  om 
evangeliet  hver  dag.  Han  begynd- 
te i  toget  på  vej  til  arbejde  og  gav 
traktater  til  dem,  som  var  interes- 
seret. Mens  hans  tredje  søn,  Ma- 
sakazu, var  på  mission,  havde 
han  den  usædvanlige  oplevelse  at 
døbe  en  mand,  som  første  gang 
hørte  om  evangeliet  fra  Masao 
Watabe  i  et  tog  i  Japan  femten  år 
tidligere. 

Som  det  første  indfødte  japan- 
ske medlem  af  kirken  i  byen  Sen- 
dai  har  broder  Watabe  været  et 
trofast  medlem.  Han  blev  den  før- 
ste præsident  i  Sendai  gren.  Da 
den  første  stav  i  Asien  blev  opret- 
tet i  Japan,  tjente  han  som  stavs- 
patriark.  Da  han  mener,  at  det  be- 
dste råd  er  Guds  ord,  har  han  for- 
beredt sig  selv  til  at  give  velsignel- 
ser gennem  at  studere  skrifterne. 
Et  af  hans  yndlingsskriftsteder  er 
et  citat  fra  Mattæus:  „Og  den, 
som  ikke  tager  sit  kors  og  følger 
efter  mig,  er  mig  ikke  værd.  Den, 
som  har  bjærget  sit  liv,  skal  miste 
det;  og  den,  som  har  mistet  sit  liv 
for  min  skyld,  skal  bjærge  det." 
(Matt.  10:38-39). 

Kort  efter  at  broder  Watabe  slut- 
tede sig  til  kirken,  kostede  hans 
forpligtelse  over  for  sin  tro  ham 
hans  job  i  det  japanske  udenrigs- 
ministerium. Som  nyomvendt 
holdt  broder  Watabe  op  med  at 
deltage  i  ministeriets  fester,  hvor 
det  at  drikke  vin  og  udskænke  vin 
til  andre  var  almindelig  skik. 
Hans  chef  formanende  ham  flere 
gange  til  at  deltage  i  disse  fester, 
og  at  han  måtte  holde  op  med  at 
deltage  i  missionærernes  gademø- 


der. Men  broder  Watabe  forblev 
urokkelig.  Til  sidst  kaldte  hans 
chef  ham  ind  og  sagde:  „Du  vil 
hellere  gå  i  din  kirke  end  at  arbej- 
de her.  Vi  har  ikke  mere  brug  for 
dig."  Broder  Watabe  blev  hurtigt 
tilbudt  et  job  i  en  amerikansk  mili- 
tærlejr. Efter  at  have  arbejdet  der  i 
fem  år  blev  broder  Watabe  kaldet 
til  missionshjemmet  i  Tokyo  for  at 
arbejde  som  oversætter  for 
kirken. 

Familien  Watabes  forpligtelse 
over  for  deres  tro  har  bragt  dem  et 
liv  fyldt  med  glæde  og  herunder 
den  glæde  at  have  en  trofast  fami- 
lie. 1 1968  blev  hele  familien  Wata- 
be beseglet  i  Salt  Lake  templet. 
Børnene  i  Watabe-familien  er  alle 
gifte  og  broder  og  søster  Watabe 
har  20  børnebørn.  Alle  sønner  i 
familien  Watabe  har  udført  missi- 
oner for  kirken. 

1 1979  blev  broder  og  søster  Wa- 
tabe kaldet  til  et  arbejde,  som  de 
elsker,  nemlig  at  tjene  som  tem- 
pelmissionærer i  Hawaii  templet. 
Broder  Watabe  modtog  senere 
myndighed  til  at  fungere  som 
besegler.  Familien  Watabe  nyder 
deres  arbejde  i  Taipei  Taiwan 
templet,  hvor  broder  Watabe 
tjener  som  andenrådgiver. 

Broder  Watabe  planlægger  alle- 
rede endnu  en  måde  at  fortælle 
om  evangeliet  på,  efter  han  bliver 
afløst  fra  tempelpræsidentskabet. 
Han  håber  på  at  vende  tilbage  til 
Japan  og  skriver  bøger,  som  over 
for  sine  landsmænd  vil  give  ud- 
tryk for  hans  vidnesbyrd.  For  bro- 
der Masao  Watabe  er  livet  en  mis- 
sion hver  dag.  □ 


EN  FARS 
STEMME 


Robert  W.  Paris 


Hvilken  stemme 

kan  vi  stole  på  blandt  alle  de  mange 

konkurrerende  stemmer  i  livet? 


Min  datter  Jacque  og  jeg  deltog  en  gang  i  en  far- 
datterfest  i  primary.  Pigerne  havde  alle  sam- 
men lavet  madpakker  til  at  tage  med.  Hver 
datter  og  far  skulle  dekorere  en  kage  til  dessert.  Efter- 
som jeg  er  tandlæge,  så  lavede  Jacque  en  kæmpemæs- 
sig tand  af  glasur  på  vores  kage.  Efter  vi  havde  spist, 
var  der  selvfølgelig  lege  og  konkurrencer. 

En  af  de  lege,  som  vi  morede  os  med  den  aften,  var 
en  stafetkonkurrence.  Lederne  i  primary  havde  place- 
ret fire  bowlingkegler  i  et  mønster  på  gulvet  i  aktivi- 
tetssalen.  Hver  eneste  far  måtte  give  sin  datter  bind  for 
øjnene.  Så  skulle  han  føre  hende  gennem  og  rundt  om 
disse  kegler,  tværs  gennem  aktivitetssalen,  og  derpå 
tilbage  til  udgangspunktet,  hvor  det  næste  par  ville  be- 
gynde. Han  måtte  ikke  røre  ved  hende  med  sine  hæn- 
der. Han  måtte  kun  bruge  sin  stemme  til  at  fortælle 
hende,  hvor  hun  skulle  gå  hen.  Vi  blev  delt  op  i  to 
hold. 

Det  syntes  at  være  en  enkel  leg,  men  den  var  faktisk 
vanskelig.  De  fleste  fædre  råbte:  „Gå  til  højre!"  eller 
„Gå  til  venstre!"  eller  „Stop!"  eller  „Gå  lige  ud!". 
Men  hvis  begge  hold  råbte  højlydt,  var  det  let  for  pi- 
gerne at  forveksle  deres  egen  fars  stemme  med  mod- 
standerholdets fars  stemme.  De  to  piger  som  kappedes 
blandede  af  og  til  de  instruktioner,  som  de  fik  med  hi- 
nanden. Der  var  også  nogle  af  fædrene,  som  kun  tøv- 
ende gav  deres  instruktioner,  og  kostbar  tid  gik  såle- 
des tabt.  Og  nogle  af  døtrene  fulgte  ikke  instruktioner- 
ne nøjagtigt.  De  gik  enten  for  hurtigt  eller  bevægede 
sig  i  den  forkerte  retning,  og  de  væltede  af  og  til  nogle 
af  keglerne. 

Men  der  var  en  far  og  datter,  som  overraskede  os  al- 
le. Denne  far  led  af  en  alvorlig  sygdom,  som  generede 


hans  koordinationsevne.  Hans  bevægelser  og  tale  var 
langsom.  Da  det  blev  deres  tur  og  bindet  var  lagt  for 
øjnene,  sagde  denne  far  til  sin  datter:  „Du  skal  ikke 
bekymre  dig  om  at  gå  til  venstre  eller  til  højre  eller  at 
gå  hurtigt  eller  langsomt.  Gå  du  kun  med  et  fast  tem- 
po og  lyt  så  til  min  stemme.  Jeg  bliver  ved  at  snakke 
hele  tiden,  og  du  skal  bare  følge  efter  lyden  fra  min 
stemme." 

Da  signalet  lød  begyndte  de,  og  han  gentog  igen  og 
igen  meget  blidt:  „bare  følg  min  stemme"  eller  „Lyt 
ikke  til  de  andre,  men  kun  til  mig."  Jeg  blev  forbløffet 
over  hvor  støt  de  med  korte  skridt  gik  lige  gennem  lø- 
bet, og  de  gjorde  det  så  meget  hurtigere  end  de  andre, 
ja  så  hurtigt,  at  deres  hold  i  virkeligheden  vandt. 

Hvilken  interessant  lektie  var  det  ikke  for  alle  fædre 
og  døtre.  Der  er  ofte  så  mange  stemmer,  som  kalder  på 
os  og  forvirrer  os,  og  som  får  os  til  at  gå  væk  fra  den 
rette  sti.  Fædre  tror  ofte,  at  det  er  nok  at  råbe  til  deres 
børn,  hvilken  vej  de  skal  gå,  om  de  skal  skynde  sig 
eller  gå  langsomt  og  om  de  skal  gøre  visse  ting  eller  ej. 
Børn  har  ofte  vanskeligheder  med  at  følge  sådanne 
instruktioner. 

Hvilken  velsignelse  ville  det  ikke  være,  hvis  hver 
eneste  ung  mand  og  kvinde  kunne  have  en  værdig  far 
i  dette  liv,  som  med  ord  og  gerning  ville  sige:  „Du  skal 
ikke  bekymre  dig  om  at  forlade  den  rette  sti,  følg  kun 
min  stemme  og  mit  eksempel,  og  lad  mig  lede  dig  på 
din  vej  hjem."  Og  hvilken  velsignelse  ville  det  ikke 
være,  hvis  hver  eneste  datter  og  søn,  som  havde  en  så- 
dan far,  ville  stole  på  ham,  når  han  højner  sit  præste- 
dømme og  være  villig  til  at  følge  hans  ledelse  og 
eksempel. 

Vi  har  selvfølgelig  alle  vor  himmelske  Fader,  hvis 
stemme  vi  kan  lære  at  kende  gennem  alle  livets  kon- 
kurrerende lyde.  Hvis  vi  lytter  til  denne  „stille,  sagte 
røst",  behøver  vi  ikke  blive  forvirret  over  de  mange 
forskellige  stemmer  i  verden  eller 
lade  os  presse  af  de  andres 
konkurrende  stemmer.  Vi  kan 
udvikle  os,  når  vi  går  med  sta- 
dige og  sikre  skridt  på  dette  sti, 
og  derved  undgå  forhindringer, 
som  ligger  forude,  men  som  vi 
ikke  altid  kan  se.  Vi  kan  alle  stole 
på,  at  vor  Faders  klare  syn  vil 
lede  os  tilbage  til  ham.  D 


NEPHI  UNDERVISTE  I,  HVORDAN  MAN 


OVERVINDER 
MISMOD 


Elizabeth  K.  Ryser 

Profeten  åbenbarer  sit  store  hjertes  tanker  for  os  i 
den  smukke  del  af  skriften,  som  omtales  som 
Nephis  salme  (2  Ne.  4:15-35).  Vi  kan  alle  forstå 
Nephis  kamp  for  at  blive  en  hellig  i  en  verden,  hvor 
Satan  hersker  og  frister.  Nephis  dilemma  er  et,  som  vi 
alle  står  overfor: 

„Se,  min  sjæl  fryder  sig  i  det,  som  hører  Herren  til, 
og  mit  hjerte  tænker  idelig  på  det,  som  jeg  har  set  og 
hørt. 

Men  uagtet  Herrens  store  godhed  i  at  vise  mig  sine 
store  og  forunderlige  gerninger,  udbryder  mit  hjerte 
dog:  O,  jeg  elendige  menneske!  ja,  mit  hjerte  sørger 
over  mit  kød,  og  min  sjæl  bedrøves  på  grund  af  min 
synd"  (Vers  16-17). 

Med  vores  nutidige  sprog,  kunne  vi  sige:  „Jeg  ved 
bedre,  men  alligevel  synder  jeg.  Jeg  er  så  velsignet, 
men  jeg  er  stadig  ikke  helt  lykkelig."  Nephi  beskriver 
sin  elendighed  i  store  detaljer.  Han  skriver,  at  hans 
hjerte  græder,  hans  sjæl  dvæler  i  sorgens  dal,  hans 
kød  svinder  hen,  og  han  er  vred  på  sine  fjender  (vers 
26-27). 

Hvordan  er  det  muligt,  at  Nephi,  som  havde  talt 
med  engle  og  havde  været  et  vidne  om  virkeligheden 
af  Kristi  komme,  kunne  nære  sådanne  følelser?  Måske 
var  det  dybden  af  hans  vidnesbyrd,  som  havde  gjort 
det  vanskeligt  at  bære  sine  egne  svagheder.  Vi  ved,  at 
hans  far,  Lehi,  netop  var  død.  Vi  plages  ofte  af  mis- 
mod efter  et  stort  tab. 

Nephi  forstod,  at  det  ikke  er  let,  at  være  en  hellig.  Vi 
må  alle  forsøge  at  overvinde  det  naturlige  menneske 
og  stræbe  efter  at  nå  det  punkt,  hvor  vi  ikke  har  til- 
bøjelighed eller  tendens  til  at  gøre  ondt.  Vi  må  i  alle 
livets  øjeblikke  vælge  mellem  godt  og  ondt.  Vi  fristes 
dagligt,  og  vi  synder,  på  trods  af  vores  retskafne 
ønsker. 

Vi  sørger  ofte  over  andre,  hvilket  øger  vores  byrde. 
Nephi  skriver:  „Jeg  beder  uophørligt  for  (mit  folk)  om 
dagen,  og  mine  øjne  væder  min  hovedpude  om  natten 
for  deres  skyld"  (2  Ne.  33:3). 

Nephi  begynder  efter  at  have  givet  udtryk  for  sin 
fortvivlelse  at  søge  efter  andre  måder  at  se  sin  situati- 
on på.  Han  stiller  en  række  spørgsmål:  „Og  hvorfor 
skulle  jeg  på  grund  af  kødet  overgive  mig  til  synd?  Ja, 
hvorfor  skulle  jeg  give  efter  for  fristelser,  så  at  den  on- 
de skulle  vinde  indpas  i  mit  hjerte  for  at  forstyrre  min 
fred  og  plage  min  sjæl?  Hvorfor  er  jeg  vred  på  mine 
fjender?"  (2  Ne.  4:27). 

Vi  kunne  også  drage  fordel  af  at  stille  og  besvare 
disse  spørgsmål  for  os  selv,  når  vi  lider  af  mismod.  Vi 
behøver  på  samme  måde  som  Nephi  at  vælge  ikke  at 
være  ked  af  det:  „Vågn  op,  min  sjæl.  Hæng  ikke  mere 
ved  synd.  Fryd  dig,  o  mit  hjerte,  og  giv  ikke  mere  min 
sjæls  fjende  plads"  (vers  28).  Nephi  ændrede  sine 
tanker  fra  sorg  til  glæde. 

Hvad  kan  vi  lære  af  Nephi,  som  kan  være  os  til 
hjælp,  når  vi  lider  af  mismod  og  endog  fortvivler? 

1.  Nephi  nedskrev  sine  tanker,  følelser  og  ønsker.  Nephi 
var  en  trofast  dagbogsskiver.  Han  førte  to  optegnelser, 
selv  om  han  ikke  selv  fuldt  ud  forstod  formalet  med 
den  anden.  Han  skrev,  selv  om  han  ikke  var  „dygtig 
til  skriftlig  fremstilling"  (2  Ne.  33:1).  Men  det  var 
nok  for  ham  at  vide,  at  det  var  en  befaling  fra  Herren, 
som  havde  en  vis  hensigt  med  hans  optegnelse.  Da 
Nephi  afsluttede  sin  optegnelse,  skrev  han:  „Men 
jeg,  Nephi,  har  skrevet,  hvad  jeg  har  skrevet,  og  jeg 
regner  det  for  at  være  af  stor  værdi,  især  for  mit  folk" 
(2  Ne.  33:3). 

At  skrive  kan  være  en  lægende  proces.  I  mit  arbejde 
som  socialrådgiver  beder  jeg  ofte  nedtrykte,  bange  el- 
ler nervøse  personer  om  at  udtømme  deres  følelser 

ved  at  skrive  dagbog.  De  fortæller,  at  det  hjælper 
meget. 

2.  Nephi  overvejede  (se  2  Ne.  4:16).  At  overveje  er  me- 
re end  at  tænke.  Det  er  en  proces,  hvor  vi  udtænker 
tingene  i  vores  sind,  og  hvor  vi  mediterer.  At  overveje 
det,  som  kommer  fra  Herren,  sådan  som  Nephi  gjor- 
de, gør  os  åbne  over  for  Ånden. 

3.  Nephi  studerede  skrifterne.  Han  frydede  sig  over 
dem  og  vidnede  om  deres  sandhed  (se  vers  15).  Han 
frydede  sig  især  over  Esajas'  skrivelser  og  medtog 
hans  ord,  så  „at  de  af  mit  folk,  der  skal  se  disse  ord, 
må  fryde  sig  i  hjertet  og  glæde  sig  over  alle  menne- 
sker" (2  Ne.  11:8).  Nephis  forståelse  af  skrifterne  hjalp 
ham  med  at  bevare  troen.  Skrifterne  hjalp  ham  til  at 
vide,  hvem  han  kunne  stole  på,  selv  om  hans  hjerte 
smertede  på  grund  af  hans  synder  (se  2  Ne.  4:19). 

4.  Nephi  mindede  sig  selv  om  Guds  godhed,  støtte,  kærlig- 
hed og  beskyttelse  (se  vers  20-25).  Han  mindedes  de 
tidspunkter,  hvor  Gud  havde  besvaret  hans  liv,  fyldt 
ham  med  kærlighed,  gjort  hans  fjender  til  skamme, 
bevaret  hans  bønner  og  givet  ham  viden.  Han  talte 
sine  velsignelser,  og  han  var  taknemmelig.  At  huske 
på  vores  velsignelser  og  åndelige  oplevelser  kan  være 
en  magtfuld  modgift  mod  mismod. 

5.  Nephi  opmuntrede  sig  selv.  Han  nægtede  at  tænke 
negative  tanker  og  erstattede  dem  med  positive  tan- 
ker: „Vågn  op  min  sjæl!  Hæng  ikke  mere  ved  synd. 
Fryd  dig,  o  mit  hjerte"  (vers  28). 

6.  Nephi  bad.  Han  bad  af  al  magt,  med  ligefremhed 
og  stor  oprigtighed.  Hans  bønner  var  ikke  generelle. 
Han  bad  helt  konkret  om  de  gaver,  som  han  havde  be- 
hov for.  Han  bad  om,  at  hans  sjæl  måtte  blive  frelst,  og 
at  han  måtte  blive  løst  fra  sine  fjenders  hænder,  at  han 

måtte  skælve  blot  ved  synet  af  synd,  at  helvedets  porte 
måtte  blive  lukket  for  ham,  at  retfærds  døre  måtte 
blive  åbnet,  at  Herren  ville  indhylle  ham  i  hans  ret- 
færds kapper,  at  han  måtte  undslippe  fra  sine  fjender, 
at  hans  vej  måtte  blive  ret  og  ikke  spærret  af  hans  fjen- 
der (se  vers  31-33).  Dette  er  alt  sammen  anmodninger, 
som  vi  også  kan  overveje  samt  fremsætte  for  Herren. 

7.  Nephi  priste  Herren  og  frydede  sig  i  Herren.  „O,  Her- 
re, jeg  vil  lovprise  dig  til  evig  tid;  ja,  min  sjæl  vil  frydes 
i  dig,  min  Gud  og  min  frelses  klippe"  (vers  30).  Han 
blev  fyldt  med  taknemmelighed  og  tro:  „Jeg  vil  forlade 
mig  på  dig  for  evigt." 

8.  Nephi  råbte  til  Herren  om  hjælp.  Han  vidste,  at  han 
kun  kunne  blive  forløst  gennem  Frelserens  forsonende 
blod.  Det  er  det  vigtigste  skridt,  som  nogen  af  os  kan 
tage.  Vi  har  også  behov  for  at  søge  Herrens  barmhjer- 
tighed for  at  opnå  tilgivelse  for  vore  synder.  Sand 
omvendelse  kan  fylde  os  med  glæde  og  samvittig- 
hedsfred. 

Nephi  gik  fra  mismod  til  stor  glæde,  og  han  viste, 
at  hans  hjertes  ønsker  centrerede  sig  om  Kristus. 
Henmod  slutningen  af  sit  liv,  skrev  han:  „Derfor  må  I 
stræbe  fremad  med  standhaftighed  i  Kristus  og  have 
et  fuldkommen  klart  håb  og  kærlighed  til  Gud  og  alle 
mennesker.  Og  om  I  således  stræber  fremad  og  mætter 
jer  med  Kristi  ord  samt  holder  ud  indtil  enden,  se  så 
siger  Faderen,  skal  I  få  det  evige  liv"  (2  Ne.  31:20).  Når 
vi  centrerer  vores  hjerter  om  Kristus,  så  vil  vi  også  fin- 
de nøglen  til  at  overvinde  mismodet.  □ 

Elizabeth  K.  Ryser  er  socialrådgiver  og  ægteskabs-  og  familieterapeut  og 
tjener  i  øjeblikket  som  fuldtidsmissionær  i  Sydafrika  Johannesburg 
missionen. 


Hvis  der  skal  frem- 
hæves en  enkelt 
dag,  hvor  Jesu 
Kristi  Kirke  af  Sidste  Da- 
ges Hellige  blev  voksen  i 
Australien,  så  er  det  den 
20.  september  1984. 

Det  tidlige  forårsvejr  i 
den  udbredte  by  Sydney 
var  perfekt  for  indvielsen 
af  Australiens  første  tem- 
pel. Det  var  tiden  til  at 
gøre  status  og  til  at  be- 
dømme det  store  spring, 
som  var  taget  fra  evange- 
liet først  blev  forkyndt  på 
australsk  jord  144  år  tid- 
ligere. 

Kirken  i  Australien  var 
fra  en  meget  ringe  begyn- 
delse i  1840-erne  vokset 
til  at  blive  en  vidt  respek- 
teret organisation  med 
mere  end  65000  medlem- 
mer i  16  stave  og  fem 
missioner.  Sydney  var 
desuden  nu  hovedsæde 
for  kirkens  områdepræsi- 
dentskab i  Stillehavsom- 
rådet og  sædet  for  alle 
områdefunktioner  i  Stille- 
havet og  betjener  således 
en  kvart  million  med- 
lemmer. 

Hvis  indvielsen  af 
templet  var  en  hentyd- 
ning om  en  ny  grad  af 
modenhed  for  kirken  i 
Australien,  så  var  det  føl- 
gende års  genealogiske 
arbejde  og  tempelarbej- 
det  et  bevis  herfor.  1 1985 
udførte  de  australske 
medlemmer  41 341  bega- 
velser for  de  døde  i  deres 
eget  tempel  og  indsendte 
53889  navne  til  klargø- 
ring, hvad  der  gør  det  au- 
stralske tempel  til  et  af  de 
få  templer  i  kirken,  som 
er  helt  selvforsynende 
med  hensyn  til  navne  til 
klargørelse. 

De  fleste  australier  må 
stadig  rejse  over  store 
afstande  for  at  komme  til 
templet.  Medlemmer  i 

Perth  på  vestkysten,  eller  Darwin  helt  oppe  mod  nord, 
må  rejse  op  til  4800  kilometer  for  at  komme  til  templet, 
men  alligevel  udførte  hver  eneste  bærer  af  en  tempel- 
anbefaling gennemsnitlig  syv  begavelser  sidste  år. 
Gennemsnittet  i  Sydney  var  som  forventet  meget 
højere  -  lidt  over  en  begavelse  pr  måned. 

To  af  sessionerne  i  templet  er  hver  lørdag  reserveret 
til  besøgende,  som  kommer  fra  de  andre  australske 
stater.  Der  ankommer  regelmæssigt  busser  fra 
Melbourne,  der  ligger  mere  end  800  kilometer  mod 
sydvest  og  fra  Brisbane,  der  ligger  endnu  længere  væk 
mod  nordøst. 

Tempelpræsident  Milton  J.  Hess  i  Sydney  templet 
siger:  „Busserne  kører  natten  igennem  og  ankommer 


her  tidligt  lørdag  morgen, 
hvilket  kun  giver  de 
besøgende  kort  tid  til  at 
gøre  sig  klar  til  templets 
ordinanser.  De  udfører  to 
sessioner  og  kører  med 
bussen  tidligt  på  efter- 
middagen for  at  pågynde 
den  lange  køretur  hjem." 

Tre  gange  er  ung- 
domsgrupper fra  Ade- 
laide, der  ligger  1600  kilo- 
meter væk,  kommet  for 
at  udføre  dåb,  og  de  har 
skaffet  pengene  til  turen 
ved  at  uddele  telefon- 
bøger til  boliger  og  forret- 
ninger for  det  lokale  tele- 
fonselskab. 

Præsident  Hess  siger: 
„Ord  kan  ikke  udtrykke 
templets  betydning  for  så 
mange  af  de  hellige  i 
Australien. 

Sidste  år  modtog  et  tu- 
sind australiere  foruden 
det  arbejde,  som  blev 
udført  for  de  døde,  deres 
egen  tempelbegavelse. 
Dette  er  meget  spænden- 
de. Hertil  kommer  at 
medlemmerne  udfører 
arbejde  for  deres  fædre, 
deres  mødre  og  deres 
bedsteforældre.  Det  er  de 
nære  familiebånd  og  der 
kommer  mange  store  ån- 
delige oplevelser  gennem 
dette  arbejde." 

Ian  Mackie,  som  er  tid- 
ligere regionalrepræsen- 
tant for  Sydney  og  for- 
mand for  tempelkomitte- 
en  i  forbindelse  med  ind- 
vielsen, er  nu  områdele- 
der for  genealogi.  Han 
anslår,  at  der  er  25000 
navne  som  reserve  til 
arbejdet  i  templet,  og  at 
dette  antal  vil  øges  væ- 
sentligt de  næste  par  år. 
Han  mener,  at  en  stor  del 
af  årsagen  skyldes  de  26 
genealogiske  filialbiblio- 
teker, som  har  faciliteter 
til  at  udføre  udforskning, 
og  som  ligger  i  nærheden 

af  de  fleste  medlemmer.  Der  er  omkring  25000  ruller 
genealogiske  mikrofilm  i  cirkulation. 

En  anden  årsag  kan  være  den  følsomhed,  som 
mange  australiere  nærer  over  for  deres  egen 
immigrant-  og  pionerarv  i  en  nation,  der  fejrer  sin  200 
årsdag  i  1988.  Bror  Mackie  siger:  „Australierne  har  en 
skarp  udviklet  sans  for  deres  egen  herkomst." 

Det  genealogiske  arbejde  og  tempelarbejdet  er  blot 
én  måleenhed  for  kirkens  modenhed  i  Australien.  En 
anden  nyttig  målestok  er  udviklingen  af  kirkens 
uddannelsessystem  i  løbet  af  de  sidste  12  år. 

Her  knytter  atter  mange  af  de  udfordringer,  som  fin- 
des i  oprettelsen  af  seminar-  og  institutprogrammerne 
sig  til  de  enorme  afstande,  der  skal  gennemrejses  for  at 
krydse  dette  økontinent.  Lionel  Walters,  som  er  regio- 
nalkoordinator for  kirkens  uddannelsessystem  i 
Adelaide,  må  rejse  næsten  4  timer  med  fly  for  at 
besøge  den  nordligste  del  af  sit  område  i  Darwin.  Det 
ville  tage  det  meste  af  en  uge  at  køre  med  bil  hver  vej 
gennem  noget  af  de  mest  menneskefjendske  områder  i 
verden. 

Bror  Walters'  chef,  områdedirektøren  for  kirkens  ud- 
dannelsessystem, Chris  Gollan,  mener,  at  den  udford- 
ring som  afstanden  giver,  tages  op  både  af  lærere  og 
elever. 

Han  husker,  at  han  i  otte  år,  da  han  for  nogle  år 
siden  koordinerede  CE  S-programmet,  kirkens  uddan- 
nelsessystem, i  Adelaide,  at  grenen  i  Stirling  havde 
den  højeste  indskrivningsprocent  og  den  højeste  gen- 
nemføringsgrad  af  alle  enhederne  i  Adelaide-regionen. 
„Læreren  kom  hver  morgen  rejsende  fra  Adelaide,  der 
ligger  55  kilometer  borte.  Både  lærerne  og  grenspræsi- 
denten  var  begge  helt  forpligtede  over  for  seminar- 
programmet. Hvis  en  elev  ikke  kom  til  klassen,  så 
kørte  læreren  til  elevens  hjem. 

De  er  det  perfekte  eksempel  på,  at  den  rette  indstil- 
ling påvirker  eleverne.  Læreren  kunne  komme  hvilken 
som  helst  dag  i  ugen  til  klassen,  og  der  ville  aldrig  væ- 
re noget  disciplinært  problem.  De  fik  det  til  at  fungere 
på  trods  af  afstanden." 

Og  det  fortsætter  med  at  virke  over  hele  Australien. 
Da  seminarklasserne  var  i  deres  vorden,  gennemførte 
70%  af  eleverne  det  som  hjemmestudium.  Nu  deltager 
næsten  80  procent  af  de  1600  seminarelever  i  klasser 
tidligt  om  morgenen.  Mellem  70  og  80  procent  af  de 
unge  aktive  sidste  dages  hellige  i  Australien  er  i 
øjeblikket  indskrevet  i  programmet. 

Seminaraktiviteterne  har  helt  sikkert  spillet  en  stor 
rolle  i  forberedelsen  af  et  voksende  antal  australske 
missionærer.  Mange  tjener  i  deres  eget  land,  men  det 


Øverst:  Det  australske  tempel  i  Carlingford,  som  er  en  nordvestlig 
forstad  til  Sydney,  blev  indviet  d.  20.  september  1984,  Medlemmer  fra 
andre  stater  i  Australien  kommer  til  templet  med  busser. 

En  stor  mængde  samlede  sig  rundt  omkring  en  ung 
mand,  som  talte  meget  ondt  og  sagde  mange 
smigrende  ord. 
„Hvem  er  det?"  spurgte  en  mand  i  mængden. 
„Det  er  Alma,"  svarede  en  anden. 
„Højpræsten  Alma?"  spurgte  den  første  vantro. 
„Nej,  det  er  hans  søn,  Alma  den  Yngre." 
„Hvor  stor  sorg  må  han  ikke  berede  sin  far  med 
denne  gudløse  livsmåde",  sagde  den  første  mand  og  gik 
hovedrystende  bort. 

Men  Alma  den  Yngre  bekymrede  sig  ikke  over  den 
sorg,  som  han  beredte  sin  far,  profeten.  Han  og  fire 
venner,  Ammon,  Aaron,  Himni  og  Omner,  som  alle  var 


kong  Mosiahs  sønner,  fandt  glæde  i  at  tilbede  afguder. 
De  forsøgte  at  ødelægge  kirken,  og  de  havde  fået  man- 
ge mennesker  til  at  gøre  oprør  mod  Gud  og  til  at  handle 
ondt. 

En  dag  viste  en  Herrens  engel  sig  for  dem,  mens  de 
var  i  færd  med  at  vildlede  mennesker,  og  han  talte  til 
dem  med  en  tordenagtig  stemme,  som  rystede  jorden. 

Alma  og  hans  venner  blev  fyldt  med  frygt  og  faldt 
om  på  jorden,  svage  og  ude  af  stand  til  at  forstå  eng- 
lens ord. 

Englen  talte  atter,  og  denne  gang  forstod  Alma  eng- 
lens ord:  „Alma,  rejs  dig  og  stå  frem,  hvorfor  forfølger 
du  Guds  kirke?" 

Alma  rejste  sig  rystende,  mens  englen  fortsatte:  „Her- 
ren har  hørt ...  sin  tjener  Almas  bønner,  som  er  din  fa- 


der;  thi  han  har  bedt  for  dig  med  stor  tro,  at  du  måtte  få 
kundskab  om  sandheden;  derfor  er  jeg  kommet  i  den 
hensigt  at  overbevise  dig  om  Guds  magt  og  myndig- 
hed". Englen  fortsatte  med  at  tale,  irettesatte  Alma  og 
sluttede  med  at  sige:  „Alma,  gå  din  vej,  og  søg  ikke 
mere  at  fordærve  kirken."  Derpå  forlod  englen  ham. 

Alma  faldt  atter  meget  forbavset  omkring  på  jorden, 
og  han  var  så  svag,  at  han  end  ikke  var  i  stand  til  at  åb- 
ne munden.  Hans  venner  bar  hans  hjælpeløse  legeme 
hen  til  hans  far,  og  de  fortalte  ham  alt,  hvad  der  var 
sket. 

Hans  far  glædede  sig  og  han  samlede  mange  menne- 
sker, så  de  kunne  se,  hvad  Herren  havde  gjort  for  hans 
søn,  og  Alma  den  Ældre  og  hans  præster  begyndte  at 
faste  og  bede,  for  at  Alma  den  Yngre  måtte  genvinde 
sin  tale  og  sin  styrke,  så  folket  kunne  blive  vidne  til 
Guds  godhed  og  herlighed. 

Efter  to  dage  og  to  nætter  blev  Alma  styrket,  og  han 
begyndte  at  tale.  „Vær  ved  godt  mod"  . . .  „thi,  sagde 
han,  jeg  har  omvendt  mig  fra  mine  synder  og  er  blevet 
forløst  af  Herren." 

Mens  hele  familien  glædede  sig,  forklarede  Alma  at 
han  i  løbet  af  den  tid,  hvor  han  var  kraftesløs,  var  ble- 
vet martret  af  evig  pine  på  grund  af  mindet  om  alle  sine 
synder.  Selve  tanken  at  komme  ind  i  Guds  nærhed  var 
en  tortur  for  ham.  Men  mens  han  befandt  sig  i  denne 
frygtelige  tilstand,  huskede  han  sin  fars  lærdomme  om 
Jesus  Kristus.  Dybt  fortvivlet  og  klyngende  sig  til  håbet 
om  Kristi  barmhjertighed  råbte  Alma  i  sit  hjerte:  „O, 
Jesus,  du  Guds  Søn,  forbarm  dig  over  mig,  som  er  i 
bitterheds  galde  og  omgivet  af  dødens  evige  lænker." 

Og  da  Alma  tænkte  på  disse  ord,  mindedes  han  ikke 
længere  sine  kvaler.  Han  mærkede  i  stedet  stor  glæde 
og  så  et  strålende  lys. 

Alma,  som  var  en  forandret  mand,  begyndte  nu  på 
en  stor  missionering  for  Jesu  Kristi  evangelium,  og  han 
døbte  i  tusindvis  af  mennesker.  Hans  far  ordinerede 
ham  til  den  næste  højpræst  over  kirken,  og  Zarahemlas 
folk  valgte  ham  til  at  være  deres  overdommer.  Alma 
blev  således  leder  både  i  kirken  og  i  landet. 

Alma  søgte  i  årevis  at  undervise  og  vejlede  sit  folk. 
Han  tjente  endog  som  deres  general.  Han  ledte  dem  i 
kamp  og  reddede  dem  fra  amliciterne  og  lamaniterne, 


som  ønskede  at  sætte  sig  i  besiddelse  af  landet. 

Men  efter  nephiterne  havde  jaget  deres  fjender  ud  af 
landet,  begyndte  de  at  få  fremgang  og  at  blive  stolte  og 
stridslystne  og  ukærlige,  og  Alma  begyndte  at  bekymre 
sig  over  sit  folks  gudløshed.  Han  kendte  den  frygtelige 
straf,  som  kommer  over  dem,  som  farer  vild,  og  han 
elskede  sit  folk  og  ønskede  at  de  skulle  være  lykkelige. 
Alma  fandt  en  retskaffen  mand  ved  navn  Nephihah, 
som  han  præsenterede  for  folket,  og  han  blev  deres 
overdommer.  Alma  rejste  derpå  fra  by  til  by  og  under- 
viste atter  folket  i  Guds  ord. 

I  mange  byer  troede  menneskene  på  Alma,  og  de 
omvendte  sig,  men  i  byen  Ammonihah  forkastede  fol- 
ket ham.  De  forbandede  Alma  og  spyttede  på  ham  og 
jog  ham  ud  fra  byen.  Alma,  hvis  sjæl  var  fyldt  med 
smerte  på  grund  af  folkets  gudløshed,  begyndte  sin 
rejse  hen  mod  byen  Aaron,  da  en  engel  -  den  samme 
engel,  som  havde  vist  sig  for  ham  før  -  standsede  ham. 
„Jeg  er  blevet  udsendt  for  at  befale  dig  at  vende  tilbage 
til  Ammonihahs  by",  sagde  englen.  „Ja,  sig  til  dem,  at 
hvis  de  ikke  omvender  sig,  vil  Gud  Herren  udrydde 
dem." 

Da  englen  forlod  ham  skyndte  Alma  sig  tilbage  til 
Ammonihah.  Da  han  trådte  ind  i  byen  var  han  sulten, 
så  han  spurgte  en  mand:  „Vil  du  give  en  ydmyg  Guds 
tjener  noget  at  spise?" 

Manden  svarede:  „Jeg  ved,  at  du  er  en  hellig  Guds 
profet,  thi  du  er  den  mand,  som  en  engel  i  et  syn  sagde 
mig,  jeg  skulle  tage  imod." 

Denne  mand,  Amulek,  tog  Alma  med  hjem  og  gav 
ham  noget  at  spise.  Alma  underviste  til  gengæld 
Amulek  i  evangeliet.  Derpå  gik  de  sammen  rundt  i  byen 
og  underviste  ved  Helligåndens  kraft. 


(Fortsættes) 

(Se  Mosiah  27;  29:42;  Alma  2-8;  36:3-20). 


HVORDAN  PRIMARY  BLEV  TIL 


Pat  Graham 


Hvor  har  verden  dog  brug  for  eksemplet  fra  dem, 
som  vil  lade  Jesu  Kristi  evangeliums  lys  udstråle  fra  deres  evige  sjæl! 

(Ældste  L.  Tom  Perry,  generalkonferencen  april  1978). 


Forældre  har  altid  ønsket  at  deres  børn  skal  være 
lykkelige.  Det  er  årsagen  til  at  forældre  underviser 
dem  i  evangeliet.  Virkelig  lykke  kommer  ved  at 
leve,  som  Jesus  underviste  os. 

For  omkring  1 08  år  siden  var  der  nogle  forældre  i 
Farmington  i  Utah,  som  bekymrede  sig  over  deres  børn. 
De  tænkte  på,  hvordan  de  kunne  hjælpe  dem  med  at 
forstå  evangeliet,  så  de  kunne  leve  lykkeligt. 


Biskop  John  Hess  var  bekymret  over  nogle  af  børne- 
ne i  sit  ward,  de  var  ude  sent  om  aftenen,  og  opførte 
sig  ikke  ordentligt.  Han  sammenkaldte  til  et  møde 
blandt  mødrene  i  wardet  og  talte  om  betydningen  af  at 
vejlede  de  små  børn. 

Søster  Aurelia  Spencer  Rogers  var  en  af  mødrene  i 
Farmington  ward.  Aurelia  elskede  børn  og  ønskede,  at 
de  skulle  efterleve  evangeliet.  Hun  tænkte  på  det,  som 

biskop  Hess  havde  sagt. 

Søster  Rogers  skrev  i  sin  dagbog:  „Jeg  har  tænkt  al- 
vorligt over  behovet  for  en  strengere  disciplin  for  vores 
små  drenge  .  .  .  Hvordan  vil  vores  piger  få  gode  mænd, 
hvis  tingenes  tilstand  fortsætter?  . .  .jeg  har  selv  børn, 
og  var  lige  så  ivrig  som  enhver  anden  mor  for  at  opdra- 
ge dem  ordentligt.  Men  hvad  skulle  der  ske?  Det  kræve 
de  forældrenes  samlede  anstrengelse." 

En  dag  havde  Eliza  R.  Snow,  som  var  præsidentinde 
for  hjælpeforeningen  i  hele  kirken,  være  til  en  konfe- 
rence i  Farmington.  Det  varede  noget  endnu,  inden 
toget  tilbage  til  Salt  Lake  skulle  køre,  så  søster  Snow 
besluttede  sig  til  at  besøge  sin  veninde  Aurelia. 
Søster  Snow  havde  ikke  selv  børn,  men  hun  nærede 
en  stor  interesse  for  børn.  Hun  var  digter 
og  lærer  og  havde  skrevet  sange  og 
historier  for  små  børn.  Hun  blev  glad  for 
søster  Rogers  idé  om  en  organisation  for 
små  drenge,  hvor  de  kunne  blive  belært 
om  alt,  hvad  der  er  godt  og  lære, 

hvordan  man  opfører 
sig. 

Søster  Snow  sagde 
ja  til  at  tage  sagen 
op  med  Det 
øverste  Præsi- 
dentskab, som 
senere  gav 
deres  godken- 
delse. Der  blev 
skrevet  et  brev 
til  biskop  Hess, 
hvor  man  bad 
om  tilladelse  ti 
at  organisere 
børnene  i 
hans  ward. 
Efter  at  bis- 
kop Hess  hav 
de  modtaget  brevet  fra  søster  Snow,  talte  han 
med  søster  Rogers  og  spurgte,  om  hun  ville 
præsidere  over  en  organisation  bestående  af  børn 
Søster  Rogers  sagde: 

„Jeg  følte  mig  villig  hertil,  men  også  meget  lidt  dyg- 
tig hertil.  Fra  da  af  havde  jeg  travlt  med  at  tænke  på, 
hvordan  det  skulle  styres  ...  Da  der  skulle  synges,  var 
der  også  behov  for  de  små  pigers  stemmer  så  vel 
som  drengenes,  hvis  det  skulle  lyde  så  godt  som 
muligt." 

Søster  Snow  var  enig  med  søster  Rogers:  „Vi  må  have 
pigerne  med  såvel  som  drengene  -  de  må  oplæres  sam- 


men." Hun  foreslog,  at  organisationen  blev  kaldt 
„primary". 

Den  1 1 .  august  1 878  indsatte  biskop  Hess  søster 
Rogers  og  hendes  to  rådgivere,  Louisa  Haight  og  Helen 
Miller.  Han  foreslog,  at  de  besøgte  hvert  eneste  hjem  i 
wardet  i  løbet  af  de  næste  to  uger,  hvilket  de  gjorde. 
De  skrev  navne  og  alder  ned  på  244  børn  og  indbød 
dem  til  det  første  møde. 

Den  første  primary  blev  afholdt  søndag  den 
25.  august  1 878,  i  Farmingtons  kirkebygning,  der  var 
bygget  af  klippestykker. 

Søster  Rogers  sagde:  „Forestil  jer  vores  følelser,  mens 
vi  stod  foran  en  forsamling  af  børn,  som  var  kommet 
der  for  at  modtage  belæringer  fra  os. 

Vi  var  i  sandhed  svage,  men  vi  følte,  at  vi  kunne  stole 
på  Herren." 

Mødet  begyndte  med  bøn.  Børnene  blev  derpå 
belært  og  også  undervist  i  at  synge. 

Børnene  blev  bedt  om  at  „se  hvor  meget 
de  kunne  gøre  for  deres  far  og  mor  uden 
at  blive  sure." 

Børnene  blev  også  bedt  om  ikke  at  skæn- 
des med  deres  brødre  og  søstre.  De  små 
børn  blev  belært  om  ikke  at  gå  ind  i  haver 
og  melonbede,  som  ikke  var  deres,  og  de 
små  piger  fik  at  vide,  at  de  ikke  skulle 
hænge  sig  fast  i  hestevognene,  en  skik, 
som  ikke  blot  var  forkert,  men  også  farlig. 
Der  blev  organiseret  andre  primary'er 
overalt  i  territoriet,  før  den  første 
primary  var  mere  end  en  måned  gammel. 
Søster  Snow  fortsatte  med  at  tale  til  mød- 
rene om  deres  børns  åndelige  oplæ- 
ring. Hun  mente,  at  det  var  kvinder  med 
de  allerbedste  talenter  -  kvinder  som 
elsker  børn  og  som  elskes  af  børn  - 
der  skulle  præsidere  over  primary. 
Årsagen  til  at  holde  primary  er 
stadig  den  samme:  At  hjælpe  hvert 
eneste  barn  med  at  lære  at  blive 
lykkelig  ved  at  efterleve  Jesu  Kristi 
evangelium. 
Når  vi  udstråler  evangeliets  lys, 
vil  verden  se,  hvor  lykkelige  vi  er,  og  de  vil  så  også 
ønske  at  efterleve  Jesu  lærdomme. 

Til  lykke  primary!  Vi  er  glade  over  at  kunne  fejre 
dagen  sammen  med  875000  drenge  og  piger  overalt. 

□ 


FRA  VEN  TIL  VEN 


Fra  et  af  Janets  Petersons 

personlige  interview  med  Ardeth  G.  Kapp, 

præsidentinde  for  Unge  Piger 


Ardeth  Greene  Kapp  siger,  at  hun  er  vokset  op 
„i  et  lille  landbrugssamfund  i  Glenwood,  Alberta, 
i  Canada,  hvor  der  bor  cirka  300  mennesker. 
Glenwood  ligger  ca.  16  kilometer  nordvest  for 
Cardston,  hvor  templet  ligger.  Min  mor  og  far  havde 
begge  boet  i  Glenwood,  mens  de  voksede  op,  så  vi  var 
i  dette  lille  samfund  omgivet  af  familie  -  alle  mine  tanter 
og  onkler  på  begge  sider  og  alle  mine  fætre  og  kusiner. 
Jeg  fik  klaverundervisning  af  en  af  mine  tanter  og 
danseundervisning  af  en  anden.  På  den  anden  side  af 
vejen  boede  min  ene  bedstemor,  og  min  anden  bedste- 
mor boede  hos  os. 

Min  far  var  en  rigtig  bonde,  og  han  havde  32  hektar 
land,  som  han  dyrkede,  selv  om  vi  boede  inde  i  byen. 
Far  og  jeg  brugte  megen  tid  sammen,  og  vi  forstod  hi- 
nanden godt.  Han  mente,  at  lydighed  var  det  vigtigste 
princip.  Han  stillede  aldrig  spørgsmålstegn  ved  nogen 
af  de  belæringer  eller  den  vejledning,  som  han  fik  af 
kirkens  ledere.  Han  adlød  ethvert  forskrift,  som  de  gav, 
og  sørgede  for,  at  hans  børn  fik  det  samme  ønske  om 
at  adlyde.  Jeg  husker  far  som  en,  der  holdt  strengt  på 
principperne,  men  han  blandede  altid  denne  holdning 
med  kærlighed  og  omsorg.  Han  græd,  da  han  engang 
gav  mig  smæk.  Men  han  følte,  at  han  måtte  smække 


mig  for  at  iære  mig  lydighed.  Jeg  husker,  at  jeg  den- 
gang tænkte,  at  det  gjorde  mere  ondt  på  ham  end  på 
mig." 

Søster  Kapp  synes  også,  at  hun  ved  at  tilbringe  meg- 
en tid  sammen  med  sin  far  „har  lært  meget  om  tålmo- 
dighed og  om  at  leve  i  forventning.  Når  man  bor  på  en 
gård,  så  må  man  vente  på  høsttiden,  man  må  vente  på 
at  afgrøderne  kommer  op  og  på  at  tingene  modnes. 
Når  min  familie  lavede  iskrem,  så  skaffede  vi  isen  til 
frysningen  fra  floden  om  vinteren  eller  om  sommeren 
fra  skuret,  hvor  vi  opbevarede  isen.  Så  knuste  vi  isen, 
og  mor  blandede  ingredienserne  til  iskremen  sammen, 
og  så  drejede  vi  efter  tur  håndtaget  til  fryseren.  Og 
efter  hele  denne  anstrengelse  smagte  iskremen  særlig 
godt,  fordi  vi  havde  ventet  på  den  i  al  den  tid,  hvor  vi 
lavede  den. 

Jeg  havde  et  vist  besvær  med  at  passe  min  skole  på 
grund  af  sygdom.  Min  far,  som  var  biskoppen  i  wardet 
fortalte  mig,  for  at  opmuntre  mig  til  virkelig  at  prøve  at 
gøre  mit  bedste  i  skolen,  at  han  på  min  1 2  års  fødsels- 
dag ville  tage  mig  med  til  Salt  Lake  City  for  at  overvære 
en  konference.  At  rejse  til  Salt  Lake  City  var  som  at  rejse 
til  verdens  endel  Jeg  husker,  at  vi  rejste  til  denne  konfe- 
rence, og  at  jeg  sad  oppe  på  balkonen  på  nordsiden. 


hvor  jeg  kunne  se  generalautoriteterne,  og  jeg  forstod, 
at  de  var  rigtige  mennesker.  Når  jeg  nu  ser  tilbage  på 
dette  og  så  tænker  på,  at  jeg  nu  kommer  til  konference 
og  sidder  på  en  af  de  røde  stole,  så  ved  jeg,  at  jeg  aldrig 
nogen  sinde  havde  troet  mig  i  min  nuværende  stilling. 
Jeg  tænker  på,  at  hvis  vi  blot  kunne  have  en  lille  idé  om 
det,  som  Herren  har  i  sinde  for  os,  så  ville  vi  sandsynlig- 
vis nære  en  større  tillid  til  os  selv,  mens  vi  vokser  op. 
Uanset  hvor  ydmyge  dine  forhold  er,  hvor  langt  væk 
man  bor,  eller  hvor  ens  by  ligger,  så  tro  på  at  Herren 
har  noget  helt  særligt  for  dig  at  udføre." 

Søster  Kapp  mindes,  at  hun  i  de  canadiske  vintre 
„stod  op  samtidig  med  far  for  at  tænde  op.  Vi  stod  der 
og  frøs,  indtil  vi  fik  gang  i  ilden.  Far  plejede  at  fortælle 
mig,  at  dette  arbejde  var  ligesom  tro  -  man  må  lægge 
træet  ind  for  at  få  varmen,  for  hvis  man  forventer  at 
blive  varm,  inden  man  lægger  træet  ind,  så  bliver  man 
aldrig  varm." 

Vi  gik  til  skole  om  morgenen,  mens  det  stadig  var 
mørkt,  og  vi  gik  hjem,  når  det  var  mørkt.  Det  frøs  ofte 
40  grader,  og  når  vi  kom  til  skolen,  var  klasseværelset 
for  koldt  til  at  vi  kunne  sidde  ved  vores  borde.  Vi  pleje- 
de så  at  gå  rundt  i  klasseværelset  en  halv  times  tid  for 
at  holde  os  varme. 

En  af  de  ting,  som  vi  gjorde  i  vores  by,  og  som  var 
vældig  sjovt  var  at  opføre  skuespil  i  tre  akter.  Når  vi  var 
på  scenen,  så  troede  vi,  at  vi  var  de  bedste  skuespillere, 
som  de  havde  -  og  det  var  vi,  for  vi  var  alt  hvad  de  hav- 
de! Og  selvfølgelig  var  halvdelen  af  tilskuerne  familie! 
Men  på  trods  af  dette  var  det  alligevel  sjovt  at  høre 
dem  klappe. 

Skolestævnerne  blev  gennemført  hvert  år,  og  der  var 
alle  muligheder  for  at  udvikle  sine  talenter.  Jeg  husker, 
at  jeg  tog  et  talekursus,  mens  jeg  var  barn, 
og  at  jeg  vandt  en  præmie  for  at  fremsige 
et  lille  digt. 

Vi  blev  i  vores  familie  opmuntret  til  at  få 
os  en  uddannelse,  selv  om  der  kun  var 
begrænsede  ressourcer  i  vo- 


res by.  Vores  familie  fik  somme  tider  mod  betaling  en 
klaverlærer  til  at  komme  fra  en  anden  by  for  at  undervi- 
se os.  Min  ældre  broder  blev  en  meget  fin  musiker.  Han 
var  også  en  god  elev  og  forfatter,  og  vi  voksede  alle  op 
med  den  viden,  at  det  forventedes  af  os,  at  vi  udmær- 
kede os. 

Min  mor  åbnede  en  lille  landforretning  for  at  hjælpe 
med  at  holde  vores  familie  gældfri.  Jeg  arbejdede  en 
hel  del  med  hende  i  forretningen.  Hun  lærte  mig  at 
respektere  og  at  betjene  folk.  Engang  da  jeg  var  14  år, 
rejste  min  far  og  mor  til  Salt  Lake  City  til  konference,  og 
efterlod  mig  til  at  passe  forretningen.  Hutterritterne  (en 
sekt  grundlagt  i  1 533  af  Jakob  Huter)  i  vores  område 
ville  ikke  gå  i  banken  for  at  veksle  deres  store  korn- 
checks, så  mor  var  en  forsikret  kasserer,  og  vi  havde 
somme  tider  i  tusindvis  af  dollars  liggende  i  forretning- 
ens pengeskab.  Jeg  kendte  kombinationen  til  penge- 
skabet, og  jeg  vidste,  at  min  forældre  stolede  på  mig,  så 
jeg  åbnede  og  lukkede  forretningen  til  tiden  og  sørgede 
for  kunderne. 

Søster  Kapp  tror,  at  „vejen  til  at  være  lykkelig  og  til  at 
have  det  godt  med  sig  selv  og  til  at  behage  vor  himmel- 
ske Fader  er  at  lære  at  være  lydig.  Selv  om  vi  ikke  for- 
står hvorfor  vi  skal  gøre  noget,  og  hvorfor  vi  ikke  skal 
gøre  noget  andet,  så  vil  vi  en  dag  forstår,  hvis  vi  blot  vil 
stole  på  vores  forældre  og  på  vor  himmelske  Faders 
visdom.  Det  er  mit  håb,  at  ethvert  barn  vil  udvikle  den 
selvdisciplin,  der  skal  til  for  at  gøre,  hvad  man  ved  er 
rigtigt.  Når  vi  er  lydige,  er  vi  lykkelige.  Når  vi  er  ulydige, 
er  vi  ulykkelige.  Så  enkelt  er  det.  Lad  os  derfor  vælge  at 
være  lykkelige."  D 

GUDS  SKABNINGER  Joam 


Kregosky 


8 


FLYVE  TILBAGE  Roberta  L 


.  Fairali 


er  også  almindeligt,  at  australske  missionærer  tjener  i 
New  Zealand,  Filippinerne,  England  og  USA.  Et  antal 
australske  missionærer  har  i  de  seneste  år  tjent  i  Utah. 

Mediernes  opmærksomhed  over  for  kirken  er  relativ 
høj  og  udgør  i  gennemsnit  mellem  120  til  200  nyheder 
eller  programpunkter  i  radio  og  tv  om  måneden,  hvor- 
af de  95%  er  positive.  Sidst  oplevede  vi  en  rekord  i 
dækningen  fra  nyhedsmediernes  side  med  gennem- 
snitlig en  hel  avisside  hver  eneste  arbejdsdag  i  året. 
Der  var  omfattende  radio-  og  tv-dækning  af  sådanne 
begivenheder  som  besøget  af  Miss  Amerika  -  Sharlene 
Wells,  som  er  sidste  dages  hellig  -  og  astronaut  Don 
Lind,  Det  øverste  Præsidentskab  efter  præsident 
Spencer  W.  Kimballs  død  og  færdiggørelsen  af  nye 
kirkebygninger . 

Under  ledelse  af  kirkens  missionærafdeling  har 
radio-  og  tv-stationer  bragt  budskaber  af  et  minuts 
varighed,  der  indeholder  kirkens  synspunkter  på  livets 
udfordringer.  Der  kom  i  begyndelsen  af  1986  i  tusind- 
vis af  breve  fra  ikke-medlemmer  til  kirkens  kontorer 
som  en  reaktion  på  et  budskab  om  kommunikationen 
mellem  forældre  og  børn.  Mange  af  disse  breve  var 
hjerteskærende  og  kom  fra  unge  mennesker,  som  sag- 
de, at  kirken  var  deres  „sidste  håb"  om  et  bedre  for- 
hold til  forældrene,  eller  breve  fra  forældre,  som  roste 
kirken  varmt  for  at  tage  et  stort  socialt  problem  op. 

Garry  P.  Mitchell,  der  er  regionalrepræsentant  for 
Sydney  og  Brisbane  regionen  har  haft  et  nært  forhold 
til  det  offentlige  pr-arbejde  i  Australien  i  mange  år. 
Han  siger:  „Der  er  sket  en  stor  forbedring  af  kirkens 
image.  Den  fjendtlighed  og  modstand,  som  vi  ofte  stod 
overfor  fra  mediernes  side  for  fem  år  siden,  findes  ikke 
mere.  Vi  bliver  almindeligvis  accepteret  for  det  vi  er." 

Statistisk  set  har  kirken  nu  lidt  mere  end  70000  med- 
lemmer i  Australien,  og  dette  tal  er  vokset  fra  mindre 
end  3000  i  1950'erne.  Edb-teknik  i  hovedsædet  for  Stil- 
lehavsområdet i  Sydney  hjælper  præstedømmelederne 
med  at  holde  sig  a  jour.  Et  edb-baseret  medlemskortsy- 
stem er  specielt  blevet  udviklet  i  Australien  som  et 
prøveforsøg  for  andre  internationale  områder. 

Udviklingen  inden  for  alle  disse  områder  har  med- 
ført fortsatte  udfordringer  for  kirken  i  Australien. 

Ældste  John  Sonnenberg,  som  er  områdepræsident 
for  Stillehavsområdet  siger: 

„Ethvert  område  i  kirken  har  sine  udfordringer,  og 
vi  er  ingen  undtagelse.  Men  der  findes  en  begejstring  i 
forbindelse  med  værket,  som  er  meget  opmuntrende. 
Der  findes  en  stærk  støtte  og  et  stærkt  samarbejde 
blandt  medlemmerne  såvel  som  hos  lederne,  hvilket 
giver  os  optimisme  for  fremtiden."  □ 


Øverst.  En  hjemkundskabsklasse  i  hjælpeforeningen  i  Perth  3.  ward  ser 
et  videobånd  om  madlavning.  I  midten:  Udsigt  overfloden  Yarra  mod 
Melbourne.  Nederst:  Moorabbin  stavscenter  i  Melbourne  i  Australien. 


BOB  COWAN 

Det  øjeblik, 

som  ændrede  hans  liv. 


Bob  Cowan forlod  sit  hjem, 
da  han  var  19  år,  i  3  år  rej- 
ste han  frem  og  tilbage  på 
det  australske  kontinent  i  sin  lille 
gule  sportsvogn.  Som  mange 
unge  australiere  følte  han  trang 
til  at  se  noget  af  det  enorme  kon- 
tinent, som  han  kaldte  sit  hjem. 
I  de  næste  tre  år  rejste  han  lan- 
det rundt  to  gange  og  arbejdede  26  forskellige  steder. 
Men  hans  rejse  bragte  ham  også  en  velsignelse,  som 
han  ikke  havde  regnet  med  -  han  blev  medlem  af  Jesu 
Kristi  Kirke  af  Sidste  Dages  Hellige. 

Bob  siger  nu,  at  hans  omvandrende  liv  „i  begyndel- 
sen var  eventyrligt.  Det  var  alt  det,  som  han  nogen 
sinde  havde  ønsket  at  gøre  -  at  rejse,  se  Australien  og 
ikke  bekymre  mig  om  at  være  bundet  af  andre  menne- 
sker eller  forpligtelser."  Hans  plan  var  at  køre,  indtil 
han  fandt  et  sted,  som  interesserede  ham,  arbejde  en 
tid  og  derpå  køre  videre. 

Men  der  skete  to  ting  under  hans  rejse,  som  fik  en 
dybtgående  virkning  på  hans  liv. 

Da  han  første  gang  kom  til  at  stå  over  for  døden,  var 
det  i  forbindelse  med  hans  arbejde  som  medhjælper 
ved  obduktionerne  på  et  hospital.  Det  var  en  alvorlig 
oplevelse  for  en  ung  mand,  som  indtil  da  havde  ment, 
at  livet  betød  sjov. 

Da  Bob  senere  kørte  gennem  Townsville  i  det  nord- 
lige Queensland,  blev  han  vidne  til  eftervirkningerne 
af  den  cyklon,  som  ødelagde  byen  i  1972.  „Det  var  en 
utrolig  ødelæggelse.  Jeg  husker,  at  jeg  bare  sad  i  min 
bil  og  tænkte,  at  der  måtte  være  et  større  formål  med 
livet  -  noget  mere. 

Jeg  havde  set  alt,  hvad  jeg  nogen  sinde  havde  læng- 
tes efter  at  se.  Men  efter  det  var  der  intet.  Kun  en  følel- 
se af  tomhed. 

Jeg  husker,  at  jeg  sagde  en  stille  bøn,  mens  jeg  sad  i 
min  bil:  ,Gud,  hvis  du  er  der,  så  gør  med  mig  hvad  du 
vil/" 

Den  følgende  dag  parkerede  Bob  Cowan  sin  sports- 
vogn på  den  smukke  og  paradisiske  strand  uden  for 
Cairns,  og  fandt  derefter  ud  af,  at  han  ikke  kunne  star- 
te igen.  Mens  han  ventede  på  en  mekaniker,  der  skulle 

hjælpe,  begyndte  han  at  bygge  sandslotte  i  det  rene 
fugtige  sand.  Der  kom  en  kvinde  hen  til  ham,  som  ro- 
ste ham  for  hans  talent  og  som  derpå  ledte  samtalen 
hen  på  evangeliet. 

„Hun  fortalte  mig,  at  den  lokale  gren  af  hendes  kirke 
skulle  ud  at  sejle  næste  dag,  og  hun  spurgte  mig,  om 
jeg  havde  lyst  til  at  komme  med."  Bob  siger:  „Jeg  vid- 
ste intet  om  denne  kvinde  eller  den  kirke,  som  hun  tal- 
te om,  men  mens  jeg  sad  på  ladet  af  kranbilen,  modtog 
jeg  et  stærkt  åndeligt  vidnesbyrd  om,  at  denne  invitati- 
on var  svaret  på  mine  bønner." 

Missionærerne  stod  næste  dag  på  kajen  -  og  var  helt 
klart  blevet  adviseret  i  forvejen  af  denne  søster,  som 
havde  talt  til  ham.  De  gjorde  tegn  til  ham,  at  han  skul- 
le standse  sin  reparerede  sportsvogn.  Bob  sluttede  sig 
til  gruppen  på  båden.  Han  siger:  „Jeg  havde  hele  ti- 
den, mens  jeg  var  på  båden,  den  tydelige  fornemmelse 
af  at  jeg  var  hjemme." 

Missionærerne  tog  ikke  med  på  sejlturen,  men  de 
gav  ham  den  næste  dag  en  Mormons  Bog  og  bad  ham 
indtrængende  om  at  læse  den. 

Bob  havde  planer  om  at  rejse  til  den  fjerne  nordlige 
australske  by  Weipa,  så  han  tog  derfor  bogen  med  sig 
og  læste  den  fra  ende  til  anden  -  og  det  skete  for  det 
meste  i  den  lille  tomands  aluminiumshytte,  som  han 
sov  i.  Bob  var  meget  modtagelig  for  det  han  læste,  og 
han  vidste,  at  han  ønskede  at  blive  døbt. 

Han  fløj  tilbage  til  Cairns  og  oplevede  nogle  begiven- 
hedsrige dage.  Ældsterne  underviste  ham  i  alle  6  lekti- 
er på  en  aften.  Den  følgende  dag  blev  han  døbt  og  var 
i  kirke  søndag. 

Bob  vendte  med  det  samme  tilbage  til  den  isolerede 
by  Weipa,  og  han  var  ikke  i  stand  til  at  komme  i  kirke  i 
to  år.  Han  siger:  „Jeg  var  begejstret  over  at  være  med- 
lem, men  jeg  vidste  kun  lidt  om  kirken.  Jeg  vidste  intet 
om  Lære  og  Pagter,  Den  kostelige  Perle  eller  om  kir- 
kens historie." 

Men  i  1974,  to  år  efter  at  han  var  blevet  medlem  og 
nu  24  år  gammel,  blev  han  af  det  firma,  som  han  arbej- 
dede for,  sendt  til  Brisbane.  Han  fandt  med  det  samme 
kirkens  adresse  i  den  lokale  telefonbog  og  begyndte  at 
komme  regelmæssigt  i  kirken.  Han  skaffede  sig  hurtigt 
en  viden  om  evangeliet,  og  lidt  over  et  år  senere  tog 


han  af  sted  på  en  mission  til  Perth  på  den  anden  side  af 
kontinentet. 

Da  han  vendte  tilbage  fra  sin  mission,  blev  han  hur- 
tigt kaldet  til  præsidentskabet  for  Australien  Brisbane 
missionen,  og  et  år  senere  som  rådgiver  i  stavspræsi- 
dentskabet  for  Brisbane  stav.  Han  har  tjent  i  denne 
stilling  i  mere  end  syv  år. 

Præsident  Cowan  mindedes  sit  tidligere  liv  med  en 
vis  undren. 

„Jeg  har  aldrig  været  i  stand  til  at  finde  den  søster, 
som  første  gang  inviterede  mig  til  denne  kirkeaktivitet, 
men  det  var  det  øjeblik,  som  ændrede  mit  liv."  □ 


MARGARET 
LAWSON 

Kununurras  ensomme  sidste  dages  hellige 


D 


et  er  ikke  muligt  at  kom- 
I  me  meget  mere  nordligt  i 
Australien  end  til  den  lil- 
le by  Kununurra  uden  at  komme 
til  at  vade  i  Timorhavet.  Byen  er 
et  fjerntliggende  landbrugs-  og 
minesamfund  med  3000  indbyg- 
gere -  og  kun  én  af  dem  er  sidste 
dages  hellig. 
Udover  Margeret  Lawson  er  der  ikke  noget  andet 
medlem  af  kirken  inden  for  en  radius  af  700  kilometer. 
Hendes  evne  til  at  forblive  helt  ud  „aktiv"  i  de  sidste 
14  år  har  været  et  eksempel,  som  er  at  stræbe  efter  for 
andre  medlemmer,  som  lever  isoleret. 

Søster  Lawson,  der  er  født  i  England,  emigrerede  til 
Australien  i  1966  som  30-årig.  Hun  lider  af  akut 
ledegigt  og  bronkitis,  så  hendes  læge  anbefalede 
hende  et  varmere  klima. 

Søster  Lawson  slog  sig  først  ned  i  Perth,  som  er  en 
større  by  i  det  vestlige  Australien  på  kysten  til  Det 
indiske  Ocean,  og  her  mødte  hun  de  sidste  dages 
hellige  i  en  lokal  teatergruppe.  Da  hun  begyndte 
jobbet  som  regissør  var  både  gruppens  leder  og  den 
ledende  mandlige  skuespiller  sidste  dages  hellige. 
Søster  Lawson  husker,  at  hver  gang  gruppen  be- 
gyndte eller  afsluttede  deres  prøver,  kaldte  lederen 
dem  sammen  til  bøn.  „Selv  om  resten  af  os  ikke  var 
medlemmer,  så  gav  det  mig  en  meget  varm  følelse  - 
jeg  plejede  altid  at  bede  en  stille  bøn,  før  jeg  gik  ind 
på  scenen,  og  dette  syntes  på  en  eller  anden  måde  at 
være  rigtigt." 

Der  fulgte  derefter  en  invitation  til  at  komme  med  til 
kirkens  møder,  og  søster  Lawson  blev  snart  døbt.  Hun 
var  glad  og  begejstret  på  en  naturlig  måde,  og  hun 
tjente  som  dramaleder  i  ward  og  stav  i  Perth  og  invol- 
verede sig  helt  i  kirken. 

Men  hendes  helbred  forværredes  fortsat.  Da  hun  til 
sidst  måtte  bruge  stok  for  at  gå,  sagde  hendes  læge,  at 
hun  måtte  rejse  til  Australiens  nordlige  del,  hvor  kli- 
maet afgjort  er  varmere  og  mere  fugtigt.  Lige  siden  har 
hendes  hjem  været  i  Kununurra,  hvor  hun  arbejder 
som  medicinsk  laboratorietekniker. 
Søster  Lawson  har,  for  at  bevare  sin  forpligtelse  over 

Til  venstre:  Den  nyligt  opdagede  grav  i  kystbyen  Victor  Harbor  for  William  Barratt,  der  var  den  første  SDH-missionær  i  Australien. 
I  midten:  Udsigt  over  bugten  mod  Perth.  Øverst  til  højre:  Dalen  Ah,  som  ligger  langs  floden  Georges  i  forstaden  Milperra  i  Sydney,  var  et  af  de  steder, 
hvor  der  blev  foretaget  dåb  i  1920' erne.  I  midten  til  højre:  En  primaryklasse  i  Perth  3.  word.  Modstående  side:  Udsigt  over  Victoria  Bridge  til  Brisbane. 
Indsat:  Beenleighs  wardsbygning  i  Brisbane  Australien  Syd  stav. 


for  evangeliet  og  for  at  opbygge  sin  åndelighed,  sat 
nogle  standarder  for  sig  selv,  da  hun  flyttede  til  Kunu- 
nurra,  og  dem  har  hun  overholdt  lige  siden.  Hun  læ- 
ser to  eller  tre  kapitler  fra  standardværkerne  dagligt, 
og  arbejder  sig  systematisk  gennem  hvert  eneste  af 
dem.  Hun  læser  også  alle  de  kirkematerialer,  som  hun 
kan  få  fat  i.  Hun  siger:  „Jeg  abonnerer  på  alle  kirkens 
blade." 

To  gange  om  måneden  modtager  hun  en  telefon- 
opringing  fra  præsidentinden  for  stavens  hjælpefore- 
ning i  byen  Darwin,  som  ligger  700  kilometer  væk,  og 
som  er  centrum  for  kirkens  aktivitet  i  Australiens  enor- 
me nordlige  territorium.  Telefonopringningerne  er  en 
velkommen  moralsk  støtte,  og  ligeså  er  de  fotokopier 
af  hjælpeforeningens  og  søndagsskolens  lektiehæfte, 
som  bliver  fremsendt. 

Normalt  har  søster  Lawson  kun  mulighed  for  at  ny- 
de nadveren  hvert  halve  år.  Når  hun  kan  få  fri  fra  sit 
arbejde,  rejser  hun  til  Darwin  til  distriktskonference  - 
en  weekendtur,  som  koster  hende  ca.  2000  kr.  for  en 
flybillet.  Det  sker  af  og  til,  at  missionspræsidenten  el- 
ler en  anden  præstedømmebærer  rejser  gennem  byen, 
og  søster  Lawson  gør  ofte  brug  af  muligheden  for  at 
bede  om  en  velsignelse. 

Eftersom  de  ansatte  i  mineindustrien  synes  ret  mobi- 
le, sker  det  af  og  til  at  andre  medlemmer  midlertidigt 
bosætter  sig  i  Kununurra.  Blot  endnu  et  medlem  er 
nok  til  at  søster  Lawson  betragter  det  som  en  „gren". 

Hendes  råd  til  medlemmer  i  isolerede  forhold  er  „at 
gøre  vor  himmelske  Fader  til  en  ven. 

Man  må  studere  regelmæssigt,  tale  til  ham,  som  om 
han  er  en  virkelig  ven,  og  derpå  prøve  at  gøre  sig  til 
venner  med  de  mennesker,  som  omgiver  en.  Man 
behøver  ikke  ændre  sine  standarder,  fordi  man  omgås 
ikke-medlemmer,  som  tænker  og  opfører  sig  ander- 
ledes." 

Søster  Lawson  siger,  at  det  især  er  vigtigt  at  invol- 
vere sig  i  samfundet.  Hun  er  leder  af  den  lokale  teater- 
gruppe, kasserer  for  den  lokale  udviklingsforening  og 
næstformand  for  byens  kulturelle  koordinerings- 
komité. 

Søster  Lawson  har  modtaget  sin  tempelbegavelse  i 
templet  i  London,  men  hun  befinder  sig  3200  kilo- 
meter fra  templet  i  Sydney,  og  det  er  for  lang  en  tur  at 
rejse  regelmæssigt.  Hun  har  imidlertid  oprettet  Kunu- 
nurras  eneste  genealogiske  forening.  Hendes  endelige 
mål  er  at  udføre  en  tempelmission  i  et  af  templerne  i 
det  tropiske  klima.  □ 


AUSTRALIEN 


Den  første  halvdel 
af  det  tyvende  århundrede 


Marjorie  A.  Newton 


.- 


Da  de  australske  sidste  dages  hellige,  Bob  Love 
og  Maggie  Henry,  blev  gift  i  1929,  gennemførte 
den  lokale  presbyterianske  præst  ceremonien  i 
sin  kirke.  Derefter  rejste  de  til  SDH-grensbygningen  i 
Enmore,  hvor  missionspræsident  Clarence  H.  Tingey 
holdt  det,  som  i  missionens  årsrapport  blev  kaldt  en 
„bekræftelsesceremoni"  for  at  velsigne  deres  ægte- 
skab. 

Bror  og  søster  Love  gjorde  hvad  forholdene  kræve- 
de, at  mange  unge  sidste  dages  hellige  gjorde.  Det 
nærmeste  tempel  lå  på  Hawaii  næsten  10.000  kilome- 
ter væk,  og  turen  frem  og  tilbage  for  to  mennesker  ko- 
stede hvad  der  svarede  til  flere  års  løn.  Myndigheder- 
ne i  New  South  Wales  ville  ikke  give  de  sidste  dages 
hellige  tilladelse  til  at  foretage  vielser,  så  familien  Love 

og  andre  som  dem,  måtte  først  gifte  sig  civilt,  i  en  an- 
den kirke  eller  på  myndighedernes  register  kontor.  Det 
var  første  i  1952,  familien  Love  var  i  stand  til  at  tage 
deres  fem  børn  med  til  Salt  Lake  templet  for  at  blive 
beseglet. 

Deres  historie  er  typisk  for  mange  unge  sidste  dages 
hellige  par  i  Australien  før  2.  verdenskrig.  De  helliges 
kamp  for  anerkendelse  fra  de  civile  myndigheder  var 
et  fortsat  emne  i  kirkens  historie  i  Australien  under  de 
første  årtier  i  det  20.  århundrede. 

En  af  de  ofte  nævnte  årsager  til  ikke  at  give  kirken  en 
officiel  status  var  manglen  på  SDH-kirkebygninger  i 
Australien.  Men  da  først  kirkebygningen  i  Melbourne 
blev  bygget  i  1922,  gik  myndighederne  i  Victoria  med 
til  at  give  de  sidste  dages  hellige  tilladelse  til  at  udføre 
vielser.  Det  tog  længere  tid  for  andre  australske  stater 
at  træffe  denne  afgørelse.  Selv  om  kirkens  første  kirke- 
bygning i  Australien  blev  bygget  i  Brisbane  i  1904,  så 
blev  vielsesceremonien  hos  de  sidste  dages  hellige 
ikke  anerkendt  af  myndighederne  i  Queensland  før 
1929.  Kirkebygningen  i  Enmore  i  Sydney  blev  indviet  i 
1924,  men  SDH-vielserne  blev  ikke  registreret  af  myn- 
dighederne i  New  South  Wales  før  1931. 

Opførelsen  af  kirkebygninger  gjorde  meget  for  at 
fremme  kirkens  ansigt  som  en  permanent  del  af  det 
australske  liv.  At  have  sin  egen  kirkebygning  var  en- 
hver lille  grens  drøm.  Selv  om  kirken  betalte  50%  af 
omkostningerne,  så  var  det  ofte  en  kamp  for  grenene 
at  skaffe  resten  selv. 

Selv  om  man  ofte  ser  på  den  første  halvdel  af  det 
20.  århundrede  som  en  periode  med  langsom  vækst 
for  kirken  i  Australien,  så  var  landvindingerne  rime- 
lige, når  man  tager  manglen  på  missionærer  i  betragt- 
ning -  der  var  til  tider  mindre  end  20  missionærer  til  at 
missionere  i  et  land  på  næsten  8  millioner  kvadratkilo- 
meter -  samt  virkningerne  af  to  verdenskrige  og  den 
store  økonomiske  depression  i  30'erne.  Medlemstallet 
i  den  australske  mission  viser  en  gradvis,  men  stabil 
vækst  fra  328  i  1901  til  2396  i  1951. 

Sidst  i  tyverne  var  de  fleste  grene  store  nok  til  at 
gennemføre  alle  kirkens  hjælpeorganisationer.  Der 
fremvoksede  i  de  fleste  grene  en  „familiefølelse",  når 
medlemmerne  arbejdede  sammen,  og  de  tjente  som- 
metider i  adskillige  hjælpeorganisationer  på  samme 
tid. 


Nederst;  Wardsorganisten,  Rebecca  Liddicmt  i  Perth  3.  ward. 

I  midten:  Kirkemedlemmer  i  1908  forandet  tidtigere  høvedsæde  for  den 

australske  mission  i  Pemell  Street  i  Enmore. 

Øverst:  Tropsfører  Steve  Jackson  instruerer  drengene  i  Perth  8.  ward. 


Præsident  Clarence  Tingey  begyndte  i  1930  at  kalde 
lokale  præstedømmeledere  til  grenspræsidentskaber, 
hvor  som  helst  det  var  muligt,  og  afløste  derved  fuld- 
tidsmissionærerne  fra  disse  ansvar  og  gav  dem  tilladel- 
se til  at  bruge  al  deres  tid  på  at  missionere.  Den  admi- 
nistrative erfaring,  som  de  lokale  brødre  opnåede,  be- 
tød at  de  australske  grene  overlevede  ti  år  senere,  da 
2.  verdenskrig  tvang  alle  de  amerikanske  missionærer 
hjem. 

I  løbet  af  30'erne  blev  et  halvt  dusin  australske 
mænd  ordineret  til  ældster  og  kaldet  til  at  udføre  en 
etårig-  eller  toårig  fuldtidsmission,  hvilket  normalt 
skete  i  deres  eget  land.  Oswald  („Ossie")  Watson  fra 
Glen  Huon  på  Tasmanien  blev  den  første  australske 
missionær  som  kom  til  at  tjene  oversøisk,  da  han  blev 
kaldet  til  den  new  zealandske  mission  i  1930. 

Missionærernes  rejse  var  lang  og  vanskelig  og  især 
for  dem,  som  kom  fra  Amerika.  Rejsen  til  Australien 
tog  flere  uger  selv  med  moderne  passagerskibe.  Når 
de  var  ankommet  til  missionen,  var  rejserne  mellem  de 
tildelte  arbejdsområder  også  vanskelige.  Indtil  1.  ver- 
denskrig foregik  de  fleste  forflyttelser  med  en  kyst- 
damper. Derefter  tog  det  mange  dage  og  nætter  (og 
adskillige  gange  togskift  på  grund  af  forskellige  spor- 
vidder i  de  forskellige  stater)  at  rejse  tværs  gennem  na- 
tionen fra  Perth  til  Sydney. 

Missionspræsidenterne  og  deres  hustruer  brugte  ad- 
skillige måneder  til  at  besøge  alle  de  spredte  distrikter 
og  grene.  Grenen  i  Perth  var  usædvanlig  heldig,  hvis 
de  bare  fik  besøg  af  missionspræsidenten  en  gang  om 
året. 

Når  som  helst  det  var  muligt  rejste  missionærerne 
ud  på  landet  for  at  besøge  ensomt  boende  sidste  dages 
hellige  langt  fra  organiserede  grene.  Ældsterne  admi- 
nistrede  nadveren  for  dem  og  gav  dem  råd  og  støtte, 
hvilket  der  var  stort  behov  for.  Missionshj emmet  ud- 
sendte i  nogen  tid  søndagsskolens  lektier  som  en  brev- 
veksling til  disse  spredte  sidste  dages  hellige.  For  at 
overvinde  de  enorme  afstande  mellem  de  sidste  dages 
hellige  begyndte  Præsident  Tingey  i  1929,  som  en 
yderligere  anstrengelse  for  at  udgive  et  lille  månedligt 
blad  med  forbillede  i  Millennial  Star  i  Storbritannien. 
Austral  Star  blev  udgivet  regelmæssigt  frem  til  decem- 
ber 1958. 

Men  kirkens  vækst  i  Australien  blev  langsommelig 
på  grund  af  2.  verdenskrig,  der  begyndte  i  september 
1939.  Mange  unge  mænd  blev  indkaldt  for  at  deltage  i 
krigen.  Mad,  tøj  og  benzin  blev  rationeret  og  rejsemu- 
lighederne begrænset.  Missionspræsident  James  Judd 
modtog  derpå  den  14.  oktober  1940  et  telegram  fra  Det 
øverste  Præsidentskab,  hvori  alle  missionærer  blev  til- 
bagekaldt. 


En  ny  missionspræsident,  Elvon  W.  Orme,  måtte 
derpå  kæmpe  mens  krigen  stod  på  med  at  lede  den 
spredte  mission.  En  ung  ældste  fra  Melbourne,  Frede- 
rick E.  Hurst,  blev  kaldet  til  at  hjælpe  til.  Mange  mind- 
re grene  måtte  lukkes.  Trofaste  søstre  tilbragte  mange 
timer  med  lave  maskinskrevne  kopier  af  kirkens  mate- 
rialer, som  var  fåtallige  eftersom  forsendelsesvejene 
var  reserveret  til  militær  brug.  Disse  kopier  blev  sendt 
ud  til  grenene.  Med  den  tiltagende  tale  om  invasion 
organiserede  præsident  Orme  evakueringen  af  sidste 
dages  hellige  børn  fra  Sydney.  Nogle  uger  senere  blev 
forstæderne  omkring  Sydneys  havn  beskudt  med  gra- 
nater fra  krigsskibe  ude  på  havet.  Ca.  30  børn  blev  i 
Grenfell,  der  ligger  400  kilometer  mod  vest,  indtil 
truslen  om  invasion  var  overstået. 

Det  tog  år  for  missionen  at  overvinde  krigens  virk- 
ninger, eftersom  der  både  var  mangel  på  missionærer 
og  kirkematerialer.  Men  i  1950  var  missionær  styrken 
mere  end  dobbelt  så  stor  som  før  krigen,  og  antallet  af 
dåb  af  nyomvendte  begyndte  at  vokse  dramatisk  -  og 
det  fortsatte  med  at  vokse,  selv  da  Koreakrigen  igen 
reducerede  antallet  af  missionærer  fra  USA. 

Australien  havde  oplevet  20  år  af  dette  århundrede, 
før  antallet  af  sidste  dages  hellige  nåede  op  på  1000,  og 
det  tog  endnu  20  år  at  nå  2000.  Tallene  forblev  uænd- 
rede mellem  1942  og  1950,  men  3000  blev  nået  på  blot 
4  år  -  mellem  1951  og  1955. 

Stigningen  i  væksten  blev  yderligere  stimuleret  efter 
præsident  David  O.  McKays  besøg  i  Australien  i  1955. 
Han  så  behovet  for  nye  kirkebygninger,  behovet  for 
flyrejser  samt  behovet  for  en  mission,  der  blev  opdelt  i 
størrelser,  som  er  lette  af  styre.  Han  så,  at  de  austral- 
ske præstedømmebærere  var  rede  til  at  modtage  et 
større  lederansvar.  Kirkens  svar  på  disse  behov  og 
evner  og  den  hurtigere  vækst,  som  fulgte,  førte  frem 
til  organiseringen  af  de  første  australske  stave  i 
1960'erne. 

Der  er  i  dag  mere  end  70000  medlemmer  af  kirken  i 
Australien.  □ 

For  nogen  tid  siden  kom  en  mand  ind  på  mit  kon- 
tor i  en  dyb  følelsesmæssig  nedbøjet  tilstand. 
Han  var  en  høj,  barsk  udseende  mand,  som  græd 
bitterligt,  da  han  fortalte  mig  sin  historie. 

Han  var  blevet  viet  i  templet  omkring  20  år  tidligere 
og  troede,  at  han  havde  et  godt  ægteskab.  Han  og 
hans  hustru  havde  haft  deres  problemer,  men  han  for- 
sikrede mig,  at  alle  i  wardet  ville  sige,  at  de  var  det 
lykkeligste  ægtepar  i  wardet.  Så  pakkede  hans  hustru 
en  dag  sine  kufferter,  tog  børnene,  flyttede  hjemmefra 
og  indgav  skilsmisseansøgning. 

Denne  mand  var  målløs  over,  at  hans  hustru  havde 
forladt  ham.  Han  gav  også  udtryk  for  en  dyb  vrede  og 
forbitrelse  over  for  hende.  Det  var  tydeligt,  at  han 
fandt  at  hendes  handling  var  meget  ondskabsfuld,  og 
at  han  følte,  at  dette  måtte  standses,  koste  hvad  det 
ville.  Jeg  blev  endnu  mere  ubehageligt  til  mode,  da  det 
gik  op  for  mig,  at  han  ønskede,  at  jeg  skulle  finde  en 
måde  at  tvinge  hans  hustru  til  at  komme  tilbage  til 
ham.  Til  sidst  afbrød  jeg  ham  og  sagde:  „Jeg  kan  ikke 
få  din  hustru  til  at  komme  tilbage  til  dig,  hvis  hun  er 
fast  besluttet  på  ikke  at  komme." 

Han  så  meget  skuffet  ud.  Han  sagde:  „Jeg  har  været 
hos  min  biskop  og  min  stavspræsident,  og  de  kunne 
ikke  hjælpe  mig.  De  fortalte  mig,  at  du  var  ægteskabs- 
rådgiver, så  jeg  kom  til  dig,  og  du  siger,  at  du  ikke  kan 
hjælpe  mig.  Hvad  skal  jeg  nu  gøre?" 

Jeg  forsøgte  at  hjælpe  ham  til  at  overveje  en  anden 
fremgangsmåde  end  at  tvinge  sin  hustru  til  at  komme 
tilbage.  Men  som  han  så  det,  så  var  hun  forkert  på  den 
og  måtte  straffes  strengt  og  tvinges  til  at  handle  rigtigt. 
Han  følte  sig  krænket  over  den  blotte  tanke,  at  der 
kunne  være  et  alternativ.  Så  vidt  jeg  ved,  ændrede 
han  aldrig  opfattelse,  og  hans  ægteskab  blev  opløst. 

Handlefrihed  versus  tvang:  En  evig  kamp 

Et  centralt  punkt  i  mange  ægteskabsuoverensstem- 
melser  er  den  evige  kamp  mellem  handlefriheden  og 
tvangen.  Få  af  evangeliets  principper  er  tydeligere  for- 
klaret i  skrifterne  end  dette,  og  få  principper  anerken- 
des mere  og  omtales  mere  end  dette.  Alligevel  bliver 
det  i  vidt  omfang  misforstået  og  misbrugt. 


Moses  4:1-14  forklarer  tydeligt,  at  oprøret  i  himlen 
drejede  sig  om  handlefriheden  versus  tvangen.  Gud 
kundgjorde  en  plan,  som  tillod  menneskets  handlefri- 
hed. Satan  præsenterede  en  rivaliserende  plan  og  pra- 
lede: „Jeg  vil  forløse  hele  menneskeheden,  så  ikke  en 
eneste  sjæl  skal  fortabes".  Kristus  støttede  Guds  plan 
og  sagde:  „Ske  din  vilje."  Der  blev  krig,  og  Gud  for- 
klarede udfaldet:  „Derfor,  fordi  Satan  gjorde  oprør 
mod  mig  og  søgte  at  tilintetgøre  menneskets  handlefri- 
hed, som  jeg  Gud  Herren,  havde  givet  ham,  og  lige- 
ledes fordi  han  ville,  at  jeg  skulle  give  ham  min  egen 
magt,  sørgede  jeg  for,  at  han  skulle  nedstyrtes  ved 
min  Enbårnes  magt." 

For  mange  trofaste  kirkemedlemmer,  som  tror,  at  de 
efterlever  evangeliets  principper,  bliver  ægteskabet 
undermineret,  skadet  og  ødelagt  gennem  misbrug  af 
handlefriheden  og  brugen  af  tvang,  det  samme  som 
krigen  i  himlen  blev  udkæmpet  om. 

Der  findes  mindst  fem  forskellige  måder,  hvorpå 
mennesker  forsøger  at  tvinge  deres  vilje  igennem  på 
bekostning  af  deres  ægtefælles. 

1.  Brug  af  fysisk  styrke 

De  første  og  mest  tydelige  midler  er  den  fysiske 
tvang.  Fysisk  tvang  og  vold  er  gentagne  gange  blevet 
fordømt  af  Herren.  For  eksempel  da  de  romerske  sol- 
dater arresterede  Jesus  forud  for  korsfæstelsen,  og  en 
af  Herrens  disciple  trak  et  sværd  og  svang  det  mod  en 
af  soldaterne  og  afhuggede  det  ene  af  mandens  ører. 
Jesus  helbredte  straks  manden  og  irettesatte  sin  disci- 
pel, idet  han  sagde:  „Thi  alle,  som  griber  til  sværd, 
skal  falde  for  sværd"  (Matt.  26:52). 

Selv  om  Kristus  hele  tiden  fordømte  vold,  så  er  der 
visse  mennesker,  som  gør  krav  på  at  være  kristne,  der 
retfærdiggør  brugen  af  vold,  når  de  påtvinger  ægtefæl- 
len deres  vilje.  Jeg  mindes  en  mand,  som  retfærdig- 
gjorde det  at  slå  sin  hustru  med  disse  ord:  „Jeg  slår 
hende  aldrig,  medmindre  hun  fortjener  det."  Først  da 
vi  blev  enige  om,  at  han  ikke  ville  bruge  vold  mod  sin 
hustru,  uanset  om  han  følte,  at  hun  fortjente  det  eller 
ikke,  var  vi  i  stand  til  at  arbejde  på  nogle  af  de  andre 
problemer  i  deres  forhold. 

Vold  -  brugen  af  fysisk  tvang  for  at  gennemtrumfe 
sin  vilje  over  for  ens  ægtefælle  -  har  ikke  plads  i  noget 
ægteskab.  Det  bør  være  klart  for  mennesker,  som  har 
et  vidnesbyrd  om  Jesu  Kristi  evangelium;  men  tilsyne- 
ladende er  der  stadig  behov  for  denne  undervisning. 

2.  Misbrug  af  præstedømmets  myndighed 

Den  anden  måde,  hvorpå  en  ægtefælle  kan  forsøge 
at  påtvinge  ægtefællen  sin  vilje,  er  mere  spidsfindig  og 
derfor  mere  vanskelig  at  klare.  Det  er  ved  at  sige,  at 
man  på  grund  af  præstedømmets  myndighed,  ens  kal- 
delse eller  stilling  i  kirken  eller  på  grund  af  den  patri- 
arkalske orden  har  ret  til  at  tvinge  den  anden  til  at  gøre 
ens  vilje. 

Den  praksis  er  blevet  klart  og  hårdt  fordømt  i  skrif- 
terne. L&P  121:39  siger  eksempelvis:  „Ved  sørgelig 
erfaring  har  vi  lært,  at  det  ligger  i  næsten  alle  menne- 
skers natur  og  tilbøjelighed,  så  snart  de  formoder,  de 
har  fået  en  smule  myndighed,  da  straks  at  udøve  uret- 
færdigt herredømme." 

Præstedømmet  og  den  patriarkalske  orden  kan  kun 
fungere  rigtigt  i  en  atmosfære,  hvor  handlefriheden  er 
ubegrænset.  Vers  46  i  samme  afsnit  siger,  at  hvis  myn- 
digheden bruges  korrekt:  „dit  scepter  (skal  være)  ret- 
færdighedens og  sandhedens  uforanderlige  scepter, 
og  dit  herredømme  skal  være  et  evigt  herredømme,  og 
det  skal  uden  tvang  tilflyde  dig  fra  evighed  til  evighed" 
(fremhævning  tilføjet). 

Det  er  klart,  at  vi  ikke  må  bruge  præstedømmets 
myndighed  som  et  instrument  til  at  tvinge  andre.  Alli- 
gevel er  der  nogle  mænd  i  kirken,  som  fejlagtigt  insi- 
sterer på,  at  familiens  medlemmer  skal  gøre,  hvad  de 
siger,  og  ikke  stille  spørgsmål,  fordi  de  bærer  præste- 
dømmets myndighed. 

På  den  anden  side  er  der  også  nogle  kvinder  i  kir- 
ken, som  forsøger  at  tvinge  deres  mænd  til  at  gøre 
deres  kaldelse  i  præstedømmet  større.  De  forstår  ikke, 
at  de  gør  nogenlunde  det,  som  Lucifer  søgte  at  gøre, 
da  han  gjorde  oprør  mod  Gud  -  at  tvinge  mennesker 
til  at  efterleve  retfærdige  principper.  Herren  har  altid 
forkastet  brugen  af  vold  i  opnåelsen  af  retfærdige  mål. 

3.  En  appel  til  en  højere  myndighed 

En  tredje  måde  at  anvende  tvang  på  er  ved  at  appel- 
lere til  en  højere  myndighed.  Nogle  mennesker  citerer 

skrifterne  og  kirkens  autoriteter  eller  bruger  evangeli- 
ets principper  til  at  tvinge  andre  til  at  følge  deres  vilje. 
Denne  manipulerende  taktik  må  ikke  sammenblandes 
med  det  lovlige  udtryk  for  en  oprigtig  religiøs  følelse. 
Det  er  kynisk  at  bruge  skrifterne  eller  udtalelser  fra  kir- 
kens generalautoriteter  til  at  tvinge  andre  til  at  følge 
ens  egen  vilje. 

Jeg  rådgav  for  nogen  tid  siden  et  ægtepar,  som  var 
medlem  af  kirken.  Hun  var  meget  hengiven  over  for 
kirken.  Han  kom  i  kirken  i  begrænset  omfang,  og  hav- 
de kun  ringe  ønske  om  at  involvere  sig  mere  end  det. 
Han  var  en  god  og  kærlig  ægtemand,  som  var  sin  hu- 
stru og  børn  hengiven,  men  han  havde  ikke  et  ægte 
vidnesbyrd  om  evangeliet,  og  han  var  ikke  interesseret 
i  at  gøre  en  sdh-livsstil  til  sin.  Hans  dybt  ulykkelige 
hustru  mente,  at  hans  uinteresserede  holdning  over 
for  at  involvere  sig  i  kirken  var  en  direkte  trussel  mod 
hendes  evige  frelse. 

Hun  forsøgte  på  mange  måder  at  tvinge  sin  ægte- 
mand til  at  ændre  sig,  og  til  sidst  kom  hun  med  ham  til 
mig.  Hun  vidste,  at  jeg  var  et  aktivt  medlem  af  kirken, 
og  hun  håbede,  at  jeg  ville  forsøge  at  få  hendes  mand 
til  at  ændre  sig.  Mens  vi  rådførte  os  sammen,  søgte 
hun  at  få  min  hjælp  til  at  tvinge  ham  til  at  efterleve  de 
retfærdige  principper,  således  som  hun  forstod  dem. 
Hun  citerede  gentagne  gange  skrifterne  og  kirkens  au- 
toriteter samt  evangeliets  principper  for  at  opmuntre 
mig  til  dette.  Men  jeg  undgik  at  tvinge  hendes  mand. 

På  et  tidspunkt  nævnede  jeg  versene  i  afsnit  121, 
som  blev  citeret  ovenfor,  og  jeg  antydede,  at  det  ikke 
var  passende  at  tvinge  hendes  mand  til  at  efterleve 
evangeliet.  Denne  ægtemand  så  oprigtigt  på  mig  og 
spurgte:  „Vil  det  sige,  at  hun  ikke  bør  forsøge  at 
tvinge  mig  til  at  tage  hende  med  til  templet?" 

Jeg  sagde:  „Det  er  sådan,  jeg  forstår  det.  Hvad 
mener  du?" 

Han  sagde:  „Ja,  det  har  jeg  altid  troet.  Jeg  elsker  min 
hustru  meget.  Jeg  ønsker  at  være  sammen  med  hende 
i  al  evighed,  hvis  det  er  muligt.  Jeg  ved  ikke,  om  det  er 
muligt  eller  ej,  men  jeg  ved,  at  det  ikke  er  rigtigt  af 
hende  at  forsøge  at  tvinge  mig  til  at  gifte  sig  med  hen- 
de i  templet."  Han  kiggede  intenst  på  den  side,  som 
han  netop  havde  læst,  mens  hans  hustru  græd  stille. 

Da  denne  hustru  holdt  op  med  at  tvinge  sin  mand, 
begyndte  deres  kærlighed  til  hinanden  at  blomstre 
igen.  Jeg  er  sikker  på,  at  ægtemandens  chancer  for  at 
finde  glæden  ved  at  efterleve  evangeliet  nu  er  større  i 


en  atmosfære  af  kærlighed,  og  hvor  man  frit  kan  ud- 
øve sin  handlefrihed.  Den  største  brist  ved  Satans  plan 
er,  at  den  ganske  enkelt  ikke  virker.  Man  kan  tvinge  et 
menneske  til  at  opføre  sig  på  en  bestemt  måde  på  kort 
sigt,  men  et  forhold  kan  kun  holde,  hvis  begge  parter 
har  frihed  til  at  forpligte  sig  selv  over  for  hinanden  og 
over  for  retfærdige  principper. 

Kvinden  i  den  foregående  historie  var  ikke  så  mani- 
pulerende og  hyklerisk,  som  mange  mennesker,  der 
appellerer  til  højere  myndigheder  for  at  nå  deres  eget 
mål.  Men  mennesker,  som  forsøger  at  fremtvinge  for- 
andringer bryder  af  og  til  med  evangeliets  principper 
på  en  meget  mere  fornærmende  måde,  end  de  menne- 
sker gør,  som  de  prøver  at  irettesætte. 

Kristus  var  forstående  og  tilgav  enhver  synder,  som 
omvendte  sig,  men  han  fordømte  de  mennesker 
stærkt,  som  hyklerisk  foregav  retfærdighed  som  et 
manipulerende  middel  til  at  opnå  deres  egne  selviske 
hensigter.  Han  sagde:  „Ve  jer,  I  skriftkloge  og  farisæe- 
re, I  hyklere!  thi  I  er  ligesom  kalkede  grave,  der  jo 
udvendig  ser  kønne  ud,  men  indvendig  er  fulde  af 
dødningeben  og  alskens  urenhed"  (Matt.  23:27). 

Nogle  af  de  alvorligste  problemer  i  et  ægteskab  op- 
står, når  ægtefællerne  forsøger  at  skjule  deres  taktik,  i 
manipulation  af  andre,  og  giver  det  udseende  af  at  det 
sker  ud  fra  retskafne  principper.  Skrifterne  omtaler 
dem,  som  forsøger  at  gøre  dette,  som  ulve  i  fåreklæ- 
der. Deres  hykleri  er  stort,  farligt  og  ondsindigt. 

4.  Brug  af  kritik 

Det  fjerde  middel  er  kritik,  latterliggørelse  og  be- 
skyldninger. Et  meget  menneskeligt  eksempel  på  dette 
findes  i  beretningen  om  Maria  og  Marta,  således  som 
den  fortælles  i  Luk.  10:38-42. 

I  dette  tilfælde  gik  Martha  ud  fra,  at  hendes  ønsker 
var  rigtige,  og  at  Marias  var  forkerte.  Det  er  den 
grundlæggende  og  normalt  ukorrekte  antagelse  ved  al 
kritik.  Men  det  er  dog  vigtigere,  at  Marta  forsøgte  at 
tvinge  Maria  til  at  følge  sin  vilje.  Hun  forsøgte  for  det 
første  at  få  Jesus  til  at  kritisere  Maria,  og  hun  bad  ham 
derpå  presse  Maria  til  at  hjælpe  sig.  Jesus  nægtede  at 
forstærke  Martas  kritik  og  støttede  i  stedet  Maria.  Han 
kritiserede  heller  ikke  Marta,  selv  om  han  stillede 
spørgsmålstegn  ved  hendes  prioritering.  Han  forsøgte 
heller  ikke  at  fremtvinge  en  ændring  i  nogen  af  de  to 
kvinders  opførsel.  Dette  er  i  overensstemmelse  med 


hans  magtfulde  standpunkt  i  forudtilværelsen  til  for- 
svar for  vores  individuelle  handlefrihed. 

Der  sker  stor  skade  i  et  ægteskab,  hvis  der  kritiseres, 
beskyldes  og  findes  fejl.  Et  ægtepar  kom  til  mig,  og  de 
brugte  det  meste  af  tiden  til  nådesløst  at  kritisere  hi- 
nanden. Jeg  spurgte  dem  til  sidst,  om  de  kunne  sige 
noget  godt  om  deres  partner.  De  stirrede  på  hinanden 
i  adskillige  øjeblikke,  så  rystede  hustruen  på  skuldrene 
og  sagde:  „Nå,  hvad  kan  jeg  sige?  Han  har  ikke  slået 
nogen  ihjel." 

De  var  begge  ærlige  og  oprigtige  mennesker,  som 
blev  gift,  fordi  de  syntes  om  mange  ting  hos  hinanden. 
Men  de  havde  gennem  mange  års  forsøg  på  at  ændre 
hinandens  opførsel  erstattet  anerkendelsen  af  disse 
gode  karakteregenskaber  med  en  konstant  strøm  af 
kritik  og  misbilligelse.  Det  havde  gjort  deres  ægteskab 
så  surt,  at  det  næsten  ikke  stod  til  at  redde.  Og  før  det- 
te ægtepar  kan  genvinde  det  kærlige  og  søde  forhold, 
som  gjorde,  at  de  ønskede  at  gifte  sig  med  hinanden  i 
begyndelsen,  så  må  de  opgive  deres  kritiske  plagen  og 
med  det  også  forsøget  på  at  tvinge  deres  partner. 

5.  Brug  af  ens  personlige  udstråling 

Den  femte  måde  at  forsøge  at  påtvinge  andre  sin 
vilje  er  ganske  enkelt  ved  at  gøre  brug  af  styrken  i  sin 
personlighedskarakter.  I  et  ægteskab,  hvor  den  ene 
ægtefælle  er  mere  selvsikker  og  påståelig  end  den 
anden,  er  den  svagere  ægtefælle  en  mere  sandsynlig 
taber  under  enhver  form  for  konfrontation.  En  sådan 
situation  er  måske  mere  behagelig  for  den  stærke  per- 
son, mens  den  svagere  person  sandsynligvis  opbygger 
en  dyb  foragt  og  vrede  over  en  længere  periode.  Frygt 
og  usikkerhed  vil  normalt  holde  disse  følelser  tilbage. 
En  sådan  situation  forårsager  depressioner  og  ligegyl- 
dighed på  den  ene  side,  og  en  spidsfindig  og  skjult 
gengældelse  på  den  anden  side.  Det  skaber  til  sidst  et 
meget  skrøbeligt  ægteskab,  hvor  den  svagere  person 
måske  tolererer  det  så  længe  som  muligt  og  derpå  bare 
forlader  ægteskabet  i  fortvivlelse. 

Ægteskaber  som  disse  er  især  vanskelig  at  hele,  fordi 
ægtefællerne  normalt  ikke  søger  hjælp,  før  det  er  for 
sent.  Den  stærkere  person  ser  helt  oprigtigt  ikke  pro- 
blemet, mens  den  svagere  person  er  for  frygtsom,  eller 
bange  for  at  klarlægge  problemet,  før  ægteskabet  ikke 
kan  heles. 

Skrifterne  tilvejebringer  igen  et  ideelt  mønster  for, 

hvordan  man  undgår  at  anvende  nogen  form  for  tvang 
i  denne  situation.  Johannes  4:6-42  fortæller  historien 
om  kvinden  ved  brønden.  Det  er  helt  klart  i  denne 
beretning,  at  Jesus  har  at  gøre  med  en  svag  kvinde,  og 
hans  styrke  og  sikre  optræden  er  ligeså  tydelig. 

Det  interessante  ved  denne  historie  er  dog  ikke  den 
store  forskel  mellem  Jesus  og  kvinden,  i  det  som  psy- 
kologerne kalder  „ego-styrken",  men  hvor  omhygge- 
ligt Jesus  undgår  at  drage  fordel  af  sin  styrke,  da  han 
taler  med  hende.  Han  kunne  ikke  blot  have  brugt  sin 
personlige  styrke,  men  også  sin  autoritet  fra  skriften 
samt  kritik  til  at  forsøge  at  tvinge  hende  til  at  følge 
hans  vilje.  Men  han  undgik  bevidst  at  bruge  nogen 
form  for  magt  som  taktik.  Han  sagde  i  stedet:  „Gå 
hen  og  kald  på  din  mand,  og  kom  så  herud  igen. 

Kvinden  svarede  og  sagde:  Jeg  har  ingen  mand.' " 
(vers  16-17). 

Hendes  svar  var  helt  klart  misvisende,  og  Jesus  vid- 
ste det,  men  han  hverken  kritiserede  eller  hånede  hen- 
de for  hendes  ord.  Han  beskyttede  omhyggeligt  hen- 
des følelser  og  talte  til  hende  på  en  følsom  og  omsorgs- 
fuld måde,  men  kom  alligevel  frem  til  sagens  kerne,  da 
han  sagde:  „Du  har  ret,  når  du  siger:  Jeg  har  ingen 
mand.' 

Thi  du  har  haft  fem  mænd;  og  han,  du  nu  har,  er  ik- 
ke din  mand.  Dér  sagde  du  et  sandt  ord"  (vers  17-18). 

Læg  mærke  til  manglen  på  kritik  eller  sarkasme  og 
den  totale  mangel  på  nogen  som  helst  hentydning  til 
en  magtfuld  eller  pågående  holdning.  Jesus  kæmpede 
for  princippet  om  handlefrihed  før  vores  liv  her  på  jor- 
den, og  han  forbrød  sig  aldrig  imod  det,  mens  han 
levede  på  jorden. 

Og  nu  følger  noget  meget  belærende  i  denne  histo- 
rie: Da  siger  kvinden  til  ham: , Herre!  jeg  ser,  at  du  er 
en  profet'  (vers  19). 

Denne  respektfulde  og  følsomme  holdning  frem- 
bragte et  positivt  svar.  Kvinden  var  modtagelig  og 
rede  til  at  lære.  Hun  begyndte  at  lære  evangeliets  prin- 
cipper af  ham,  og  hun  blev  et  redskab  til  at  bringe 
mange  i  denne  by  til  kundskab  om  Kristus.  Det  frem- 
går helt  klart  fra  denne  historie,  at  Jesus  nåede  langt 
mere  effektivt  frem  ved  at  respektere  denne  kvindes 
handlefrihed,  end  han  på  nogen  måde  kunne  være 
nået  ved  at  benytte  sin  overlegne  viden  og  personlig- 
hedsstyrke  til  at  overvælde  hende. 

Der  findes  ofte  en  forskel  i  personlighedsstyrken 
blandt  ægtefællerne  i  et  ægteskab.  Dette  behøver  dog 
ikke  være  et  problem,  hvis  den  stærkere  part  ikke  bru- 
ger sin  styrke  som  et  tvangsvåben,  men  det  sker  alt  for 
ofte  at  den  stærkere  kontrollerer  den  svagere.  Disse 
stærkere  personer  vil  sandsynligvis  blive  chokeret  ved 


tanken  om  at  bruge  fysisk  vold  til  at  tvinge  deres  vilje 
igennem  over  for  deres  ægtefælle,  men  den  tvang, 
som  de  gør  brug  af,  er  ikke  mindre  skadelig  psykolo- 
gisk set.  Brugen  af  en  overlegen  personlighedsstyrke 
til  at  fremtvinge  sin  vilje  over  for  sin  ægtefælle  er  ikke 
et  mindre  brud  på  evangeliets  principper  end  brugen 
af  en  overlegen  fysisk  styrke. 

Vi  har  undersøgt  5  metoder,  som  svækker  ægte- 
skabet. Hvis  vi  eliminerer  alle  disse  former  for  taktik, 
hvordan  kan  vi  så  opnå  vore  retfærdige  hensigter  og 
hjælpe  vores  ægtefæller  med  at  vokse  og  forbedre  sig? 
Det  kan  vi  gøre  ved  at  bruge  de  midler,  som  er  mere  i 
overensstemmelse  med  evangeliets  principper,  og  som 
også  er  mere  effektive  og  mere  passende.  Lære  og  Pag- 
ter afsnit  121  skitserer,  udover  at  fordømme  uretfær- 
digt herredømme,  nogle  lovlige  fremgangsmåder  og 
kapitel  13  i  1.  Korinterbrev  behandler  dem  mere  udfør- 
ligt. Vi  gør  alle  vel  i  at  læse  disse  skriftsteder  og  derpå 
undersøge  vores  forskellige  forhold  i  lyset  heraf. 

Det  modsatte  af  tvang  er  handlefrihed.  Tvang  kan 
sikre  os,  at  mennesker  vil  opføre  sig  på  en  bestemt  må- 
de på  kort  sigt,  men  vil  forårsage  vrede  og  fremkalde 
modstand.  Tvang  vil  i  det  lange  løb  altid  slå  fejl.  Kær- 
lighed, troskab  og  loyalitet  kan  kun  trives  i  en  fri  atmo- 
sfære. Det  var  et  af  de  store  stridspunkter  i  krigen  i 
Himlen,  det  er  en  vigtig  faktor  i  dette  liv  på  jorden,  og 
det  vil  sandsynligvis  fortsætte  med  at  være  vigtigt 
igennem  hele  evigheden. 

Et  lykkeligt  og  gensidigt  tilfredsstillende  ægteskab 
vil  ikke  længe  overleve  tvangens  taktik,  uanset  årsa- 
gen. Et  sådant  ægteskab  må  langsomt  og  omhyggeligt 
opbygges  på  et  fundament  med  personlig  handlefri- 
hed. D 


Larry  K.  Langois,  er  ægteskabs-,  familie  og  børneterapeut  og  underviser 
en  forældreklasse  i  Pasadena  stav  i  Californien. 


37 


ISÆR  FOR  UNGE 


ydlghed,  hårdt 
arbejde  og  tro  bærer 
en  vellykket  underholdnings- 
gruppe  oppe. 


Mormons  Bog  er  ikke  blot  en  historiebog  eller 
bare  en  af  skrifterne  for  de  fjorten  børn  i  fami- 
lien Wolfgramm.  Den  er  deres  familiehistorie  - 
den  handler  om  deres  slægtninge.  Dens  hellige  sider 
hjælper  dem  med  at  spore  deres  genealogi  tilbage  til 
Adam  gennem  deres  88.  oldefar,  Nephi. 

Man  skal  lede  længe  efter  at  finde  en  familie,  som  er 
mere  hengiven  over  for  studiet  af  Mormons  Bog  eller 
over  for  de  værdier,  som  den  belærer  om.  Det  kan  må- 
ske synes  svært  at  tro  på,  når  familien  er  så  dybt  invol- 
veret i  underholdningsverden  -  de  otte  af  familien 
Wolfgramms  børn  er  med  i  en  vellykket  underhold- 
ningsgruppe,  som  kaldes  „The  Jets".  Men  de  siger,  at 
det  er  Mormons  Bog  og  deres  familieenhed,  som  hol- 
der dem  væk  fra  alle  dårlige  elementer  i  underhold- 
ningsindustrien. 

„Der  findes  mange  fristelser  i  underholdnings- 
verdenen", siger  Eugene,  som  er  1 8  år  og  synger  og 
spiller  på  trommer  i  The  Jets.  „Men  når  man  har  gode 
forældre  og  sørger  for  at  holde  familiehjemmeaften, 
betale  sin  tiende,  læse  i  skrifterne  og  gøre  alt  det, 
som  profeten  siger,  så  bliver  man  velsignet." 

„Nøglen  til  vores  succes  ligger  i  det,  som 
Eugene  netop  sagde",  bekræfter  Leroy,  som  er 
den  ældste  og  som  er  leder  af  gruppen.  „Det 
er  en  lang  historie  om  lydighed  og  hårdt 
arbejde." 

Deres  historie  løber  i  nogen  grad  parallelt  med 
deres  forfædres  i  Mormons  Bog.  Deres  forældre, 
Mike  og  Vake,  forlod  deres  hjemø  Tonga  og  sej- 
lede over  havet  for  at  bosætte  sig  i  Salt  Lake  City 
for  ca.  20  år  siden.  På  den  tid  var  der  ingen 
templer  i  Det  sydlige  Stillehav,  og  de  kom  til 

Salt  Lake  City  for  at  blive  beseglet  til  hinanden.  De 
havde  imidlertid  ikke  råd  til  at  rejse  tilbage  til  Tonga,  så 
de  forblev  i  USA  og  begyndte  at  sætte  flere  børn  i 
verden. 

Familien  Wolfgramm  måtte  ligesom  Lehis  familie 
arbejde  hårdt  for  at  skabe  en  niche  for  sig  selv  i  deres 
nye  land.  Forældrene  deltog,  udover  andre  jobs,  også  i 
polynesiske  underholdningsgrupper  i  Salt  Lake  områ- 
det. Og  så  snart  børnene  var  gamle  nok  til  at  gå  og 
tale,  blev  de  undervist  i  at  spille,  synge  og  danse  ud  fra 
den  polynesiske  tradition.  De  var  ivrige  efter  at  komme 
til  at  stå  på  scenen,  og  familien  fik  snart  deres  egen 
polynesiske  gruppe. 


Lisa  A.  Johnson 


^>°v^ 


e< 


II 


v> 


m 


De  fik  aldrig  en  professionel  undervisning  i  musik  el- 
ler dans.  Hvad  forældrene  ikke  kunne  lære  dem,  lærte 
de  sig  selv.  I  dag  indrømmer  de,  at  de  modtager  profes- 
sionel rådgivning  om,  hvordan  de  skal  varme  deres 
stemmer  op  før  koncerterne.  Men  de  er  for  største  de- 
lens vedkommende  selvlærte  musikere,  som  virker  helt 
forbløffende,  når  man  ser  dem  betjene  synthesizere, 
guitarer  og  en  række  slagtøj  og  messinginstrumenter. 

Familien  Wolfgramm  har  rejst  overalt  i  USA  og  Ca- 
nada med  deres  polynesiske  show.  Og  da  de  fik  tilbud 
om  et  fuldtidsarbejde  fra  en  hawaiansk  hotelkæde  i 
Minneapolis  i  staten  Minnesota,  pakkede  de  deres  kuf- 
ferter og  rejste  dertil.  Minneapolis  var  næsten  så  langt 
væk  fra  Tonga  som  det  var  muligt,  men  familien  Wolf- 
gramm syntes  om  det,  og  de  bidrog  såvel  til  det  lokale 
ward  som  til  den  lokale  underholdningsindustri. 

De  blev  knust,  da  den  hotelkæde,  som  de  arbejdede 
for  gik  ned.  Familien,  som  var  på  femten  medlemmer 
boede  derefter  i  adskillige  måneder  i  hotelejerens  kæl- 
der. De  besluttede  at  det  ville  være  mere  lønsomt  at 
svinge  over  fra  polynesisk  musik  til  populær  musik,  og 
de  begyndte  at  rejse  rundt  i  en  uisoleret  campingbil  for 


an  skal  lede 
længe  efter  at  finde 
en  famille,  som  er  mere 
hengiven  overfor  studiet 
af  Mormons  Bog  end  familien 
Wolfgramm. 


at  få  alle  de  spillearrangementer,  som  de  kunne  få  fat  i. 
„Der  var  ingen  sæder  i  denne  bil",  mindes  Leroy,  „og  vi 
sad  på  stole  op  mod  siderne.  Vi  rejste  somme  tider  i 
fyrre  graders  frost,  og  så  var  der  is  på  taget  -  på  inder- 
siden." 

Deres  anstrengelser  og  deres  ildhu  betalte  sig  imid- 
lertid til  sidst.  Don  Powell,  som  er  ekspert  i  underhold- 
ningsindustrien, og  som  havde  været  manager  for  nog- 
le af  de  førende  grupper  i  60'erne  og  70'erne,  hørte 
dem  spille.  Han  var  holdt  i  op  underholdnings- 
industrien, fordi  den  var  blevet  „så  bizar",  men  da  han 
hørte  familien  Wolfgramm,  blev  han  atter  interesseret. 

„Årsagen,  til  at  jeg  begyndte  i  denne  industri  igen, 
var  bogstavelig  taget  på  grund  af  denne  familie",  siger 
Don,  som  havde  haft  meget  ringe  kontakt  med  Jesu 
Kristi  Kirke  af  Sidste  Dages  Hellige,  før  han  mødte  fami- 
lien Wolfgramm.  „Hele  familien  er  så  kærlig  og  lysende 
og  talentfuld.  Jeg  kunne  ikke  lade  være  med  at  invol- 
vere mig.  Og  vi  får  aldrig  problemer  med  narkotika, 
alkohol  eller  noget  sådant,  som  man  ellers  får  med 
mange  entertainere.  Det  er  ganske  enkelt  himmelsk  at 
være  manager  for  dem." 

Med  den  efterfølgende  succes  er  hvert  minut  på  da- 
gen optaget  af  forestillinger,  personlig  optræden,  inter- 
view, optagelser  eller  fotograferinger,  men  der  går  in- 
gen mandag  forbi  uden  en  familieaften.  Hvis  de  er  på 
rejse  mandag,  bliver  medarbejderne  invitereret  med, 
og  så  bliver  der  missioneret. 

Når  „The  Jets"  rejser,  er  det  somme  tider  lidt  vanske- 
ligt at  finde  en  kirke  om  søndagen,  så  familien  har  fået 
særlig  tilladelse  til  at  afholde  deres  eget  nadvermøde. 
Da  hver  eneste  dreng  bærer  præstedømmet,  kan  alle 
ordinanser  gennemføres  i  forbindelse  hermed. 

De  bruger  hjemmesyet  tøj.  Deres  kostumer,  som  er 
lyse  og  spændende,  kommer  på  højde  med  alt  andet  vi 
ser  på  scenen  uden  at  kompromittere  SDH-standarder- 
ne,  er  tegnet  og  syet  af  deres  mor,  som  lærte  skrædder- 
håndværket, mens  hun  arbejdede  på  Beehive  Clothing 
Mills  (kirkens  tøjfabrik  O.A.)  i  Salt  Lake  City. 

Deres  dage  er  hektiske,  men  de  tager  sig  ligesom 
andre  unge  tid  til  at  studere,  besøge  deres  lærere  og 
gennemføre  deres  hjemmestudiekurser.  Men  hvad  der 
vigtigst  af  alt  er,  at  de  altid  finder  tid  til  at  studere 
skrifterne. 

Og  de  læser  ikke  blot  i  skrifterne.  De  lærer  dem  ude- 
nad og  absorberer  dem.  Familien  Wolfgramm  tager  de 
lektier,  som  de  lærer  fra  Mormons  Bog,  alvorligt,  på 
samme  måde  som  de  tager  deres  tilstedeværelse  i  kir- 
ken alvorligt.  „Mange  mennesker  tror,  at  vi  er  så  alvor- 
lige, fordi  vi  går  i  kirke",  siger  Haini,  som  er  1 6  år  og 
nok  den  mest  stille  i  familien,  men  på  trods  heraf  meget 
energisk,  især  i  fodbold  og  på  basketballbanen.  „Men 
kirken  er  ikke  en  social  begivenhed  om  søndagen.  Det 
er  tilbedelse." 

Selv  om  Eugene  anses  for  at  være  familiens  spøge- 
fugl, så  tilføjer  han:  „Når  vi  går  i  kirke,  så  er  det  alvor. 

Det  er  ikke  for  sjov." 

Den  musik,  som  „The  Jets"  spiller  er  positiv  og  livlig, 
men  der  er  også  en  aivorlig  side  ved  den.  „I  vores  klas- 
se i  kirken  lærer  vi  om  musikkens  magt,  og  hvordan 
den  kan  ødelægge  sindet",  forklarer  Leroy,  „men  vi 
ved  fra  salmerne,  at  musik  også  kan  opbygge  og  opløf- 
te, så  der  er  to  sider  af  musikkens  magt.  Vi  prøver  at 
opløfte  folk  med  vores  musik  på  en  moderne  måde.  Sa- 
tan trækker  altid  én  vej  med  sine  folk,  og  Herren  træk- 
ker altid  den  anden  vej  med  sine  folk.  Vi  er  på  Herrens 
side,  og  vi  trækker  så  hårdt  vi  kan." 

Det  er  en  tætknyttet  familie,  og  mindst  en  af  foræld- 
rene prøver  hele  tiden  at  være  sammen  med  gruppen, 
når  de  er  ude  at  rejse.  De  seks  yngre  medlemmer  af 
familien,  herunder  et  par  tvillinger,  skiftes  til  at  rejse 
med  gruppen  og  glæder  sig  til  den  dag,  hvor  de  også 
vil  være  i  stand  til  at  optræde. 

„Jeg  vil  gerne  være  så  meget  sammen  med  dem  som 
muligt",  siger  søster  Wolfgramm,  som  næsten  ser  lige 
så  ung  ud  som  sine  børn.  „Men  selv  når  jeg  ikke  kan 
være  med,  ser  de  efter  hinanden.  Vi  holder  sammen 
som  familie.  Brødrene  passer  på  deres  søstre,  og  vi  ved, 
at  hvis  alle  arbejder  sammen,  så  skal  det  nok  gå." 

Men  er  hun  ikke  bange  for  at  ydre  påvirkninger  skal 
have  indflydelse  på  hendes  børn.  Hun  siger:  „Nej.  De 
læser  i  skrifterne.  Der  er  intet  andet  som  hjælper  dem 
lige  så  meget  med  at  modstå  farlige  fristelser.  Det  er 
hvad  deres  far  og  jeg  har  belært  dem  om  hele  livet." 

Skrifterne  har  spillet  en  vigtig  rolle  i  familien  Wolf- 
gramms  liv,  og  familien  forsøger  at  betale  af  på  deres 
gæld  til  deres  forfædre  ved  at  fortælle  andre  om  dem. 
„Dette  talent,  som  vi  er  blevet  givet,  er  et  redskab  til  at 
sprede  evangeliet"  siger  Leroy,  og  hans  brødre  og 
søstre  nikker  begejstret.  „Vi  har  mange  eksemplarer  af 
Mormons  Bog  med  os,  når  vi  rejser,  så  vi  kan  give  dem 
væk."  □ 


er 
findes  mange 
fristelser  I  under- 
holdningsverdenen", 
siger  Eugene,  „men  når 
man  søger  for  at  holde  famflie- 
hjemmeaften,  betale  sin  tiende, 
læse  I  skrifterne,  så  bliver  man 
velsignet." 


EN  DRENG  FRA 


Melvin  Leavitt 


At  være  dreng  i 
Whitney  i  Idaho 
er  hårdt  arbejde. 
Det  omfatter  at  passe  af- 
grøderne, malke  køerne 
og  vande  markerne.  Det 
er  også  at  slå  hø  og 
høste  hvede. 

At  være  dreng  i  Whit- 
ney er  også  meget  sjovt. 
Det  er  boldspil,  svøm- 
ning i  vandreservoirerne 
og  at  ride  på  hest.  Det  er 
at  gå  til  nadvermøde, 
forberede  sig  til  en  missi- 
on og  vokse  op  stærk  og 
sanddru. 

Drengene  i  Whitney 
har  mange  gode  eks- 
empler at  følge  blandt 
de  aktive  forældre,  bed- 
steforældre og  olde- 
forældre. Drengene  i 
Whitney  har  en  traditi- 
on at  holde  i  live,  og 
en  fremtid,  som  skal 
opbygges  så  den  er 
sin  fortid  værdig. 
Næsten  hver  eneste 
ung  mand  i  war- 
det  udfører  en 
mission.  Sådan  har 
det  været  i  næsten 
1 00  år. 

Og  der  er  også 
et  andet  eksem- 
pel. Et  meget 
godt.  Præsident 
Ezra  Taft  Benson 
er  også  en  af 
drengene  fra 
Whitney. 


S 


*& 


44 


Fotografier  gennem  ansatte  ved  kirkens  blade  og  venligst  stillet  til  rådighed  af  familie  og  venner. 


Som  ung  mand  på  sin  fars 
gård  i  Whitney  i  Idaho  fik 
præsident  Benson  - 
ligesom  drengene  i 
Whitney  i  dag  -  dannet 
livslange  vaner  for  både 
flid,  ærlighed  og 
åndelighed.  Man  kan  fra 
gården  se  Littel  Mountain, 
hvor  præsident  Bensons 
bedstefar  plejede  at  holde 
vogt  mod  plyndrende 
indianere. 


Et  godt  lille  samfund 


„Jeg  skal  aldrig  glemme  livet  i  en  ideel  familie  på  en 
gård  i  et  dejligt  lille  samfund",  har  præsident  Benson 
sagt.  Han  voksede  op  på  en  ca.  32  hektar  stor  gård, 
som  ældste  søn  af  George  T.  og  Sarah  Dunkley  Ben- 
son. De  32  hektar  blev  normalt  tilplantet  med  sukker- 
roer, og  den  unge  Ezra  eller  „T",  som  han  blev  kaldt  i 
sin  familie,  gjorde  sin  del  af  det  hårde  arbejde  med  at 
passe  afgrøderne  og  være  med  i  høsten.  Ca.  64  hekta- 
rer af  bakkeskråningerne  blev  tilplantet  med  hvede, 
som  han  var  med  til  at  høste  og  tærske. 

Mens  den  unge  „T"  arbejdede  på  sin  fars  og  på 
naboernes  marker  under  det  arbejdsudvekslings- 
system,  som  var  fremherskende  i  Whitney,  opnåede 
han  ry  for  at  være  en  arbejdsom  og  dygtig  arbejder. 

„Jeg  kørte  med  et  hestespand,  da  jeg  var  4  år  gam- 
mel, og  ikke  mange  år  efter  red  jeg  på  hest,  når  jeg 
skulle  vogte  kvæget.  Jeg  lærte  tidligt  at  malke  køer. 
Det  var  et  af  mine  hovedansvar,  og  det  blev  det  ved 
med  at  være,  mens  jeg  voksede  op  -  det,  og  at  grave 
kartofler  og  sukkerroer  op,  sætte  kornet  i  stak  og  brin- 
ge hø  ind  i  laden  samt  at  udføre  alle  de  andre  arbejds- 
opgaver, som  påhviler  den  ældste  dreng  på  en  gård. 

Arbejdet  på  gården  syntes  for  os  at  fortsætte  hele 
tiden,  undtagen  søndag  og  den  sidste  del  af  lørdag 
eftermiddag.  Når  det  regnede,  arbejdede  vi  i  maskins- 
kuret  og  vognskuret,  og  vi  reparerede  og  ordnede  ma- 
skinerne, olierede  seletøjet,  hvæssede  redskaber  og 
høknivene  eller  malede.  Far  havde  altid  planlagt  disse 
dage." 

„T"  havde  ligesom  de  fleste  andre  drenge  fra  Whit- 
ney nogle  enestående  forældre.  Hans  mor  var  kendt 
for  sin  humoristiske  sans  og  glade  indstilling.  Hun  be- 
sad den  enestående  gave  at  kunne  undervise  en  dreng 
uden  at  kritisere  ham.  „T"  opponerede  en  dag  på  vej 
hjem  fra  skole  imod  den  måde,  hans  fætter  George 
behandlede  „T"s  yngre  broder,  Joe,  på. 

„Jeg  sagde  til  sidst:  ,Hvis  du  gør  det  en  gang  til,  så 
slår  jeg  dig.'  Han  blev  ved  at  drille  Joe,  og  som  resultat 
heraf  begyndte  vi  at  slås.  Vi  kæmpede  godt,  skiftevis 
liggende  på  jorden  eller  stående,  og  jeg  fik  Georges 
næse  til  at  bløde. 

Vi  holdt  til  sidst  op,  og  George  gik  hjem  ligesom  vi 

gjorde.  Da  jeg  kom  hjem,  lagde  mor  mærke  til  blodet 
på  mine  hænder  og  på  min  skjorte,  og  hun  spurgte, 
hvad  der  var  sket.  Det  forklarede  jeg  selvfølgelig.  Hun 
irettesatte  mig  ikke  for  at  forsvare  min  lillebror,  men 
hun  sagde:  ,T,  jeg  skal  til  at  bage  brød,  men  jeg  er  løbet 
tør  for  gær.  Jeg  vil  gerne  have,  at  du  går  over  til  tante 
Lulu  (Georges  mor)  og  låner  noget.'  Jeg  sagde:  ,Mor, 
du  må  ikke  bede  mig  om  at  gøre  det,  lige  efter  jeg  har 
haft  denne  slåskamp  med  George.'  Hun  sagde:  ,Det 
gør  ingen  forskel.  Jeg  har  brug  for  gær,  og  jeg  ønsker, 
at  du  skal  gå  over  til  tante  Lulu  og  hente  noget.'" 

Fordi  „T"  måtte  gå  over  til  sin  tantes  hjem  og  stå  an- 
sigt til  ansigt  med  sin  fætter  George,  lærte  han  mere 
om  at  afslutte  en  uoverensstemmelse,  end  nogen 
belæring  kunne  have  gjort. 

Frisk  brød  og  smør 

Sarah  Benson  var  også  enestående  på  en  anden 
måde.  „Mor  var  en  dygtig  husmoder  og  kok.  Det  var 
som  om  hun  kunne  få  alt  til  at  smage  dejligt. 

Mens  vi  var  drenge,  kan  jeg  huske,  at  vi  plejede  at 
komme  ind  i  køkkenet  og  blive  mødt  af  den  dejlige 
duft  af  brød  i  ovnen.  Så  overtalte  vi  mor  til  at  lade  os 
tage  den  øverste  skorpe  af  brødet  og  smøre  smør  på 
den,  så  vi  kunne  spise  den.  Det  krævede  af  og  til  en 
hel  del  overtalelse." 


Ovenfor:  Ezra  Taft  Benson  (siddende)  sammen 
med  sin  yngre  bror,  Orval  da  han  blev  færdig 
med  gymnasiet.  Nedenfor:  Drenge  i  dag  har 
stadig  tid  til  at  fiske  ved  Willow  Fiats  i  floden 
Cub,  ligesom  drengene  gjorde,  da  præsident 
Benson  var  ung. 

Ezras  far,  George  T.  Benson,  var  kendt  for  sin  flid  og 
ærlighed.  Han  tjente,  udover  at  være  en  god  borger  i 
samfundet  både  i  biskoprådet  og  i  stavspræsidentska- 
bet.  „Far  var  altid  meget  præcis",  mindes  præsident 
Benson.  „Jeg  har  aldrig  hørt  om,  at  han  kom  for  sent 
til  et  møde.  Han  plejede  at  fastsætte  et  tidspunkt,  hvor 
den  hestetrukne  vogn  ville  forlade  gården  og  køre  til 
kirke.  Det  skete  af  og  til,  hvis  et  medlem  af  familien  var 
sent  på  den,  at  han  satte  hestene  langsomt  i  gang  på 
det  fastsatte  tidspunkt,  og  det  skete  mere  end  en  gang, 
at  de  børn,  som  ikke  var  helt  parate,  måtte  løbe  for  at 
indhente  resten  af  familien  i  vognen." 

„T"  havde  som  lille  dreng  ingen  af  de  moderne  be- 
kvemmeligheder, som  de  fleste  mennesker  nu  tager  for 
givet.  „Der  var  ingen  elektricitet,  intet  rindende  vand. 
Jeg  husker  at  vi  tog  bad  i  det  store  blikkar,  som  blev 
sat  op  i  køkkenet.  Vandet  blev  opvarmet  på  komfuret. 
Først  tog  pigerne  deres  bad,  og  så  kom  drengene  ind 
og  bar  karret  med  vand  ud  og  hældte  det  væk,  og  der 
blev  derpå  fyldt  rent  vand  i,  og  så  fik  drengene  deres 
bad.  Det  skete  af  og  til,  at  vi  fik  et  særligt  bad,  hvis  vi 
skulle  deltage  i  noget  specielt."  På  et  senere  tidspunkt, 
hjalp  „T"  sin  far  med  at  få  indlagt  el  og  vand  i 
hjemmet. 

Familien  Benson  blev  ved  med  at  vokse,  indtil  der 
var  1 1  børn.  „Vores  hjem  måtte  selvfølgelig  udvides, 
efterhånden  som  familien  voksede.  I  det  store  sovevæ- 
relse ovenpå  sov  fem  af  os  drenge.  Efterhånden  som 
familien  voksede,  måtte  to  af  drengene  (normalt  de 
ældste)  sove  ude  på  den  afskærmede  veranda,  som  var 
en  tilbygning  til  køkkenet.  Jeg  er  mere  end  en  gang 
vågnet  op  og  har  fundet  et  let  snedække  på  min  seng. 

Vi  var  imidlertid  ved  godt  helbred,  og  der  var  meget 
få  alvorlige  sygdomme,  med  undtagelse  af  de  epidemi- 
er, som  kom.  Jeg  husker,  at  vi  alle  fik  skoldkopper,  få- 
resyge og  mæslinger.  Da  det  første  barn  fik  skoldkop- 
per, isolerede  vi  ham  i  et  af  soveværelserne.  Snart  efter 
fik  nummer  to  det  også,  og  den  tredje,  og  den  fjerde, 
indtil  hele  soveværelset  var  fyldt.  Så  vidt  jeg  husker,  så 
fik  vi  alle  skoldkopper,  men  klarede  det  alle  godt.  Der 
var  et  godt  kammeratskab  og  en  stor  kærlighed  i 
familien." 

Masser  af  sjov 

Selv  om  drengene  fra  Whitney  arbejdede  hårdt,  så 
var  der  også  meget  sjovt.  „Vi  svømmede,  stod  på  skøj- 
ter, og  red  på  heste.  Og  vi  gjorde  ting,  som  for  en 
dreng  er  halvt  arbejde  og  halvt  leg,  som  at  indfange 
kvæget  i  bjergene.  Jeg  elskede  dyr,  og  især  heste,  og 
det  lykkedes  mig  normalt  at  have  min  egen  ridehest. 
Det  var  en  særlig  glæde  at  tage  på  camping-,  fiske-  og 


jagtture  med  mine  forældre  eller  venner.  Hvilken  fred 
og  inspiration  kom  der  ikke,  når  vi  var  på  disse  ture  og 
undredes  over  Guds  skaberværk! 

Vi  spillede  også  basketball  og  baseball.  Basketball 
var  en  favoritsport  for  de  unge  mænd,  drenge  og  for- 
ældre i  mine  drengedage.  Far  og  mor  viste  en  stor  inte- 
resse for  basketball,  fordi  de  havde  syv  sønner  som 
spillede  basketball. 

Det  var  en  vidunderlig  dag  for  os,  da  far  lod  os 
bruge  en  del  af  jorden  som  en  basketballbane.  Han 
udfordrede  senere  enhver  familie  i  nabolaget  til  at 
spille  basketball.  Det  var  sikkert  meget  heldigt  for  os,  at 
ingen  tog  imod  udfordringen." 

Familiens  første  bil 

Selv  om  præsident  Benson  elskede  heste  og  altid  be- 
undrede en  god  hest  mere  end  en  god  bil,  så  blev  han 
alligevel  begejstret,  da  hans  far  købte  familiens  første 
bil.  „Det  var  en  Dodge  fra  1915.  Den  var  lavet  godt  og 
solidt,  men  affjedringen  på  den  tid  var  ikke  særlig  god, 
og  den  bumpede  afsted  som  en  høvogn.  Der  var  ikke 
mange  biler  i  nabolaget.  Onkel  John  Dunkley  var  den 
første  som  fik  en  bil.  Børnene  samledes  omkring  den 
efter  søndagsskole,  for  at  se  ham  dreje  startsvinget 
rundt  for  at  starte  den.  Der  var  ingen  brolagte  veje 
noget  sted  i  den  del  af  landet. 

Det  skete  af  og  til,  at  far  lod  os  køre  til  en  fjerntlig- 
gende by  for  at  deltage  i  en  basketballkamp,  et  bal 
eller  anden  form  for  underholdning.  En  lørdag  kørte  vi 
til  Logan.  Der  findes  en  let  skrånende  bakke  syd  for 
Logan,  og  jeg  kørte  alt,  hvad  vores  bil  kunne  denne 
lørdag  og  farten  kom  op  på  ca.  80  kilometer  i  timen. 
Da  jeg  fortalte  far  og  andre  derhjemme  i  Whitney 
ward  om  det,  blev  de  chokeret  over,  at  jeg  havde 
turdet  køre  med  denne  kolossale  fart,  og  de  syntes  at 
tvivle  på,  om  bilen  overhovedet  kunne  køre  så  hurtigt. 
Jeg  måtte  til  sidst  skaffe  bevis  fra  nogle  af  de  andre 
drenge,  som  havde  været  sammen  med  mig,  for  at 
bekræfte  mit  krav,  som  var  hastighedsrekorden  i  vores 
samfund  på  den  tid." 

Ezra  Benson  satte  et  godt  eksempel  for  sine  brødre  (venstre  mod  højre)  Volco  „Ben",  Ross,  George,  Valdo, 
Orval  og  Joseph.  Ezra  står  til  højre  sammen  med  sin  far;  George  Benson. 

„T"  gik  i  en  skole  med  tre  skolestuer.  „Jeg  begyndte 
at  gå  i  skole,  da  jeg  var  8  år  gammel,  holdt  op  som 
14-årig,  og  var  stor  af  min  alder,  og  jeg  følte,  at  jeg  var 
fuldt  uddannet.  Vi  plejede  som  drenge  at  gå  til  skole. 
Men  når  det  regnede  eller  var  vinter,  kørte  vi  normalt 
til  skole  i  et  enspænderkøretøj  eller  om  vinteren  i  en 
slæde  trukket  af  en  hest." 

Nye  venner  i  gymnasiet 

Han  gik  derpå  i  gymnasiet  på  Oneida  stavsakademi  i 
det  nærliggende  Preston.  „Jeg  red  på  hesteryg  de  fem 
kilometer  frem  og  tilbage,  og  når  det  var  dårligt  vejr,  så 
var  det  af  og  til  et  problem  at  nå  frem  til  tiden  til  den 
første  klasse  klokken  otte.  Jeg  blev,  ligesom  de  andre, 
ofte  hjemme  for  at  hjælpe  til  på  gården  i  stedet  for  at 
gå  i  skole,  og  det  skete  især  om  efteråret,  indtil  tiden 
efter  høsten  og  om  foråret,  når  såningen  skulle  finde 
sted." 

På  gymnasiet  fik  „T"  sig  en  betydningsfuld  og  livs- 
lang ven,  nemlig  Harold  B.  Lee,  der  ligesom  „T"  blev 
præsident  for  kirken.  „Harold  ogjeg  gik  i  skole  sam- 
men på  Oneida  stavsakademi.  Vi  sang  sammen  i 
skolens  første  kor." 

„T"  var  en  betydningsfuld  spiller  på  skolens  basket- 
ballhold, ligesom  han  senere  blev  det  på  Utahs  stats- 
universitet. Hans  forældre  og  hans  familie  var  altid 
med  for  at  opmuntre  ham.  „T's"  modstander  i  en  kamp 
var  en  ung  mand  ved  navn  Marion  G.  Romney,  som 
blev  præsident  for  De  tolvs  Kvorum. 

I  en  lille  mormonby  som  Whitney  var  religionen 
vigtig  for  alle.  Den  var  det  centrale  i  det  lille  samfunds 
eksistens.  „Far  og  mor  belærte  deres  børn  om  fuld- 
stændig hengivenhed  over  for  kirken,  og  at  de  altid 
skulle  betale  deres  tiende  og  offerydelser",  siger  præ- 
sident Benson.  Han  mindes  ofte  det  tidspunkt,  hvor 
hans  far  måtte  vælge  mellem  at  betale  tiende  og  betale 
en  gæld  på  50$.  Han  betalte  sin  tiende  og  modtog  næ- 
sten med  det  samme  et  uventet  tilbud  på  50$  for  en 
talje  til  at  ophejse  hø,  det  var  en  som  han  havde 
bygget. 

En  af  de  største  lektier  i  hengivenhed  over  for  evan- 
geliet kom,  da  George  T.  Benson  modtog  et  kald  til  en 
mission.  „Jeg  var  omkring  13  år  gammel,  da  far  mod- 
tog en  kaldelse  til  at  udføre  en  mission.  Han  tog  afsted 
og  efterlod  mor  hjemme  med  syv  børn.  Det  ottende 


blev  født  fire  måneder  efter,  at  han  var  ankommet  i 
missionsmarken,  men  vi  hørte  aldrig  nogen  beklagelse 
fra  mor.  Hun  støttede  far  meget." 

Missioneringens  ånd 

„De  breve,  som  vi  modtog  fra  far,  var  i  sandhed  en 
velsignelse.  Det  syntes  for  os  børn,  som  om  de  kom  fra 
den  anden  ende  af  verden,  men  de  kom  kun  fra  den 
anden  ende  af  landet.  Men  som  resultat  heraf  kom 
missioneringsånden  ind  i  vores  hjem,  en  ånd  som 
aldrig  har  forladt  os. 

Far  vendte  hjem,  og  mens  vi  hver  dag  sad  og  malke- 
de køerne,  plejede  han  at  synge  ,Kom  Israels  ældster', 
, Israel,  Israel,  Gud  nu  kalder'  og  ,Kom,  alle  I  Guds 
mænd'  igen  og  igen,  indtil  jeg  havde  lært  hvert  eneste 
ord  i  disse  storslåede  missionærsalmer.  I  dag  behøver 
jeg  ikke  en  sangbog,  når  vi  synger  disse  storslåede 
sange,  som  far  sang  for  os  morgen  og  aften." 

Ligesom  de  fleste  drenge  fra  Whitney,  så  nærede 
„T"  også  et  ønske  om  at  fortælle  andre  om  evangeliet. 
Han  havde  som  barn  siddet  i  søndagsskolen  og  lyttet 
til  de  hjemvendte  missionærer  fortælle  om  de  „to  lyk- 
keligste år"  i  deres  liv.  Selv  når  de  fortalte  om  forfølgel- 
ser, opflammede  det  blot  missionærånden  i  hans  unge 
hjerte.  Han  tog  senere  til  stavspatriarken  for  at  få  en 
velsignelse.  „Bror  Dalley  udtalte  meget  langsomt  en 
velsignelse  over  mit  hoved,  som  omfattede  et  svar  på 
en  drengs  bøn.  Jeg  blev  lovet,  selvfølgelig  hvis  jeg  var 
trofast,  at  jeg  ville  tage  på  en  mission  til  jordens  natio- 
ner og  opløfte  min  stemme  som  vidnesbyrd,  og  at 
mange  ville  stå  frem  og  velsigne  mit  navn  for  den  ind- 
flydelsejeg havde  haft  på  at  hjælpe  med  til  at  bringe 
dem  ind  i  kirken. 

Jeg  gik  hjem  med  en  vidunderlig  følelse,  ogjeg  var 
så  lykkelig.  Jeg  nærede  ingen  tvivl  om  at  jeg  en  dag 
ville  komme  til  at  udføre  en  mission." 

Da  tiden  kom,  accepterede  „T"  en  kaldelse  til  den 
britiske  mission.  Begyndelse  på  ældste  Bensons  frugt- 
bare mission  er  begyndelsen  til  afslutningen  på  denne 
beretning  om  en  dreng  fra  Whitney.  Denne  dreng 
kom  tilbage  to  og  et  halvt  år  senere,  og  var  ikke  længe- 
re en  dreng,  men  en  prøvet  og  modnet  mand.  Han  til- 
bragte endnu  adskillige  år  i  Whitney-området,  og  tjen- 
te som  enestående  tropsfører,  giftede  sig  med  en  smuk 
og  retskaffen  hustru,  voksede  og  lærte,  men  det  er  en 
anden  historie. 

Men  så  meget  kan  der  siges  -  bror  Benson  og  ældste 
Benson  og  præsident  Benson  er  aldrig  ophørt  med  at 
elske  sin  hjemby,  og  er  aldrig  ophørt  med  at  besøge  sit 
gamle  ward,  og  er  aldrig  ophørt  med  at  besøge  gamle 
venner,  for  en  dreng  fra  Whitney  glemmer  ikke.  □ 

